Mangalamkunnu Karnan Death Photos video ഷാരൂഖിനും പ്രീതി സിന്റയ്‌ക്കുമൊപ്പം 'ജിയ ജലേ' പാടിയ മംഗലാംകുന്ന് കർണൻ; മോഹൻലാലിനൊപ്പം നരസിംഹത്തിലും\nആനകളിലെ 'താരം' വിടവാങ്ങി; ആശംസയർപ്പിച്ച് താരങ്ങളും\nഷാരൂഖ്, പ്രീതി സിന്റ, മോഹൻലാൽ എന്നിവർക്കൊപ്പമെല്ലാം സിനിമയിൽ പ്രത്യക്ഷപ്പെട്ട ഗജരാജനാണ് മംഗലാംകുന്ന് കർണൻ. നടൻ പൃഥ്വിരാജ്, ഉണ്ണി മുകുന്ദൻ തുടങ്ങിയവർ കർണന് അന്ത്യാഞ്ജലി അർപ്പിച്ചിട്ടുണ്ട്\nUpdated: January 28, 2021 11:02:51 pm\nമലയാളികൾക്കിടയിൽ സൂപ്പർതാര പരിവേഷമുള്ള ആനയാണ് മംഗലാംകുന്ന് കർണൻ. തലയെടുപ്പിന്റെ കാര്യത്തിൽ മംഗലാംകുന്ന് കർണൻ മറ്റ് കൊമ്പൻമാരേക്കാൾ ബഹുദൂരം മുൻപിലാണ്. കർണന്റെ വിടപറച്ചിൽ ആനപ്രേമികളെ സംബന്ധിച്ചിടത്തോളം വലിയ വേദനയായി അവശേഷിക്കുമെന്നതിൽ തർക്കമില്ല. സോഷ്യൽ മീഡിയയിലെ ചില പ്രതികരണങ്ങൾ മംഗലാംകുന്ന് കർണൻ എത്രത്തോളം ജനപ്രീതിയുള്ള ആനയാണെന്ന് വ്യക്തമാക്കുന്നു.\nഉത്സവപറമ്പുകളിൽ മാത്രമല്ല സിനിമകളിലും താരമാണ് കർണൻ. ‘നരസിംഹ’ത്തിൽ സാക്ഷാൽ മോഹൻലാലിനൊപ്പം കർണൻ അഭിനയിച്ചിട്ടുണ്ട്. ജയറാം ചിത്രം ‘കഥാനായകനി’ലും കർണനുണ്ട്.\nമലയാളവും കടന്ന് അങ്ങ് ബോളിവുഡ് വരെ എത്തിയ മംഗലാംകുന്ന് കർണനെ ആനപ്രേമികൾ പെട്ടന്നൊന്നും മറക്കില്ല. മണിരത്‌നം സംവിധാനം ചെയ്ത ‘ദില്‍സെ’യിലും മംഗലാംകുന്ന് കര്‍ണന്റെ തലപ്പൊക്കം കാണാം. ‘ദിൽസെ’യിലെ സൂപ്പർഹിറ്റ് ഗാനം ‘ജിയ ജലേ’യിൽ കർണൻ പ്രത്യക്ഷപ്പെടുന്നത് ഷാരൂഖ് ഖാനും പ്രീതി സിന്റയ്‌ക്കുമൊപ്പമാണ്. കൂടാതെ ധാരാളം പരസ്യ ചിത്രങ്ങളിലും കര്‍ണന് താരമായിട്ടുണ്ട്.\nതലപ്പൊക്കമാണ് മംഗലാംകുന്ന് കർണന്റെ ഏറ്റവും വലിയ സവിശേഷത. ഇരിക്കസ്ഥാനത്തുനിന്ന് നോക്കുമ്പോള് 302 സെന്റീമീറ്ററാണ് കർണന്റെ ഉയരം. കർണന്റെ ഉടൽനീളവും ഏറെ പ്രത്യേകതയുള്ളതാണ്. ഇഷ്‌ടക്കാർ ‘കർണാപ്പി’യെന്നാണ് കർണനെ വിളിക്കുക. ഇത് കൂടാതെ കലികാലകട്ടബൊമ്മൻ, മാതംഗ മാണിക്യം, പാലകാപ്യഗജപതി, ഗജകുലമാർത്താണ്ഡൻ തുടങ്ങി നിരവധി വിളിപ്പേരുകൾ വേറെയും.\nനടൻ പൃഥ്വിരാജ്, ഉണ്ണി മുകുന്ദൻ തുടങ്ങിയവരെല്ലാം ഫെയ്‌സ്‌ബുക്ക് പോസ്റ്റിലൂടെ കർണന് അന്ത്യാഞ്ജലി അർപ്പിച്ചു. തലപ്പൊക്കത്തോടെ നിൽക്കുന്ന കർണന്റെ ചിത്രങ്ങൾ പങ്കുവച്ചാണ് ആരാധകർ കർണന് യാത്രാമൊഴി പറഞ്ഞിരിക്കുന്നത്. മംഗലാംകുന്ന് കർണന്റെ പേരിൽ ഫെയ്‌സ്‌ബുക്ക് പേജുണ്ട്.\n1991 ല് വാരണാസിയില്‍നിന്നാണ് കര്‍ണന് കേരളത്തിലെത്തുന്നത്. ആനപ്രേമി മനിശ്ശേരി ഹരിദാസിന്റേതായിരുന്നപ്പോൾ മനിശ്ശേരി കര്‍ണൻ എന്നായിരുന്നു പേര്. മംഗലാംകുന്ന് ആനത്തറവാട്ടിലെത്തി അഞ്ചുവര്‍ഷത്തിലേറെയായി.\nകഴിഞ്ഞ മൂന്നുവര്‍ഷത്തിലേറെയായി ആറ്റാശ്ശേരി നാരായണനാണ് കർണന്റെ പാപ്പാന്. വടക്കന് പറവൂരിലെ ചക്കുമരശ്ശേരി ശ്രീകുമാര ഗണേശക്ഷേത്രത്തിലെ തലപ്പൊക്ക മത്സരത്തില് തുടര്‍ച്ചയായി ഒൻപത് വർഷം വിജയിയായിരുന്നു കര്‍ണന്. ഇത്തിത്താനം ഗജമേളയിലും കര്‍ണന് വിജയിയായിട്ടുണ്ട്.\nകർണന് അന്ത്യാഞ്ജലി അർപ്പിക്കാനെത്തിയവർ\n2019 മാർച്ചിലാണ് മംഗലാംകുന്ന് കർണൻ അവസാനമായി ഉത്സവത്തിൽ പങ്കെടുത്തത്. കോവിഡ് മൂലം എഴുന്നള്ളപ്പുകൾ കുറഞ്ഞതോടെ കർണന് നീണ്ട വിശ്രമം ലഭിച്ചു. വാർധക്യകാല രോഗങ്ങൾ അലട്ടിയിരുന്നു.\n57-ാം വയസ്സിലാണ് കർണന്റെ വേർപാട്. ഇന്ന് പുലർച്ചെ നാല് മണിയോടെയാണ് ആന ചരിഞ്ഞത്. ഹൃദയാഘാതമാണ് മരണ കാരണമെന്നാണ് പ്രാഥമിക നിഗമനം. വാളയാര് വനത്തിലാണ് കർണൻ അന്ത്യവിശ്രമം കൊള്ളുക.\nWeb Title: Mangalamkunnu karnan death photos video


കാമുകിയുടെ ഭര്‍ത്താവിനെ കണ്ട് അഞ്ചാംനിലയിലെ ഫ്‌ളാറ്റില്‍നിന്ന് ചാടിയ യുവാവ് മരിച്ചു\nHomeObituaryകാമുകിയുടെ ഭര്‍ത്താവിനെ കണ്ട് അഞ്ചാംനിലയിലെ ഫ്‌ളാറ്റില്‍നിന്ന് ചാടിയ യുവാവ് മരിച്ചു\nജയ്പുര്: കാമുകിയുടെ ഭര്‍ത്താവില്‍നിന്ന് രക്ഷപ്പെടാന് അഞ്ചാംനിലയിലെ ഫ്‌ളാറ്റില്‍നിന്ന് താഴേക്ക് ചാടിയ യുവാവിന് ദാരുണാന്ത്യം. ഉത്തര്‍പ്രദേശ് സ്വദേശിയായ മൊഹ്‌സിനാ(29)ണ് ജയ്പുരിലെ എസ്.എം.എസ്. ആശുപത്രിയില് ചികിത്സയില് കഴിയുന്നതിനിടെ തിങ്കളാഴ്ച രാത്രി മരിച്ചത്.[www.malabarflash.com]\nഞായറാഴ്ചയാണ് ജയ്പുരിലെ എന്.ആര്.ഐ. സര്‍ക്കിളിന് സമീപത്തെ അപ്പാര്‍ട്ട്‌മെന്റ് കെട്ടിടത്തില്‍നിന്ന് മൊഹ്‌സിന് താഴേക്ക് ചാടിയത്. ഗുരുതരമായി പരിക്കേറ്റ യുവാവിനെ കാമുകി തന്നെയാണ് ആശുപത്രിയില് എത്തിച്ചത്. എന്നാല് യുവാവിനെ ആശുപത്രിയില് പ്രവേശിപ്പിച്ചതിന് പിന്നാലെ യുവതിയും ഇവരുടെ ഭര്‍ത്താവും മുങ്ങിയെന്നാണ് പോലീസ് പറയുന്നത്.\nവിവാഹിതയായ യുവതിക്കും അവരുടെ മകള്‍ക്കും ഒപ്പമാണ് മൊഹ്‌സിന് ജയ്പുരില് താമസിച്ചുവന്നിരുന്നത്. രണ്ട് വര്‍ഷം മുമ്പാണ് നൈനിറ്റാള് സ്വദേശിയായ യുവതി ഭര്‍ത്താവിനെ ഉപേക്ഷിച്ച് യുവാവിനൊപ്പം നാടുവിട്ടത്. തുടര്‍ന്ന് പലയിടത്തായി താമസിച്ചുവരികയായിരുന്നു. അടുത്തിടെയാണ് ജയ്പുര് എന്.ആര്.ഐ. സര്‍ക്കിളിന് സമീപത്തെ ഫ്‌ളാറ്റില് താമസം ആരംഭിച്ചത്.\nഇതിനിടെ, യുവതിയുടെ ഭര്‍ത്താവ് ഭാര്യയെ കണ്ടെത്താനുള്ള അന്വേഷണം നടത്തിവരികയായിരുന്നു. അങ്ങനെയിരിക്കെയാണ് ഭാര്യയും കാമുകനും ജയ്പുരിലുണ്ടെന്ന വിവരം ലഭിച്ചത്. തുടര്‍ന്ന് കഴിഞ്ഞ ഞായറാഴ്ച ഭര്‍ത്താവ് ഭാര്യയെ കാണാനായി ജയ്പുരിലെ ഫ്‌ളാറ്റിലെത്തി. കാമുകിയുടെ ഭര്‍ത്താവിനെ കണ്ടതോടെ പരിഭ്രാന്തനായ മൊഹ്‌സിന്, ഇയാളില്‍നിന്ന് രക്ഷപ്പെടാനായി അഞ്ചാംനിലയിലെ ഫ്‌ളാറ്റില്‍നിന്ന് താഴേക്ക് ചാടുകയായിരുന്നു.\nഗുരുതരമായി പരിക്കേറ്റ യുവാവിനെ കാമുകി തന്നെയാണ് ആശുപത്രിയില് എത്തിച്ചത്. എന്നാല് ഇതിനുപിന്നാലെ യുവതിയും ഭര്‍ത്താവും സ്ഥലത്തുനിന്ന് രക്ഷപ്പെടുകയായിരുന്നു. ഇവരെ കണ്ടെത്താനുള്ള അന്വേഷണം തുടരുകയാണെന്നും യുവാവിന്റെ മൃതദേഹം പോസ്റ്റ്‌മോര്‍ട്ടം പൂര്‍ത്തിയാക്കിയ ശേഷം ബന്ധുക്കള്‍ക്ക് വിട്ടുനല്‍കിയതായും പ്രതാപ്‌നഗര് പോലീസ് സ്‌റ്റേഷന് എസ്.എച്ച്.ഒ. ബല്‍വീര് സിങ് പറഞ്ഞു.\nman dies after jumped from fifth floor ofabuilding to escape from lovers husband in jaipur.


പ്രായപൂര്‍ത്തിയാകാത്ത പെണ്‍കുട്ടികളെ തട്ടിക്കൊണ്ടുപോയി കൂട്ടബലാല്‍സംഗം, വീഡിയോ പകര്‍ത്തി ; 11 പേര് - Samakalika Malayalam\nപ്രായപൂര്‍ത്തിയാകാത്ത പെണ്‍കുട്ടികളെ തട്ടിക്കൊണ്ടുപോയി കൂട്ടബലാല്‍സംഗം, വീഡിയോ പകര്‍ത്തി ; 11 പേര് അറസ്റ്റില്\nLast Updated: 31st July 2020 07:57 AM | A+A A- |\nറായ്പൂര് : ഛത്തീസ് ഗഡില് പ്രായപൂര്‍ത്തിയാകാത്ത സഹോദരിമാരെ കൂട്ടബലാല്‍സംഗം ചെയ്ത കേസില് 11 പേര് അറസ്റ്റിലായി. പിടിയിലായവരില് രണ്ട് പ്രായപൂര്‍ത്തിയാകാത്തവരും ഉള്‍പ്പെടുന്നു. ബലോഡാബസാര് ജില്ലയിലെ കേസ്‌ല ഗ്രാമത്തിലാണ് സംഭവം.\nമെയ് 31 നാണ് പ്രതികള് പെണ്‍കുട്ടികളെ ഉപദ്രവിച്ചത്. 14 ഉം, 16 ഉം വയസ്സുള്ള പെണ്‍കുട്ടികളാണ് അതിക്രമത്തിന് ഇരയായത്. രണ്ട് സുഹൃത്തുക്കള്‍ക്കൊപ്പം ഗ്രാമത്തിലേക്ക് വരുന്നവഴിയാണ് പ്രതികള് ഇവരെ തടഞ്ഞുനിര്‍ത്തി, പെണ്‍കുട്ടികളെ കൂട്ടബലാല്‍സംഗത്തിന് വിധേയരാക്കിയത്. കൂടെയുണ്ടായിരുന്നവരെ മര്‍ദ്ദിച്ച് ഓടിച്ചശേഷമായിരുന്നു പീഡിപ്പിച്ചത്.\nപ്രതികളില് ഒരുവന് ഇത് മൊബൈലില് പകര്‍ത്തി. ബലാല്‍സംഗ വിവരം പുറത്തുപറഞ്ഞാല് വീഡിയോ പുറത്തുവിടുമെന്ന് പ്രതികള് ഭീഷണിപ്പെടുത്തി. ഇതേത്തുടര്‍ന്ന് പെണ്‍കുട്ടികള് വിവരം ആരോടും വെളിപ്പെടുത്തിയില്ല. എന്നാല് കഴിഞ്ഞദിവസം പ്രതികളില് ഒരാള് വീണ്ടും വിളിച്ച് പെണ്‍കുട്ടികളോട് വീണ്ടും വരാന് ആവശ്യപ്പെട്ടു.\nവീഡിയോ തന്റെ കൈവശം ഉണ്ടെന്നും അനുസരിച്ചില്ലെങ്കില് ദൃശ്യങ്ങള് പ്രചരിപ്പിക്കുമെന്നും ഭീഷണിപ്പെടുത്തി. ഭയന്നുപോയ പെണ്‍കുട്ടികള് വനിതാ ഹെല്‍പ്പ്‌ലൈനിനെ വിവരം അറിയിക്കുകയായിരുന്നു. ഇവര് വിവരം അറിയിച്ചതിനെ തുടര്‍ന്നാണ് പ്രതികളെ പൊലീസ് പിടികൂടിയത്. പ്രതികളില് രണ്ടുപേര് പ്രായപൂര്‍ത്തിയാകാത്തവരാണ്. ഒരാള് തട്ടിക്കൊണ്ടുപോകാന് സഹായിച്ചയാളാണെന്നും പൊലീസ് അറിയിച്ചു. പ്രതികള്‍ക്കെതിരെ പോക്‌സോ വകുപ്പ് അടക്കം ചുമത്തി കേസെടുത്തു.\nകൂട്ടബലാല്‍സംഗം 11 പേര് ബലോഡാബസാര് arrest


ഭീമനാകാൻ മമ്മൂട്ടിക്ക് കഴിയുമോ ?! രണ്ടാമൂഴത്തിനായുള്ള കാത്തിരിപ്പില് ആരാധകര്... - metromatinee.com Lifestyle Entertainment & Sports\nസോഷ്യല് മീഡിയയില് ഇപ്പോള് നടക്കുന്ന പ്രധാന ചര്‍ച്ചയാണ് രണ്ടാമൂഴം എന്ന ബ്രഹ്മാണ്ഡ ചിത്രം വെള്ളിത്തിരയിലെത്തുമോ ഇല്ലയോ എന്നുള്ളത്. എം.ടി വാസുദേവന്‍നായരുടെ തിരക്കഥയില് ശ്രീകുമാര് മേനോന് സംവിധാനം ചെയ്യുമെന്നറിച്ചിരുന്ന രണ്ടാമൂഴത്തില് മോഹന്‍ലാല് അഭിനയിക്കുമെന്ന് ആദ്യം പ്രഖ്യാപനം നടന്നിരുന്നു.\nഈ പ്രഖ്യാപനത്തിന് ശേഷം സിനിമാ പ്രേമികള് കാത്തിരുന്നത് മലയാള സിനിമയുടെ ഭാവി മാറ്റിമറിക്കാന് പാകത്തിനുള്ള ഒരു ബ്രഹ്മാണ്ഡ ചിത്രത്തിനായിരുന്നു. എന്നാല് അതിന് പിന്നാലെ ചിത്രത്തിന്റെ തിരക്കഥയുമായ് ബന്ധപ്പെട്ട പ്രശ്‌നങ്ങള് വന്നിരുന്നു. പ്രഖ്യപനം അല്ലാതെ മറ്റൊന്നും നടന്നില്ലെന്നും തന്റെ തിരക്കഥ തിരികെ വേണമെന്ന ആവശ്യവുമായി എം ടി കോടതിയെ സമീപിക്കുകയും ചെയ്തു.\nപിന്നീട് ചിത്രം ഹരിഹരന്റെ സംവിധാനത്തില് ചിത്രം എത്തുമെന്നുള്ള വാര്‍ത്തകള് സജീവമായിരുന്നു. അതില് മമ്മൂട്ടി ഭീമനായി എത്തുമെന്നും വാര്‍ത്തകള് ഉണ്ടായിരുന്നു. എന്നാല് ഇതിനൊന്നും ഔദ്യോഗിക സ്ഥിരീകരണം ഇതുവരെ ഉണ്ടായിട്ടില്ല. ആരാധകർ കാത്തിരിക്കുകയാണ്. മമ്മൂട്ടിയുടെ ഭീമാവതരത്തിനായി.\nMammootty as Bheeman\nRelated Topics:Mammootty, Randamoozham, Randamoozham Movie\nഷീലയെ അറിയുക പോലുമില്ല;എം പി യായ സുരേഷ് ഗോപിയെപ്പറ്റി കേട്ടിട്ടുണ്ട്; ഒറ്റ മലയാള സിനിമ പോലും കണ്ടിട്ടില്ല; യതീഷ് ചന്ദ്ര പറയുന്നു


വെളുത്തുള്ളി തേനിലിട്ടു വെറുംവയറ്റില് കഴിച്ചാലോ?; അറിയാം ഗുണങ്ങൾ.. – MOBI NEWS\nവെളുത്തുള്ളി തേനിലിട്ടു വെറുംവയറ്റില് കഴിച്ചാലോ?; അറിയാം ഗുണങ്ങൾ..\nSeptember 27, 2018 By Web Team0Comments\nആരോഗ്യത്തിന് തേനും വെളുത്തുള്ളിയുമെല്ലാം ഏറെ ഗുണകരമാണ്. രണ്ടിലും ആന്റിഓക്‌സിഡന്റുകള് അടങ്ങിയിട്ടുണ്ടെന്നതാണ് ഏറ്റവും വലിയ ഗുണം.\nവെളുത്തുള്ളിയില് അലിസിന് എന്ന പേരിലാണ് ആന്റിഓക്‌സിഡന്റ് അടങ്ങിയിരിയ്ക്കുന്നത്. തേനിലും വെളുത്തുള്ളിയിലും അടങ്ങിയിരിയ്ക്കുന്ന ഈ ആന്റിഓക്‌സിഡന്റുകള് പല രൂപത്തിലും രോഗപ്രതിരോധകമായി പ്രവര്‍ത്തിയ്ക്കുന്നു.\nവെളുത്തുള്ളിയും തേനും പല രൂപത്തിലും പല വിധത്തിലും കഴിയ്ക്കാം. എന്നാല് ഇവ രണ്ടും ചേര്‍ത്തു കഴിയ്ക്കുന്നത് പല തരത്തിലുള്ള ആരോഗ്യഗുണങ്ങള്‍ക്കും സഹായകമാണ്.\nവെളുത്തുള്ളിയും തേനും കലര്‍ന്ന മിശ്രിതം എങ്ങനെയാണ് ഉണ്ടാക്കുന്നതെന്നും ഇതിന്റെ ആരോഗ്യഗുണങ്ങളെന്തൊക്കെയെന്നും നോക്കൂ..\n10-12 അല്ലി വെളുത്തുള്ളി തൊലി കളയുക. ഒരു കപ്പു തേനെടുക്കുക.\nഒരു ഗ്ലാസ് ജാറില് വെളുത്തുള്ളി തൊലി കളഞ്ഞിട്ട് ഇതിനു മുകളിലൂടെ തേനൊഴിയ്ക്കുക. ഇത് ഒരു മരത്തവി കൊണ്ടിളക്കുക. ഇതില് കുമികളകള് ഇല്ലാതെ വേണം സൂക്ഷിയ്ക്കാന്. കഴിയുമെങ്കില് ഗ്ലാസ് ജാറില് മിശ്രിതത്തിനു മുകളില് അരയിഞ്ചു സ്ഥലമെങ്കിലും ബാക്കി വയ്ക്കുക. നല്ലപോലെ വൃത്തിയില് വായു കടക്കാതെ സൂക്ഷിച്ചു വച്ചാല് ഈ മിശ്രിതം രണ്ടുവര്‍ഷം വരെ കേടുകൂടാതെയിരിയ്ക്കും.\nഈ ഗ്ലാസ് ജാര് നല്ലപോലെ വായു കടക്കാതെ അടച്ച് സൂര്യപ്രകാശമേല്‍ക്കാത്ത ഒരു മുറിയില് വയ്ക്കുക. ഒരാഴ്ചയ്ക്കു ശേഷം കഴിച്ചു തുടങ്ങാം. രാവിലെ വെറുംവയറ്റില് തേനും വെളുത്തുള്ളിയും അടങ്ങിയ ഈ മിശ്രിതം ഓരോ സ്പൂണ് വീതം കഴിയ്ക്കാം\nതേനില് ആന്റിഓക്‌സിഡന്റുകള്, എന്‍സൈമുകള്, സിങ്ക്, അയേണ്, പൊട്ടാസ്യം, കാല്‍സ്യം, ഫോസ്ഫറസ്, മഗ്നീഷ്യം, സെലേനിയം, വൈറ്റമിന് ബി6, തയാമിന്, റൈബോഫ്‌ളേവിന്, നിയാസിന് എന്നിവയടങ്ങിയിട്ടുണ്ട്.\nനല്ല ദഹനത്തിനും തടി കുറയ്ക്കാനും കൊളസ്‌ട്രോള് തോതു കുറയ്ക്കാനും ശരീരത്തിന് ഊര്‍ജം നല്‍കാനുമെല്ലാം തേന് ഏറെ നല്ലതാണ്.\nവെളുത്തുള്ളിയാകട്ടെ രക്തധമനികളില് തടസമുണ്ടാക്കുന്ന ആര്‍ട്ടീരിയോക്ലീറോസിസ്, ഹൃദയാഘാതം, ഹൃദയസംബന്ധമായ പ്രശ്‌നങ്ങള്, കൊളസ്‌ട്രോള്, ബിപി തുടങ്ങിയ പലതരം പ്രശ്‌നങ്ങള്‍ക്കു നല്ലൊരു മരുന്നാണ്.\n← യൂത്ത് കോൺഗ്രസ് നേതാവ് വീട്ടമ്മയെ ലൈംഗികമായി പീഡിപ്പിച്ചു; വീട്ടമ്മയുടെ പരാതി ഡീൻ കുര്യാക്കോസ് മുക്കി; വീട്ടമ്മ പരാതിയുമായി ഡിജിപിക്കു മുന്നിൽ; പ്രതിക്ക് ഉമ്മൻ ചാണ്ടിയും ശബരിനാഥനുമായി ബന്ധം\nആമിര്‍ഖാനും അമിതാഭ് ബച്ചനും; തഗ്സ് ഓഫ് ഹിന്ദോസ്ഥാന് ട്രെയിലര് പുറത്ത് →\nഎലിപനിയില് നിന്നും രക്ഷയ്ക്കായി എന്തെല്ലാം ശ്രദ്ധിക്കണം?\nSeptember 2, 2018 By Web Team 0\nDecember 1, 2018 By Web Team 0\nഅമിത പിരിമുറുക്കം ഒഴിവാക്കാം?!\nDecember 10, 2018 By Web Team 0


UK Malayalam Pathram - krishnanunni vazhichal immannuel college\nപെണ്‍കുട്ടിയെ ബൈക്കിലിരുത്തി യാത്ര ചെയ്ത ബികോം വിദ്യാര്‍ഥിയുടെ മൃതദേഹം റെയില്‍വെ ട്രാക്കില്\nപെണ്‍കുട്ടിക്കൊപ്പം ബൈക്കില് സഞ്ചരിച്ചതിന് പെണ്‍കുട്ടിയുടെ പിതാവിന്റെ കയ്യേറ്റത്തിനിരയായ യുവാവ് ദൂരൂഹ സാഹചര്യത്തില് റെയില്‍വേ ട്രാക്കില് മരിച്ച നിലയില്. മാര്‍ച്ച് 31നാണ് കൃഷ്ണനുണ്ണി എല്. പ്രതാപ് എന്ന യുവാവിന്റെ മൃതദേഹം കൊച്ചുവേളി റെയില്‍വേ ട്രാക്കില് കണ്ടെത്തിയത്. വഴിച്ചാല് ഇമ്മാനുവല് കോളജിലെ ഒന്നാം വര്‍ഷം ബികോം വിദ്യാര്‍ത്ഥിയായിരുന്നു കൃഷ്ണനുണ്ണി.\nമരണത്തിന് തലേന്ന് സഹപാഠിയായ പെണ്‍കുട്ടിക്കൊപ്പം ബൈക്കില് സഞ്ചരിച്ചതിന് പെണ്‍കുട്ടിയുടെ പിതാവ് കൃഷ്ണനുണ്ണിയെ മര്‍ദ്ദിച്ചിരുന്നു. ഈ സംഭവത്തിന്റെ പിറ്റേന്നാണ് കൃഷ്ണനുണ്ണിയെ റെയില്‍വേ ട്രാക്കില് മരിച്ച നിലയില് കണ്ടെത്തിയത്. പേട്ട പോലീസ് അസ്വാഭാവിക മരണത്തിന് കേസെടുത്ത് അന്വേഷണം ആരംഭിച്ചു. പെണ്‍കുട്ടിയുടെ പിതാവുമായുണ്ടായ സംഘര്‍ഷത്തിന്റെ പശ്ചാത്തലത്തില് കൃഷ്ണനുണ്ണിയുടെ മരണത്തില് സംശയമുണ്ടെന്ന് ബന്ധുക്കള് പറഞ്ഞു. പെണ്‍കുട്ടിയുടെ ബന്ധുക്കള് കൃഷ്ണനുണ്ണിയെ മര്‍ദ്ദിച്ചതിന്റെ ഫലമായാണ് മരണം സംഭവിച്ചതെന്നും ബന്ധുക്കള് സംശയം പ്രകടിപ്പിക്കുന്നു.\nപെണ്‍കുട്ടിയുടെ പിതാവുമായി സംഘര്‍ഷമുണ്ടായതിന് പിന്നാലെ കൃഷ്ണനുണ്ണിയെ കാണാതാവുകയും പിറ്റേന്ന് റെയില്‍വേ ട്രാക്കില് മരിച്ച നിലയില് കണ്ടെത്തുകയുമായിരുന്നു. ശക്തിയേറിയ വസ്തു കൊണ്ടുള്ള അടിയേറ്റാണ് മരണം സംഭവിച്ചതെന്നാണ് പോസ്റ്റ്‌മോര്‍ട്ടം നടത്തിയ ഡോക്ടറുടെ അഭിപ്രായം. വിശദമായ പോസ്റ്റ്‌മോര്‍ട്ടം റിപ്പോര്‍ട്ട് ലഭിച്ച ശേഷം തുടര്‍നടപടികള്‍ക്കായി കാത്തിരിക്കുകയാണ് പോലീസ്.


ആലുവയില് ഡോക്ടറെ മര്‍ദിച്ച കേസിലെ പ്രതി അറസ്റ്റില്; കീഴടങ്ങിയത് 11-ാം ദിവസം | aluva doctor attack| attack against doctors in kerala| latest kerala news\nAug 14, 2021, 03:10 PM IST\nനഴ്‌സിന്റെ സാന്നിധ്യത്തില് പരിശോധന നടത്തുന്നതിനിടെ ഡ്യൂട്ടി ഡോക്ടറെ ഇയാള് മര്‍ദിക്കുകയായിരുന്നു. അനുവാദമില്ലാതെ ഭാര്യയുടെ ശരീരത്തില് സ്പര്‍ശിച്ചെന്ന് ആരോപിച്ചായിരുന്നു മര്‍ദനം.\nകൊച്ചി: ആലുവ എടത്തലയില് ഡോക്ടറെ മര്‍ദിച്ച കേസിലെ പ്രതി അറസ്റ്റില്. എടത്തല സ്വദേശി മുഹമ്മദ് കബീറാണ് അറസ്റ്റിലായത്. ശനിയാഴ്ച ഇയാള് പോലീസിന് മുന്നില് കീഴടങ്ങുകയായിരുന്നു.\nഓഗസ്റ്റ് മൂന്നാം തീയതിയാണ് പൂക്കാട്ടുപടി തഖ്ദീസ് ആശുപത്രിയിലെ ഡോക്ടറായ ജീസന് ജോണിയെ മുഹമ്മദ് കബീര് മര്‍ദിച്ചത്. കോവിഡ് ബാധിച്ച ഭാര്യയുമായാണ് ഇയാള് ആശുപത്രിയിലെത്തിയത്. തുടര്‍ന്ന് നഴ്‌സിന്റെ സാന്നിധ്യത്തില് പരിശോധന നടത്തുന്നതിനിടെ ഡ്യൂട്ടി ഡോക്ടറെ ഇയാള് മര്‍ദിക്കുകയായിരുന്നു. അനുവാദമില്ലാതെ ഭാര്യയുടെ ശരീരത്തില് സ്പര്‍ശിച്ചെന്ന് ആരോപിച്ചായിരുന്നു മര്‍ദനം.\nസംഭവത്തില് പോലീസ് കേസ് രജിസ്റ്റര് ചെയ്തിരുന്നെങ്കിലും പത്ത് ദിവസം കഴിഞ്ഞിട്ടും പ്രതിയെ പിടികൂടാനായിരുന്നില്ല. ഇതോടെ ഐ.എം.എ. പ്രതിഷേധവുമായി രംഗത്തെത്തുകയും ചെയ്തു. കഴിഞ്ഞദിവസം റൂറല് എസ്.പി.യുടെ ഓഫീസിന് മുന്നില് ഐ.എം.എ.യുടെ നേതൃത്വത്തില് ഡോക്ടര്‍മാരുടെ ധര്‍ണയും സംഘടിപ്പിച്ചിരുന്നു. ഇതിനു പിന്നാലെയാണ് പ്രതി പോലീസിന് മുന്നില് കീഴടങ്ങിയത്. പ്രതിയുടെ അറസ്റ്റ് രേഖപ്പെടുത്തിയതായി പോലീസ് അറിയിച്ചു.\nപ്രതിയെ അറസ്റ്റ് ചെയ്ത നടപടിയെ സ്വാഗതം ചെയ്യുന്നതായി ഐ.എം.എ. ഭാരവാഹികള് പറഞ്ഞു. അതേസമയം, ആരോഗ്യപ്രവര്‍ത്തകരുടെ സുരക്ഷ ഉറപ്പുവരുത്താന് കര്‍ശന നടപടികള് സ്വീകരിക്കണമെന്നും ഐ.എം.എ. ആവശ്യപ്പെട്ടു. ആലുവയില് ഡോക്ടറെ മര്‍ദിച്ച സംഭവത്തില് മനുഷ്യാവകാശ കമ്മീഷനും റിപ്പോര്‍ട്ട് തേടിയുണ്ട്.\nContent Highlights: doctor attacked in aluva accused arrested after 10 days\nതിരുവനന്തപുരം: നെയ്യാറ്റിന്‍കരയില് ഭിന്നശേഷിക്കാരനും കിടപ്പുരോഗിയുമായ വയോധികനെ ..


ചിക്കാഗോയില് പരിശുദ്ധ പരുമല തിരുമേനിയുടെ ഓര്‍മ്മപ്പെരുന്നാള് ആചരിക്കുന്നു - American Malayalee | American News Site\nHome > USA > ചിക്കാഗോയില് പരിശുദ്ധ പരുമല തിരുമേനിയുടെ ഓര്‍മ്മപ്പെരുന്നാള് ആചരിക്കുന്നു\nadmin October 24, 2018 USA\t0\nചിക്കാഗോ: പരിശുദ്ധ പരുമല മാര് ഗ്രിഗോറിയോസ് തിരുമേനിയുടെ നൂറ്റിപ്പതിനാറാം ഓര്‍മ്മപ്പെരുന്നാള് ബെല്‍വുഡ് സെന്റ് ജോര്‍ജ് ഓര്‍ത്തഡോക്‌സ് കത്തീഡ്രലില് ഒക്‌ടോബര് 26,27,28 (വെള്ളി, ശനി, ഞായര്) തീയതികളില് ഓര്‍ത്തഡോക്‌സ് സഭയുടെ തിരുവനന്തപുരം ഭദ്രാസനാധിപന് അഭി. ഡോ. ഗബ്രിയേല് മാര് ഗ്രിഗോറിയോസ്, നാഗ്പൂര് ഓര്‍ത്തഡോക്‌സ് സെമിനാരി പ്രിന്‍സിപ്പല് റവ.ഫാ. ബിജേഷ് ഫിലിപ്പ്, കത്തീഡ്രല് വികാരി റവ.ഫാ. ദാനിയേല് ജോര്‍ജ് എന്നിവരുടെ നേതൃത്വത്തില് ആചരിക്കുന്നു.\n26-നു വെള്ളിയാഴ്ച വൈകിട്ട്7മണിക്ക് സന്ധ്യാപ്രാര്‍ത്ഥന, പരിശുദ്ധന്റെ നാമത്തില് മധ്യസ്ഥ പ്രാര്‍ത്ഥന, രോഗികള്‍ക്കുവേണ്ടിയുടെ പ്രത്യേക പ്രാര്‍ത്ഥന, പെരുനാള് ഒരുക്കധ്യാനം എന്നിവയുണ്ടായിരിക്കും.\n27-നു ശനിയാഴ്ച വൈകുന്നേരം3മണിക്ക് മാര്‍ത്തമറിയം വനിതാ സമാജം റീജണല് കോണ്‍ഫറന്‍സ് അഭി. തിരുമേനി ഉദ്ഘാടനം ചെയ്യും. 6.30-നു ആഘോഷപൂര്‍വ്വമായ കൊടിയേറ്റ്, 6.45-നു സന്ധ്യാ നമസ്കാരം തുടര്‍ന്നു പരിശുദ്ധ പരുമല മാര് ഗ്രിഗോറിയോസ് അനുസ്മരണ സമ്മേളനം എന്നിവ നടക്കും. വാഴ്‌വിനും കൈമുത്തിനും ശേഷം മാര് മക്കാറിയോസ് മെമ്മോറിയല് ഹാളില് സ്‌നേഹവിരുന്ന് ഉണ്ടായിരിക്കും.\n28-നു ഞായറാഴ്ച രാവിലെ ദേവാലയ കവാടത്തിലെത്തുന്ന തിരുമേനിയേയും വൈദീകരേയും ശുശ്രൂഷാസംഘം ദേവാലയത്തിലേക്ക് ആനയിക്കും. രാവിലെ 8.30-നു പ്രഭാത നമസ്കാരം, 9.30-നു വി. കുര്‍ബാന തുടര്‍ന്ന് റാസ എന്നിവയുണ്ടായിരിക്കും. അതിനുശേഷം നടക്കുന്ന സമ്മേളനത്തില് അഭി. തിരുമേനി ജൂബിലി ആഘോഷങ്ങളുടെ ഉദ്ഘാടനം നിര്‍വഹിക്കും. പെരുന്നാള് വാഴ്‌വിനും കൈമുത്തിനും ശേഷം പെരുന്നാള് സദ്യ ഉണ്ടായിരിക്കും. വൈകിട്ട്4മണിക്ക് കൊടിയിറക്കുന്നതോടെ പെരുന്നാള് സമാപിക്കും.\nവിശ്വാസികള് പെരുന്നാളിലും അനുബന്ധ ചടങ്ങുകളിലും നോമ്പാചരണത്തിലും വെടിപ്പോടും വിശുദ്ധിയോടുംകൂടി വന്ന് സംബന്ധിച്ച് അനുഗ്രഹം പ്രാപിക്കണമെന്ന് ഫാ. ദാനിയേല് ജോര്‍ജ് താത്പര്യപ്പെടുന്നു.\nപെരുന്നാളിനു പ്രധാന കാര്‍മികത്വം വഹിക്കുന്ന അഭി. ഡോ. ഗബ്രിയേല് മാര് ഗ്രിഗോറിയോസ് തിരുമേനിയെ ഒക്‌ടോബര് 23-നു ചിക്കാഗോ ഒഹയര് ഇന്റര്‍നാഷണല് എയര്‍പോര്‍ട്ടില് വൈദീകരും വിശ്വാസികളും ചേര്‍ന്ന് സ്വീകരിച്ചു.\nപെരുന്നാളിന്റെ വിപുലമായ നടത്തിപ്പിനുവേണ്ടി മാനേജിംഗ് കമ്മിറ്റിയുടെ നേതൃത്വത്തില് വിവിധ കമ്മിറ്റികള് പ്രവര്‍ത്തിച്ചുവരുന്നു. ജോര്‍ജ് വര്‍ഗീസ് വെങ്ങാഴിയില് അറിയിച്ചതാണിത്.\nവൈക്കം വിജയലക്ഷ്മി വിവാഹിതയായി: ആശംസകളുമായി ഫൊക്കാന പ്രസിഡന്റ്\nഫൊക്കാനാ കേരളാകണ്‍വന്‍ഷന്; സാഹിത്യ സമ്മേളനത്തില് ഡോ. എം.എൻ.കാർശേരിയും, റഫീക് അഹമ്മദും മുഖ്യാതിഥികള്


നീരവ് മോദിയ്ക്ക് പിന്നാലെ 6000 കോടിയുടെ വൻ തട്ടിപ്പ്!! | Himachal Pradesh-based firm accused of Rs 6,000 cr fraud - Malayalam Goodreturns\n» നീരവ് മോദിയ്ക്ക് പിന്നാലെ 6000 കോടിയുടെ വൻ തട്ടിപ്പ്!!\nPublished: Wednesday, March 14, 2018, 10:29 [IST]\nനീരവ് മോദിയ്ക്ക് പിന്നാലെ 6000 കോടിയുടെ തട്ടിപ്പുമായി ഹിമാചൽപ്രദേശ് ആസ്ഥാനമായുള്ള കമ്പനി. ഇന്ത്യൻ ടെക്നോമാക് കമ്പനി ലിമിറ്റഡ് എംഡി, മൂന്ന് ഡയറക്ടർമാർ എന്നിവരുടെ പേരിലാണ് ഹിമാചൽ പൊലീസ് കേസെടുത്തത്.\nവ്യാജരേഖകളുണ്ടാക്കി കമ്പനി നികുതി വെട്ടിപ്പു നടത്തിയതായാണ് അസിസ്റ്റന്റ് എക്സൈസ് ആൻഡ് ടാക്സേഷൻ കമ്മീഷണർ നൽകിയ പരാതി. നികുതി വകുപ്പിന് കമ്പനി 2175.51 കോടി നികുതി നൽകണമെന്നും പരാതിയിലുണ്ട്.\nആദായ നികുതി ഇനത്തിലും കമ്പനി 750 കോടി അടയ്ക്കാനുണ്ടെന്ന് റിപ്പോ‍ർട്ടുകളുണ്ട്. പിഎഫ്, വൈദ്യുതി ബിൽ ഇനത്തിലും കോടികളുടെ കുടിശ്ശികയുണ്ട്.\nതട്ടിപ്പ് നടന്നത് എന്ന്?\n2019നും 2014നുമിടയിലാണ് തട്ടിപ്പ് നടന്നിരിക്കുന്നത്. 16 ബാങ്കുകളിൽ നിന്ന് വായ്പ എടുത്തിട്ടുള്ള കമ്പനി 2014ൽ പൂട്ടി.\nപഞ്ചാബ് നാഷണൽ ബാങ്ക് തട്ടിപ്പ്\nവജ്രവ്യാപാരി നീരവ് മോദി പഞ്ചാബ് നാഷണല് ബാങ്കില് നിന്ന് 11400 കോടിയുടെ തട്ടിപ്പു നടത്തിയാണ് മുങ്ങിയിരിക്കുന്നത്. പിഎൻബിയുടെ വരുമാനത്തിന്റെ മൂന്നിലൊന്ന് വരും ഇത്. രാജ്യത്തെ രണ്ടാമത്തെ വലിയ പൊതുമേഖലാ ബാങ്കാണ് പഞ്ചാബ് നാഷണൽ ബാങ്ക്.\nRead more about: fraud money nirav modi തട്ടിപ്പ് പണം നീരവ് മോദി\nHimachal Pradesh-based firm accused of Rs 6,000 cr fraud\nA fresh case of financial fraud has come to light involving Rs 6,000 crore byaHimachal Pradesh-based company. The Indian Technomac Company, involved in manufacturing refined noble alloys between 2009 and 2014 before it closed down its operations, has been accused of defrauding tax department and the government.\nStory first published: Wednesday, March 14, 2018, 10:29 [IST]


ചാമ്പ്യന്‍സ് ലീഗ് ഫുട്‌ബോളിൽ ഇന്നു ബാഴ്സ - യുവന്‍റസ് പോരാട്ടം : Deepika.com Sports News\nയുവേഫ ചാമ്പ്യന്‍സ് ലീഗ് ഫുട്‌ബോളിന് ഇന്ന് തുടക്കമാകും. ഇന്ത്യന് സമയം രാത്രി 12.15ന് പ്രമുഖ ക്ലബ്ബുകള് പോരാട്ടം ആരംഭിക്കും. ഗ്രൂപ്പ് എയില് യുറോപ്പ ചാമ്പ്യന്മാരായ മാഞ്ചസ്റ്റര് യുണൈറ്റഡ് സ്വന്തം ഗ്രൗണ്ടില് എഫ്‌സി ബാസലിനെ നേരിടും.\nപ്രീമിയര് ലീഗില് ഹൊസെ മൗറിഞ്ഞോയുടെ സംഘം ഫോമിലാണ്. നാലു കളിയില് പത്തു പോയിന്‍റുമായി ഒന്നാം സ്ഥാനത്താണ്. റൊമേലു ലുക്കാക്കു എത്തിയതിനുശേഷം മുന്നേറ്റത്തിനു കൂടുതല് മൂര്‍ച്ചയേറി. 2011-12 സീസണില് ഗ്രൂപ്പ് ഘട്ടത്തിലാണ് യുണൈറ്റഡും ബാസലും അവസാനമായി ഏറ്റുമുട്ടിയത്. അന്ന് യുണൈറ്റഡിനെ ബാസല് സ്വന്തം ഗ്രൗണ്ടില് തോല്‍പ്പിക്കുകയും ഓള്‍ഡ് ട്രാഫര്‍ഡില് സമനിലയില് കുടുക്കുകയും ചെയ്തിരുന്നു. സ്വിസ് ലീഗില് ബാസല് മൂന്നാം സ്ഥാനത്താണ്. മറ്റൊരു മത്സരത്തില് ബെന്‍ഫിക്ക സ്വന്തം ഗ്രൗണ്ടില് സിഎസ്‌കെഎ മോസ്‌കോയെ നേരിടും.\nഗ്രൂപ്പ് ഡിയിലാണ് ഏറ്റവും ശ്രദ്ധിക്കേണ്ട പോരാട്ടം നടക്കുന്നത്. ബാഴ്‌സലോണയും യുവന്‍റസും ഒരിക്കല്‍ക്കൂടി നേര്‍ക്കുനേര് വരുകയാണ്. കഴിഞ്ഞ സീസണില് ഇരുക്ലബ്ബും ക്വാര്‍ട്ടര് ഫൈനലില് ഏറ്റുമുട്ടിയപ്പോള് യുവന്‍റസ് ബാഴ്‌സലോണയെ നാണംകെടുത്തി. ടൂറിനില് നടന്ന ആദ്യ പാദത്തില് ബാഴ്‌സലോണയെ 3-0ന് തകര്‍ത്ത് യുവന്‍റസ് വിജയം ആഘോഷിച്ചു. തിരിച്ചുവരവിന് ഒരു പ്രതീക്ഷയുമില്ലാത്ത രണ്ടാം പാദം ഗോള്‍രഹിതമായി. ബാഴ്‌സലോണയുടെ മോഹങ്ങള് ക്വാര്‍ട്ടറില് തകര്‍ത്ത ടീമിനെ ഈ സീസണില് ആദ്യം തന്നെ കറ്റാലന് കരുത്തര്‍ക്കു ലഭിച്ചിരിക്കുകയാണ് പഴയ തോല്‍വിയുടെ കണക്കു തീര്‍ക്കാനുണ്ട് ബാഴ്‌സയ്ക്ക്. ആദ്യ മത്സരം സ്വന്തം ഗ്രൗണ്ടിലായതുകൊണ്ട് ജയത്തില് കുറഞ്ഞൊന്നും ബാഴ്‌സലോണ പ്രതീക്ഷിക്കുന്നില്ല. ലാ ലിഗയില് ലയണല് മെസി ഗോളടിക്കാന് തുടങ്ങിയത് ബാഴ്‌സലോണയ്ക്കു കരുത്താകുന്നു. മൂന്നു കളിയും ജയിച്ച് ഒന്നാം സ്ഥാനത്താണ്. സീരി എയില് യുവന്‍റസും ഫോമിലാണ്. മൂന്നു കളിയില് മൂന്നു ജയം. ഗ്രൂപ്പിലെ രണ്ടാം മത്സരത്തില് ഒളിമ്പിയാകസ് സ്‌പോര്‍ട്ടിംഗിനെ നേടിടും.\nഗ്രൂപ്പ് ബിയില് പാരി സാന് ഷെര്‍മയിന് എവേ പോരാട്ടത്തില് സെല്‍റ്റിക്കുമായി ഏറ്റുമുട്ടും. പിഎസ്ജിയുടെ കളറില് നെയ്മറുടെ ആദ്യ ചാമ്പ്യന്‍സ് ലീഗ് മത്സരമാണ്. ഫ്രഞ്ച് ലീഗ് വണ്ണില് പിഎസ്ജി അഞ്ചുകളിയില് അഞ്ചും ജയിച്ച ്ഗംഭീരമായി തുടങ്ങിയിരിക്കുകയാണ്.\nനെയ്മര്, എഡിന്‍സണ് കവാനി, പുതുതായി എത്തിയ കൈലയ്ന് എംബാപ്പെ എന്നിവര് ഗോളടിക്കുന്നത് പിഎസ്ജിയെ മികച്ചതാക്കുന്നു. ബുണ്ടസ് ലിഗ ചാമ്പ്യന്‍രായ ബയേണ് മ്യൂണിക് സ്വന്തം അലയന്‍സ് അരീനയില് ആന്‍ഡെലെക്റ്റിനെ നേരിടും. ലീഗില് നിലവിലെ ചാമ്പ്യന്മാരായ ബയേണ് കഴിഞ്ഞ മത്സരത്തില് തോറ്റിരുന്നു.


കേന്ദ്ര വിലക്ക് ഹൈക്കോടതി നീക്കി; ആനന്ദ് പട്‌വര്‍ദ്ധന്റെ 'റീസണ്' പ്രദര്‍ശിപ്പിക്കും | News Moments | The world in your palm top\nകൊച്ചി: ആനന്ദ് പട്‌വര്‍ദ്ധന് സംവിധാനം ചെയ്ത റീസണ് എന്ന ഡോക്യുമെന്ററിക്ക് കേന്ദ്രസര്‍ക്കാര് ഏര്‍പ്പെടുത്തിയ വിലക്ക് ഹൈക്കോടതി നീക്കി. ചലച്ചിത്ര അക്കാഡമിയാണ് ചിത്രം പ്രദര്‍ശിപ്പിക്കാന് വിലക്കേര്‍പ്പെടുത്തിയ നടപടിക്കെതിരെ ഹൈക്കോടതിയെ സമീപിച്ചത്. നിയമ പോരാട്ടത്തില് പട്‌വര്‍ദ്ധനും പങ്കുചേര്‍ന്നു. തിരുവനന്തപുരത്തു നടന്നു വരുന്ന അന്താരാഷ്ട്ര ഡോക്യുമെന്ററി ഷോര്‍ട്ട് ഫിലിം ഫെസ്റ്റിവലില് മത്സര വിഭാഗത്തില് ചിത്രം പ്രദര്‍ശിപ്പിക്കാനിരിക്കുകയായിരുന്നു. എന്നാല് ഡോക്യുമെന്ററിക്ക് സെന്‍സര് ഇളവു നല്‍കാന് കേന്ദ്ര വാര്‍ത്താവിതരണ മന്ത്രാലയം വിസമ്മതിക്കുകയായിരുന്നു.\nമേളകളില് പ്രദര്‍ശിപ്പിക്കുന്ന ചിത്രങ്ങള്‍ക്ക് സെന്‍സര് ചെയ്ത സര്‍ട്ടിഫിക്കറ്റ് നിര്‍ബന്ധമല്ലെങ്കിലും മന്ത്രാലയത്തിന്റെ സെന്‍സര് ഇളവു ചെയ്തുകൊണ്ടുള്ള സമ്മതപത്രം ആവശ്യമാണ്. ഇതിനായി രണ്ടു തവണ ബന്ധപ്പെട്ടിട്ടും മന്ത്രാലയം അനുമതി നല്‍കിയില്ല. ഇതേത്തുടര്‍ന്ന് ഇന്ന് നടക്കാനിരുന്ന ചിത്രത്തിന്റെ പ്രദര്‍ശനം മാറ്റിവെച്ചിരിക്കുകയാണെന്ന് ചലച്ചിത്ര അക്കാഡമി ചെയര്‍മാന് കമല് അറിയിച്ചിരുന്നു. പ്രദര്‍ശന വിലക്കിനെതിരെയാണ് അക്കാഡമി ഹൈക്കോടതിയെ സമീപിച്ചത്.\nമോദി സര്‍ക്കാര് അധികാരത്തിലെത്തിയ ശേഷം എഴുത്തുകാരും ബുദ്ധിജീവികളും കൊലചെയ്യപ്പെട്ട സംഭവങ്ങളെക്കുറിച്ചാണ് റീസണ് ചര്‍ച്ച ചെയ്യുന്നത്. ഗോവിന്ദ് പന്‍സാരെ, നരേന്ദ്ര ധാബോല്‍ക്കര്, എം.എം.കല്‍ബുര്‍ഗി, ഗൗരി ലങ്കേഷ് എന്നിവരുടെ കൊലപാതകങ്ങളാണ് വിഷയം.


|22 May 2018 4:40 AM GMT\nസംരംഭകർക്ക് പരസ്പരം സംവദിക്കാനും ബിസിനസ് അവസരങ്ങൾ കണ്ടെത്താനുമുള്ള വേദിയൊരുക്കാൻ മുൻനിര ബിസിനസ് നെറ്റ്‌വര്‍ക്കിംഗ് പ്ലാറ്റ്‌ഫോമായ ബിഎൻഐ കൊച്ചി.\nബിഎൻഐ അംഗങ്ങൾക്കായുള്ള 'റീജിയണൽ അവാർഡ്‌സ് ആൻഡ് ബിസിനസ് കോൺക്ലേവ് 2018' മെയ് 26 ന് ഗ്രാൻഡ് ഹയാത്തിൽ വച്ചു നടത്തും. ഉച്ചക്ക് ഒരു മണി മുതൽ 10 മണി വരെയാണ് പരിപാടി. കേരളത്തിനകത്തും പുറത്തുനിന്നുമുള്ള 600 ൽ പരം സംരംഭകർ പങ്കെടുക്കുന്ന കോൺക്ലേവിൽ അംഗങ്ങൾക്ക് ബിസിനസ് ബ്രാൻഡിങ്ങിനുള്ള അവസരം ഉണ്ടായിരിക്കും.\nപ്രമുഖ നടൻ ആശിഷ് വിദ്യാർഥി, മീഡിയ സംരംഭകൻ അനുരാഗ് ബത്ര, ബിഎൻഐ നാഷണൽ ഡയറക്ടർ മുരളി ശ്രീനിവാസൻ എന്നിവർ സംസാരിക്കും.\nകേരളത്തിലെ ബിസിനസ്സുകളെ സംബന്ധിച്ചിടത്തോളം ഏറ്റവും മികച്ചതും ഫലപ്രദവും ആയ ഒരു ഇവന്റാണിതെന്ന് ബിഎൻഐ കൊച്ചിൻ ഡയറക്ടർ ജി അനിൽ കുമാർ പറഞ്ഞു. ബിസിനസ് രംഗത്തെ മത്സരങ്ങളെ (competitions) സഹകരണത്തിലേക്കും (collaborations) പിന്നീട് കൂട്ടായ ബിസിനസ് വളർച്ചയിലേക്കും (co-creations) നയിക്കുകയാണ് ഈ കോൺക്ലേവിലൂടെ ലക്ഷ്യമിടുന്നതെന്നും അദ്ദേഹം പറഞ്ഞു.\nപ്രാദേശിക തലത്തിൽ സ്വയം വളർച്ച നേടുകയും അതോടൊപ്പം മറ്റുള്ള ബിസിനസ്സുകളെ വളരാൻ സഹായിക്കുകയും ചെയ്ത സംരംഭകരെ ആദരിക്കാനുള്ള വേദികൂടിയാകും ഈ കോൺക്ലേവ്.\nകേരളത്തിലെ സംരംഭകർക്ക് പുറത്തുനിന്നുള്ള സംരംഭകരെ പരിചയപ്പെടാനും അതുവഴി ബിസിനസ് വിപിലപ്പെടുത്തുന്നതിനുള്ള' അവസരങ്ങൾ തേടാനും ഇതിലൂടെ സാധിക്കും. വിദഗ്ദ്ധരുടെ അഭിപ്രായങ്ങൾ നേടാനും ഈ അവസരം ഉപയോഗിക്കാം.\nഅനാരോഗ്യകരമായ മത്സരങ്ങൾ ഒഴിവാക്കി, പരസ്പരം സഹായിക്കാനും, പിന്തുണയ്ക്കാനും ബിസിനസ് വളര്‍ത്താനും വേണ്ടിയുള്ള ഒരു പ്രൊഫഷണല് പ്ലാറ്റ് ഫോം ആണ് ബിസിനസ് നെറ്റ്‌വര്‍ക്ക് ഇന്റര്‍നാഷണല് (ബി എന് ഐ). ഇപ്പോൾ പത്ത് ചാപ്റ്ററുകളിലായി അഞ്ഞൂറിലേറെ അംഗങ്ങളുള്ള ബിഎന്‍ഐ കൊച്ചിൻ ആരംഭിച്ചത് 2013 ലാണ്. റഫറന്‍സുകളിലൂടെ ബിസിനസ് മികച്ചതാക്കാന് സഹായിക്കുക എന്നതാണ് ബിഎന്‍ഐ യുടെ ലക്ഷ്യം.\nBNI Kerala business networking


700 രൂപയ്ക്ക് ഇന്റർനെറ്റും ടിവിയും ഫോൺ കണക്ഷനും; ജിയോ ഫൈബർ സേവനങ്ങള് സെപ്റ്റംബർ അഞ്ച് മുതൽ | reliance jio broadband services and features launched\n2016 ല് തുടങ്ങിയ ബീറ്റാ പരീക്ഷണങ്ങള്‍ക്ക് വിരാമമിട്ടാണ് ജിയോ ഗിഗാഫൈബര് ഇന്ത്യന് ഉപയോക്താക്കളിലേക്ക് എത്തുന്നത്.\nമുംബൈ: റിലയന്‍സ് ജിയോ ഗിഗാഫൈബര് സേവനമാരംഭിക്കുന്നു. അത്യാധുനിക സൗകര്യങ്ങളോടെയാണ് ഗിഗാഫൈബര് എത്തുന്നത്. റിലയൻസ് ജിയോയുടെ മൂന്നാം വാർഷികത്തോടനുബന്ധിച്ച് സെപ്റ്റംബർ അഞ്ച് മുതൽ ജിയോ ഫൈബർ അന്താരാഷ്ട്രതലത്തിൽ വാണിജ്യാടിസ്ഥാനത്തിൽ സേവനം ആരംഭിക്കും.\n2016 ല് തുടങ്ങിയ ബീറ്റാ പരീക്ഷണങ്ങള്‍ക്ക് വിരാമമിട്ടാണ് ജിയോ ഗിഗാഫൈബര് ഇന്ത്യന് ഉപയോക്താക്കളിലേക്ക് എത്തുന്നത്. ഗിഗാഫൈബര് ബ്രോഡ്ബാന്‍ഡ് സേവനങ്ങള്‍ക്കായി 1.5 കോടി രജിസ്‌ട്രേഷനുകളാണ് ലഭിച്ചത്. രണ്ട് കോടി വീടുകളിലേക്കും ഒന്നര കോടി വ്യവസായ സ്ഥാപനങ്ങളിലേക്കും സേവനം ലഭ്യമാക്കാനാണ് ജിയോ ലക്ഷ്യമിടുന്നത്. നിലവില് പരീക്ഷണാടിസ്ഥാനത്തില് 50 ലക്ഷം വീടുകളില് ഗിഗാഫൈബര് സേവനം നല്‍കുന്നുണ്ട്.\nസെക്കന്റില് ഒരു ജിബി വരെ വേഗതയിലുള്ള ബ്രോഡ്ബാന്റ് സേവനം, അധിക ചെലവില്ലാതെ ലാന്റ് ലൈന് സേവനം, അള്‍ട്രാ എച്ച്ഡി വിനോദം, വിര്‍ച്വല് റിയാലിറ്റി ഉള്ളടക്കങ്ങള്, മള്‍ടി പാര്‍ട്ടി വീഡിയോ കോണ്‍ഫറന്‍സിങ്, ശബ്ദനിയന്ത്രിതമായ വിര്‍ച്വല് അസിസ്റ്റന്റ്, ഗെയിമിങ്, വീട് സുരക്ഷ, സ്മാര്‍ട് ഹോം സേവനങ്ങള് തുടങ്ങിയവ ജിയോ ഹോം ബ്രോഡ് ബാന്‍ഡ് സേവനത്തിലൂടെ ലഭ്യമാവും.\nഡിടിഎച്ച് സേവനങ്ങളേക്കാള് മികച്ച സൗകര്യങ്ങളോടെ പ്രാദേശിക കേബിള് ഓപ്പറേറ്റര്‍മാര്‍ക്ക് സേവനങ്ങള് നല്‍കാനാവുമെന്ന് മുകേഷ് അംബാനി പറഞ്ഞു. ടെലിവിഷന് സേവനങ്ങള്‍ക്കും മറ്റുമായി വിവിധ ഉദ്ദേശ്യങ്ങളോടുകൂടിയുള്ള 4കെ സെറ്റ് ടോപ്പ് ബോക്‌സും ജിയോ അവതരിപ്പിച്ചു.\nജിയോ ഫൈബര് സേവനങ്ങള്‍ക്ക് പ്രതിമാസം 700 രൂപമുതല് 10,000 രൂപ വരെയാവും ചെലവ്. ജിയോ ഫൈബര് കണക്ഷനുകള് എടുക്കുന്നവര്‍ക്ക് ഇന്ത്യയിലെവിടെയും സൗജന്യമായി ഫോണ് വിളിക്കാനാവും. ഇത് കൂടാതെ 500 രൂപയുടെ അന്താരാഷ്ട്ര കോളിങ് ഓഫറും പുറത്തിറക്കിയിട്ടുണ്ട്. അമേരിക്ക, കാനഡ എന്നിവിടങ്ങളിലേക്ക് ചുരുങ്ങിയ ചിലവിൽ ഫോൺവിളിക്കാൻ ഇതുവഴി സാധിക്കും.\nഅമേരിക്കയിലെ ശരാശരി ഇന്റര്‍നെറ്റ് വേഗം 19Mbsps ആണ്. എന്നാല് ജിയോയുടെ അടിസ്ഥാന പ്ലാനിന് തന്നെ ഇതിലും വേഗം ഉണ്ടാകും.\nജിയോഫൈബറിന്റെ വാര്‍ഷിക പ്ലാന് എടുക്കുന്നവര്‍ക്ക് വെല്‍ക്കം ഓഫര് ആയി എച്ച്ഡി എല്‍ഇഡി ടിവിയും, 4കെ സെറ്റ് ടോപ്പ് ബോക്‌സും സൗജന്യമായി ലഭിക്കും.\nജിയോ ഫൈബര് ഉപയോക്താക്കള്‍ക്ക് പുതിയ സിനിമകള് റിലീസ് ചെയ്യുന്ന ദിവസം തന്നെ കാണാന് സാധിക്കും. ഇതിന് സൗകര്യമൊരുക്കുന്ന ജിയോ ഫസ്റ്റ് ഡേ ഫസ്റ്റ് ഷോ സേവനം 2020 ഓടെ ആരംഭിക്കും.\nതടസമില്ലാത്ത വീഡിയോ കോളിങ് സൗകര്യവും ജിയോ ഫൈബർ ഒരുക്കുന്നു. വീട്ടിലിരുന്നും ഓഫീസിലിരുന്നും വീഡിയോ കോൾ ചെയ്യാനും ഒന്നിലധികം ആളുകളുമായി വീഡിയോ കോൺഫറൻസ് ചെയ്യാനും ഇതുവഴി സാധിക്കും. വീഡിയോ കോൺഫറൻസ് ഒരുക്കുന്നതിനായി വരുന്ന വലിയ ചെലവ് ഇതുവഴി കുറയ്ക്കാനാവുമെന്ന് ജിയോ പറയുന്നു.\n4കെ ഗെയിമിങ്, ഷോപ്പിങ്, വിദ്യാഭ്യാസം തുടങ്ങിയ ആവശ്യങ്ങള്‍ക്കും ജിയോ ഫൈബര് സൗകര്യമൊരുക്കുന്നുണ്ട്. മിക്‌സഡ് റിയാലിറ്റി സാങ്കേതിക വിദ്യയുടെ പിന്തുണയും ജിയോ ഇതിനായി പ്രയോജനപ്പെടുത്തുന്നു.\nContent Highlighst: reliance jio broadband services and features launched


സോങ് ജി ഹ്യോ ക്വാലാലംപൂരില് എത്തുന്നു | PravasiExpress\nHome Malaysia Kuala Lumpur സോങ് ജി ഹ്യോ ക്വാലാലംപൂരില് എത്തുന്നു\nസോങ് ജി ഹ്യോ ക്വാലാലംപൂരില് എത്തുന്നു\nസൗത്ത് കൊറിയന് സ്റ്റാര് സോങ് ജി ഹ്യോ ക്വാലാലംപൂരില് എത്തുന്നു. പ്രശസ്തമായ കൊറിയന് ഷോയിലെ ഏക വനിതാ സാന്നിധ്യമാണ് സോങ്. ഷൂപെന് സ്റ്റോറിന്‍റെ ഉദ്ഘാടനത്തിനാണ് ഇവര് എത്തുന്നത്. ഫാഹ്രിന്‍ഹിറ്റ്88 ല് രാവിലെ 9.30 നാണ് ഉദ്ഘാടന ചടങ്ങ്.\nകൊറിയയിലെ ഏറ്റഴും വലിയ ഷൂകളുടെ ഷോറൂമുകളിലൊന്നാണിത്.\nഒക്ടോബര് ഒന്നിനും 31 നും ഇടയ്ക്ക് ഷോപ്പിലെത്തുന്ന രണ്ട് ഭാഗ്യശാലികള്‍ക്ക് കൊറിയ സന്ദര്‍ശിക്കാനുള്ള ഫ്ളൈറ്റ് ടിക്കറ്റുകള് സൗജന്യമായി ലഭിക്കും.\nPrevious articleകല സിംഗപ്പൂര് ഓണം ആഘോഷിച്ചു\nNext articleകൊച്ചി മെട്രോ കളമശ്ശേരി സ്റ്റേഷന് പണി പൂര്‍ത്തീകരണത്തലേക്ക്. ചിത്രങ്ങള് കാണാം


സമസ്തയുടെ ശക്തമായ നിലപാടിൽ ആടിയുലഞ്ഞ് യു.ഡി.എഫ് നേതൃത്വം - Express Kerala\nKerala Main National Politics Special View August 3, 2020 | Published by : Express View\nകോണ്‍ഗ്രസ്സിന് ഇത് കഷ്ടകാലമാണ്. തിരഞ്ഞെടുപ്പ് രാഷ്ട്രീയത്തില് കേരളത്തിലും വലിയ തിരിച്ചടി ലഭിക്കുമോ എന്ന ആശങ്കയിലാണ് പാര്‍ട്ടി നേതൃത്വം. മുസ്ലീം ലീഗിന്റെ പ്രധാന വോട്ട് ബാങ്കായ സമസ്തയുടെ നിലപാടുകളാണ് കോണ്‍ഗ്രസ്സിനെ ഏറെ ആശങ്കപ്പെടുത്തുന്നത്. രാമക്ഷേത്ര നിര്‍മാണത്തെ പിന്തുണച്ച കോണ്‍ഗ്രസ്സ് നിലപാടിന് എതിരെയാണ് സമസ്തയിപ്പോള് രംഗത്ത് വന്നിരിക്കുന്നത്. സംഘടനയുടെ മുഖപത്രമായ ‘സുപ്രഭാതത്തിലൂടെ’യാണ് വിമര്‍ശനം. അധികാരത്തിനു വേണ്ടി കോണ്‍ഗ്രസ്സ് നേതാക്കള് മൃദു ഹിന്ദുത്വം പ്രയോഗിക്കുന്നുവെന്നാണ് സമസ്തയുടെ ആരോപണം.\nമുന് മധ്യപ്രദേശ് മുഖ്യമന്ത്രി കമല്‍നാഥിനെയും ദിഗ് വിജയ് സിംഗിനെയും കോണ്‍ഗ്രസ്സ് പുറത്താക്കണമെന്നും സുപ്രഭാതം എഡിറ്റോറിയലില് ആവശ്യപ്പെട്ടിട്ടുണ്ട്. കോണ്‍ഗ്രസ്സില് നിന്നും മതനിരപേക്ഷ സമൂഹം പ്രതീക്ഷിക്കാത്തതാണ് ഓരോ ദിവസവും സംഭവിച്ച് കൊണ്ടിരിക്കുന്നത്. ബാബറി മസ്ജിദ് നിലനിന്ന സ്ഥലത്ത് രാമക്ഷേത്രം നിര്‍മ്മിക്കുന്നതിനെ കോണ്‍ഗ്രസ്സ് നേതാക്കള് പ്രശംസിച്ചത് മതേതര – ജനാധിപത്യ വിശ്വാസികളെ വേദനിപ്പിക്കുന്നതാണെന്നും സമസ്ത മുഖപത്രം ചൂണ്ടിക്കാട്ടിയിട്ടുണ്ട്. ജവഹര്‍ലാല് നെഹറു കോണ്‍ഗ്രസ്സിന്റെ നെറ്റിത്തടത്തില് പതിപ്പിച്ച സുവര്‍ണ മുദ്ര ഇന്നത്തെ കോണ്‍ഗ്രസ്സ് നേതാക്കള് മായ്ച്ച് കൊണ്ടിരിക്കുകയാണെന്നും സമസ്ത ആരോപിച്ചിട്ടുണ്ട്.\nഇന്ത്യയിലെ എല്ലാവരുടെയും സമ്മതത്തോടെയാണ് ബാബറി മസ്ജിദ് നിന്ന സ്ഥലത്ത് ക്ഷേത്രം പണിയുന്നതെന്ന കമല്‍നാഥിന്റെ പ്രസ്താവനയാണ് സമസ്തയെ പ്രകോപിപ്പിച്ചിരിക്കുന്നത്. ഇന്ത്യയിലെ 17 കോടി മുസ്ലീംങ്ങളുടെ ഹൃദയങ്ങളെ കീറിമുറിച്ചാണ് ക്ഷേത്രത്തിന് തറയൊരുക്കുന്നതെന്ന് കമല്‍നാഥ് ഓര്‍ക്കാതെ പോയെന്നും സുപ്രഭാതം എഡിറ്റോറിയല് ഓര്‍മ്മിപ്പിച്ചിട്ടുണ്ട്. ബി.ജെ.പിയുടെ രാഷ്ട്രിയ അജണ്ടയെ തുറന്നു കാട്ടുന്നതിന് പകരം, അവരോടൊപ്പം ചേര്‍ന്ന് പോകുന്ന രാഷ്ട്രിയ നയം സ്വീകരിക്കുക എന്ന കോണ്‍ഗ്രസ്സ് നയം ആത്മഹത്യാപരമാണെന്നും സുപ്രഭാതം തുറന്നടിച്ചിട്ടുണ്ട്.\nസമസ്ത സ്വന്തം മുഖപത്രത്തിലൂടെ നല്‍കിയ ഈ മുന്നറിപ്പ് മുസ്ലിം ലീഗ് നേതൃത്വത്തെയും ഇപ്പോള് പ്രതിസന്ധിയിലാക്കിയിട്ടുണ്ട്. സമസ്തയുടെ നിലപാടിനെ പിന്തുണയ്ക്കുന്നവരാണ് ഭൂരിപക്ഷം ലീഗ് അണികളും. അതു കൊണ്ട് തന്നെ ഈ നിലപാടിനെ തള്ളി പറയാന് ഒരിക്കലും ലീഗിന് കഴിയുകയുമില്ല. ബി.ജെ.പിക്ക് മേല് ആര്.എസ്.എസിനുള്ള സ്വാധീനത്തിന് സമാനമാണ് മുസ്ലീം ലീഗിന് മേല് സമസ്തക്കുള്ള ആധിപത്യം. സമസ്തയുടെ നിലപാടുകളെ തള്ളി ഒരടി മുന്നോട്ട് പോകാന് ലീഗിന് കഴിയുകയില്ല. ഈ യാഥാര്‍ത്ഥ്യം തന്നെയാണ് ലീഗ് നേതൃത്വത്തെ വെട്ടിലാക്കിയിരിക്കുന്നത്.\nകേരളത്തില് തദ്ദേശ തിരഞ്ഞെടുപ്പും നിയമസഭാ തിരഞ്ഞെടുപ്പും നടക്കാന് ഇനി അധികം കാലതാമസമില്ല. 2021ല് സംസ്ഥാന ഭരണം പിടിക്കാന് കഴിഞ്ഞില്ലങ്കില് പിന്നെ കേരള ഭരണം കണി കാണാന് കിട്ടില്ലന്നാണ് യു.ഡി.എഫ് വിലയിരുത്തല്. യു.ഡി.എഫ് സംവിധാനം തന്നെ അത്തരമൊരു സാഹചര്യത്തില് തകര്‍ന്ന് തരിപ്പണമാകുമെന്നും നേതൃത്വം ഭയപ്പെടുന്നുണ്ട്. മുസ്ലീം ലീഗില്ലാതെ ഒരിക്കലും അധികാരം സ്വപ്നം കാണാന് പോലും യു.ഡി.എഫിന് കഴിയുകയില്ല. സമസ്തയുടെ പിന്തുണയില്ലാത്ത ലീഗ് മുന്നണിയിലുണ്ടായിട്ടാകട്ടെ ഒരു കാര്യവുമില്ല. ഈ യാഥാര്‍ത്ഥ്യം മുസ്ലീം ലീഗ് നേതൃത്വവും തിരിച്ചറിയുന്നുണ്ട്. നിലപാട് മാറ്റാന് കോണ്‍ഗ്രസ്സിന് മേല് ശക്തമായ സമ്മര്‍ദ്ദമാണ് ലീഗ് നേതൃത്വം നടത്തി വരുന്നത്.\nസംസ്ഥാന കോണ്‍ഗ്രസ്സ് നേതൃത്വമാണ് ഇതോടെ വെട്ടിലായിരിക്കുന്നത്. ഹൈക്കമാന്റിന്റെ ശ്രദ്ധയില് ഇക്കാര്യം നേതാക്കള് ഉന്നയിച്ചിട്ടുണ്ടെങ്കിലും, അനുകൂല നിലപാട് ലഭിച്ചിട്ടില്ലന്നാണ് ലഭിക്കുന്ന വിവരം. രാഹുല് ഗാന്ധി മുസ്ലീം ലീഗ് പിന്തുണയില് വയനാട്ടില് മത്സരിച്ചതാണ് ലോകസഭ തിരഞ്ഞെടുപ്പില് തിരിച്ചടിച്ചതെന്ന് വിശ്വസിക്കുന്നവരാണ് ഒരു വിഭാഗം കോണ്‍ഗ്രസ്സ് നേതാക്കള്. പ്രത്യേകിച്ച് ഉത്തരേന്ത്യയിലെ മുഖ്യനേതാക്കളും ഈ നിലപാടുകാരാണ്. ബി.ജെ.പി ഇത് ഫലപ്രദമായി ഉപയോഗപ്പെടുത്തി സാമുദായിക ഏകീകരണമുണ്ടാക്കിയെന്നാണ് വിലയിരുത്തല്.\nമുസ്ലീം ലീഗ് പതാകയെ പാക്കിസ്ഥാന് പതാകയാക്കി ചിത്രീകരിച്ചാണ് രാഹുലിനെയും കോണ്‍ഗ്രസ്സിനെയും ബി.ജെ.പി കടന്നാക്രമിച്ചിരുന്നത്. എന്നാല് മുസ്ലീം ലീഗിന്റെ വാദം മറ്റൊന്നാണ്. വയനാട്ടില് മത്സരിച്ചിരുന്നില്ലങ്കിലുള്ള അവസ്ഥയാണ് ലീഗ് നേതൃത്വം ചൂണ്ടിക്കാട്ടുന്നത്. രാഹുല് എഫക്ടില് വയനാട് ഉള്‍പ്പെടെ 20-ല് 19 ലോകസഭ സീറ്റുകളാണ് യു.ഡി.എഫ് തൂത്തുവാരിയിരുന്നത്. എന്നാല്, ഈ മേല്‍ക്കോയ്മ തുടര്‍ന്ന് നിലനിര്‍ത്താന് യു.ഡി.എഫിന് സാധിച്ചിട്ടില്ല. അതു കൊണ്ട് തന്നെയാണ് നിയമസഭ തിരഞ്ഞെടുപ്പിനെ യു.ഡി.എഫ് ഇപ്പോള് ഏറെ ഭയപ്പെടുന്നത്.\nസര്‍ക്കാറിനെതിരെ സ്വര്‍ണ്ണക്കടത്തു മുന് നിര്‍ത്തി നടത്തുന്ന ആക്രമണം ലക്ഷ്യം കാണുമോ എന്നതില് യു.ഡി.എഫില് തന്നെ വലിയ ആശങ്കയുണ്ട്. പ്രതികളുമായി ബന്ധപ്പെട്ട് പുറത്ത് വരുന്ന വിവരങ്ങളിലെ ലീഗ് ബന്ധമാണ് ഈ ആശങ്കക്ക് അടിസ്ഥാനം. തിരഞ്ഞെടുപ്പില് വിജയിക്കാന് വേണ്ട സംഘടനാ സംവിധാനത്തിന്റെ കാര്യത്തിലും കോണ്‍ഗ്രസ്സ് ഏറെ പിന്നോട്ടാണ്. മുസ്ലീം ലീഗിന്റെ സംവിധാനം പോലും മിക്കയിടത്തും കോണ്‍ഗ്രസ്സിനില്ല.\nഇടതുപക്ഷത്താകട്ടെ സി.പി.എമ്മിനും വര്‍ഗ്ഗ ബഹുജന സംഘടനകള്‍ക്കും ശക്തമായ സംവിധാനമാണ് അടിത്തട്ട് വരെയുള്ളത്. എണ്ണയിട്ട യന്ത്രം പോലെ ചലിക്കുന്ന ഈ സംവിധാനമാണ് ചുവപ്പിന്റെ കരുത്ത്. ബി.ജെ.പിയാകട്ടെ പ്രധാനമായും ആര്.എസ്.എസ് സംഘടനാ സംവിധാനത്തിലാണ് പ്രതീക്ഷയര്‍പ്പിക്കുന്നത്. കഴിഞ്ഞ തവണ ലഭിച്ച നേമം സീറ്റുള്‍പ്പെടെ, 10 സീറ്റുകള് ടാര്‍ഗറ്റ് ചെയ്താണ് അവരുടെ പ്രവര്‍ത്തനം. കേരള കോണ്‍ഗ്രസ്സ് ജോസ്.കെ മാണി വിഭാഗത്തെ ഒപ്പം നിര്‍ത്താന് മൂന്ന് മുന്നണികളും നിലവില് ശ്രമിക്കുന്നുണ്ട്. ഇക്കാര്യത്തില് ജോസ്.കെ മാണി എടുക്കുന്ന നിലപാട് നിര്‍ണ്ണായകമാവും.\nഅതേ സമയം, സമസ്തയുടെ നിലപാട് ആയുധമാക്കാനാണ് സി.പി.എം ഇപ്പോള് ശ്രമിക്കുന്നത്. ചെമ്പടയുടെ സോഷ്യല് മീഡിയ പ്രചരണത്തില് തന്നെ ഇക്കാര്യം വ്യക്തവുമാണ്. പൗരത്വ നിയമ ഭേദഗതിക്കെതിരെ ഇടതുപക്ഷം മുന്‍പ് സംഘടിപ്പിച്ച മനുഷ്യ ശൃംഘലയെ സമസ്തയും പിന്തുണച്ചിരുന്നു. മുസ്ലീം ലീഗ് എതിര്‍പ്പ് അവഗണിച്ചായിരുന്നു ഈ പരസ്യ പിന്തുണ. ഈ വിഷയത്തില് സംസ്ഥാന സര്‍ക്കാരിന്റെ നിലപാടുകളെ ശക്തമായി പിന്തുണച്ച പ്രധാന സംഘടനയും സമസ്തയാണ്. യു.ഡി.എഫ് അടിത്തറയെ ഉലച്ച പിന്തുണയായിരുന്നു ഇത്.\n80 ലക്ഷത്തോളം പേരാണ് കേരളത്തിന്റെ വടക്കേ അറ്റം മുതല് തെക്കേ അറ്റം വരെ സൃഷ്ടിച്ച മഹാശൃംഖലയില് പങ്കെടുത്തിരുന്നത്. രാജ്യത്ത് ഏറ്റവും അധികം ആളുകള് പങ്കെടുത്ത പ്രക്ഷോഭവും ഇതുതന്നെയാണ്. പരമ്പരാഗതമായി കമ്മ്യൂണിസ്റ്റ് വിരോധം കൊണ്ടു നടക്കുന്ന വിഭാഗങ്ങള് പോലും ഇടതുപക്ഷത്തോടൊപ്പം ചേര്‍ന്നത് വേറിട്ട കാഴ്ച തന്നെയായിരുന്നു. ഈ സംഭവത്തിന് പിന്നാലെ അയോധ്യ വിഷയത്തിലും സമാനമായ നിലപാടാണ് സമസ്തയിപ്പോള് സ്വീകരിച്ചിരിക്കുന്നത്.\nകമ്യൂണിസ്റ്റു പാര്‍ട്ടികള് സ്വീകരിക്കുന്ന നിലപാട് എന്തുകൊണ്ട് കോണ്‍ഗ്രസ്സ് സ്വീകരിക്കുന്നില്ലന്നതാണ് ഉയരുന്ന ചോദ്യം. കോണ്‍ഗ്രസ്സിലെ ന്യൂനപക്ഷ വിഭാഗത്തില്‍പ്പെട്ട നേതാക്കള്‍ക്ക് പോലും ഇതിനുള്ള മറുപടി ഹൈക്കമാന്റ് നല്‍കിയിട്ടില്ല. ഇതു തന്നെയാണ് യു.ഡി.എഫിലെ പ്രതിസന്ധിയും രൂക്ഷമാക്കിയിരിക്കുന്നത്.\nവിഎച്ച്പിക്ക് ശിലാന്യാസം നടത്താന് 1989 നവംബറില് ബാബ്റി മസ്ജിദ് തുറന്നുകൊടുക്കാന് അന്നത്തെ പ്രധാനമന്ത്രി രാജീവ് ഗാന്ധിയാണ് തീരുമാനിച്ചിരുന്നത്. ശിലാന്യാസിന് മുന്‍പ് രാജീവ് ഗാന്ധിയുടെ പ്രതിനിധി നാഗ്പൂരിലെത്തി അന്നത്തെ ആര്‍എസ്എസ് സര് സംഘ് ചാലക് ദേവ്റസുമായി കൂടിക്കാഴ്ച നടത്തുകയും ചെയ്തിരുന്നു.\nമാധ്യമപ്രവര്‍ത്തകനായ ദിനേഷ് നാരായണന് രചിച്ച ‘ദ ആര്‍എസ്എസ് ആന്‍ഡ് ദ മേക്കിങ് ഓഫ് ദ ഡീപ് നേഷന്’ എന്ന പുസ്തകത്തില് ഈ സംഭവവും വ്യക്തമാക്കിയിട്ടുണ്ട്. 1989ലെ ലോക്സഭാ തെരഞ്ഞെടുപ്പ് പ്രചാരണത്തിന് രാജീവ് തുടക്കം കുറിച്ചതും അയോധ്യയില്‍നിന്നായിരുന്നു. ഇക്കാര്യങ്ങളെല്ലാം ഇപ്പോള് വീണ്ടും സജീവ ചര്‍ച്ചാ വിഷയമായിരിക്കുകയാണ്. കോണ്‍ഗ്രസ് നേതൃത്വം പകച്ച് നില്‍ക്കുന്നതും, ഈ യാഥാര്‍ത്ഥ്യങ്ങള്‍ക്കു മുന്നില് തന്നെയാണ്.


തിരുവനന്തപുരം(20-06-2018): സിപിഎം എറണാകുളം ജില്ലാ സെക്രട്ടറിയായി സംസ്ഥാന കമ്മിറ്റി അംഗവും ജി.സി.ഡി.എ ചെയര്‍മാനുമായ സി.എന് മോഹനനെ തിരഞ്ഞെടുത്തു. ഇന്ന് ചേര്‍ന്ന ജില്ലാകമ്മിറ്റി യോഗം ഐകകണ്ഠ്യേനയാണ് തീരുമാനം എടുത്തത്.\nജില്ലാ സെക്രട്ടറിയായിരുന്ന പി.രാജീവ് സംസ്ഥാന സെക്രട്ടറിയറ്റ് അംഗമായി തിരഞ്ഞെടുക്കപ്പെട്ടതിനെ തുടര്‍ന്നാണ് പുതിയെ സെക്രട്ടറിയെ തിരഞ്ഞെടുത്തത്. ദേശാഭിമാനി എഡിറ്ററുടെ ചുമതലയും പി.രാജീവിനാണ് പാര്‍ട്ടി നല്‍കിയിരിക്കുന്നത്.\nനിലവില് ഗ്രേറ്റര് കൊച്ചിന് ഡവലപ്‌മെന്റ് അഥോറിറ്റി (ജി.സി.ഡി.എ) ചെയര്‍മാനായി പ്രവര്‍ത്തിക്കുന്ന സി.എന് മോഹനന് വിദ്യാര്‍ഥി-യുവജന രംഗങ്ങളിലൂടെയാണ് പൊതുരംഗത്ത് ശ്രദ്ധേയനാകുന്നത്.\n1994 മുതല് 2000 വരെ ഡി.വൈ.എഫ്.ഐ സംസ്ഥാന പ്രസിഡന്റായും 92-93ല് അഖിലേന്ത്യാ വൈസ് പ്രസിഡന്റായും പ്രവര്‍ത്തിച്ചു. 2000-2005ല് സി.പി.എം കോലഞ്ചേരി ഏരിയാസെക്രട്ടറിയായി. 2012ല് സംസ്ഥാന കമ്മിറ്റിയിലേക്ക് തിരഞ്ഞെടുക്കപ്പെട്ടു. പതിനൊന്നുവര്‍ഷം ദേശാഭിമാനി കൊച്ചി യൂണിറ്റ് മാനേജരുമായി പ്രവർത്തിച്ചിരുന്നു.


കൊച്ചി: ഡോളര് കടത്ത് കേസില് യൂണിടാക് എംഡി സന്തോഷ് ഈപ്പന് ജാമ്യം. വിചാരണകോടതിയാണ് ജാമ്യം അനുവദിച്ചത്. ലൈഫ് മിഷനിലെ കോഴപ്പണം സന്തോഷ് ഈപ്പന് ഡോളറാക്കി മാറ്റിയെന്നാണ് കേസ്. കര്‍ശന ഉപാധികളോടെ ജാമ്യമാകാമെന്ന് കസ്റ്റംസ് അറിയിച്ചിരുന്നു. കേസില് സന്തോഷ് ഈപ്പന് അഞ്ചാം പ്രതിയാണ്.\nലൈഫ് മിഷന്റെ വടക്കാഞ്ചേരിയിലെ പദ്ധതിയുടെ നിര്‍മാണ കരാര് യൂണിടാക്കിനാണ്. രാവിലെ വിളിച്ചു വരുത്തി ചോദ്യം ചെയ്തശേഷമായിരുന്നു അറസ്റ്റ്. ലൈഫ്മിഷനായി നല്‍കിയ കമ്മീഷന് നിയമവിരുദ്ധമായി ഡോളറാക്കി മാറ്റിയത് അറിയാമായിരുന്നെന്ന് സന്തോഷ് ഈപ്പന്.\nനോട്ടീസ് നല്‍കിയാണ് വിളിച്ചു വരുത്തിയത്. ഇത് രണ്ടാം തവണയായിരുന്നു സന്തോഷ് ഈപ്പനെ നോട്ടീസ് നല്‍കി വിളിച്ചുവരുത്തുന്നതും ചോദ്യം ചെയ്യുന്നതും. സന്തോഷ് ഈപ്പനെ മെഡിക്കല് പരിശോധനയ്ക്ക് അതിന് ശേഷം കോടതിയില് ഹാജരാക്കുകയായിരുന്നു. തുടര്‍ന്നാണ് ജാമ്യം ലഭിച്ചത്.\nആദ്യ ധന സഹായം തേടിയെത്തിയത് ലൈലമ്മയെ\nസുമതിക്കും മകൾ വിഷ്ണു മഹേശ്വരിക്കും സാന്ത്വനസ്പർശം വഴി ചികിത്സാ സഹായം\nഅന്താരാഷ്ട്ര അംഗീകാരം നേടി കണ്ണൂർ സർവകലാശാല\nഉത്തർപ്രദേശിൽ സ്ത്രീകളെ ഉപദ്രവിച്ചിരുന്നയാൾ പിടിയിൽ\nകോവിഡ് പ്രതിരോധ ബോധവത്കരണത്തിന്‍റെ ഭാഗമായി കായംകുളത്ത്…\nപ്രീക്വാര്‍ട്ടറില് ഉത്തരാഖണ്ഡും ഡല്‍ഹിയും.\nബുമ്ര ഇംഗ്ലണ്ടിന് എതിരായ എകദിന…


01 Oct, 2020, 11:51 am\nചലച്ചിത്ര സംഘടനകളുടെ ധാരണ മറികടന്ന് ടൊവിനോ തോമസും ജോജു ജോര്‍ജ്ജും പ്രതിഫലം ഉയര്‍ത്തിയെന്ന വിവാദത്തില് പ്രശ്‌ന പരിഹാരം. ജോജു ജോര്‍ജ്ജ് പ്രതിഫലം കുറച്ചതായും, ടൊവിനോ തോമസ് സിനിമ പുറത്തിറങ്ങിയ ശേഷമേ പ്രതിഫലം സ്വീകരിക്കൂ എന്ന് തീരുമാനിച്ചിരുന്നതായും ഫിലിം പ്രൊഡ്യൂസേഴ്‌സ് അസോസിയേഷന് പ്രസിഡന്റ് ആന്റോ ജോസഫ്. ഷംസുദ്ദീന് നിര്‍മ്മിച്ച് മനു അശോകന് സംവിധാനം ചെയ്യുന്ന ടൊവിനോ തോമസ് ചിത്രം കാണെക്കാണെ, അബാം നിര്‍മ്മിക്കുന്ന ജോജു ജോര്‍ജ്ജ് ചിത്രം എന്നിവയെച്ചൊല്ലിയായിരുന്നു തര്‍ക്കം.\nജോജു ജോര്‍ജ്ജ് പുതിയ ചിത്രത്തിനായി അമ്പത് ലക്ഷം രൂപയും, ടൊവിനോ തോമസ് ഒരു കോടി രൂപയും ഈടാക്കുന്നുവെന്നായിരുന്നു പുറത്തുവന്ന വാര്‍ത്തകള്. കൊവിഡ് പശ്ചാത്തലത്തില് പ്രതിഫലം കുറക്കാനെടുത്ത തീരുമാനം ലംഘിച്ചതിനാല് ടൊവിനോ തോമസിന്റെയും ജോജു ജോര്‍ജ്ജിന്റെയും സിനിമകളുടെ ചിത്രീകരണാനുമതി പിന്‍വലിക്കുമെന്നും നിര്‍മ്മാതാക്കളില് ചിലര് അഭിപ്രായപ്പെട്ടിരുന്നു. എന്നാല് ടൊവിനോ തോമസ് സിനിമ പുറത്തിറങ്ങും വരെ പ്രതിഫലം വേണ്ടെന്ന് അറിയിച്ചിരുന്നതായി നിര്‍മ്മാതാവ് ടി ആര് ഷംസുദ്ദീന് പ്രൊഡ്യൂസേഴ്‌സ് അസോസിയേഷനെ അറിയിച്ചു. ജോജു ജോര്‍ജ്ജ് പ്രൊഡ്യൂസേഴ്‌സ് അസോസിയേഷന്റെ അഭ്യര്‍ത്ഥന മാനിച്ച് അമ്പത് ലക്ഷം മുപ്പത് ലക്ഷമായി കുറക്കാന് തയ്യാറായെന്ന് പ്രൊഡ്യൂസേഴ്‌സ് അസോസിയേഷന് പ്രസിഡന്റ് ആന്റോ ജോസഫ് മാധ്യമങ്ങളെ അറിയിച്ചു.\nരണ്ട് സിനിമകളുടെയും പ്രൊജക്ട് റിപ്പോര്‍ട്ടും എഗ്രിമെന്റും പ്രൊഡ്യൂസേഴ്‌സ് അസോസിയേഷനില് സമര്‍പ്പിച്ചപ്പോഴാണ് ജോജു ജോര്‍ജ്ജിന്റെയും ടൊവിനോ തോമസിന്റെയും പ്രതിഫലം കൂടുതലാണെന്ന് മനസിലാക്കിയതെന്ന് ആന്റോ ജോസഫ്. ടൊവിനോ തോമസ് ഒരു രൂപ പോലും ശമ്പളം വാങ്ങാതെയാണ് സിനിമ വാങ്ങുന്നതെന്ന് നിര്‍മ്മാതാവ് ഷംസുദ്ദീന് പിന്നീട് അറിയിച്ചെന്നും ആന്റോ ജോസഫ്. സിനിമ റിലീസ് ചെയ്ത ശേഷം എന്ത് വരുമാനം വരുന്നു എന്നതിനെ അനുസരിച്ചാണ് പ്രതിഫലം നിര്‍ണയിക്കുകയെന്ന് നിര്‍മ്മാതാവ് അറിയിച്ചതായും ആന്റോ ജോസഫ്. എഗ്രിമെന്റില് ഒരു കോടിയെന്ന് കണ്ടതിനാലാണ് അസോസിയേഷന് ഇടപെട്ടതെന്നും ആന്റോ ജോസഫ്. ടൊവിനോ തോമസിനോട് ഇക്കാര്യം ചോദിച്ചപ്പോള് തൊട്ടടുത്ത സിനിമയുടെ കാര്യത്തില് ആശയക്കുഴപ്പമുണ്ടാകാതിരിക്കാന് ചേര്‍ത്തതാണെന്ന് അറിയിച്ചിരുന്നുവെന്നും ആന്റോ ജോസഫ്.\nനിര്‍മ്മാതാക്കളുമായി ഏറ്റവും നന്നായി സഹകരിക്കുന്ന താരമാണ് ടൊവിനോ തോമസെന്നും ആന്റോ ജോസഫ്. കൃത്യമായി വരികയും സഹകരിക്കുകയും ചെയ്യുന്ന താരമാണ് അദ്ദേഹം. സാധാരണ ഒരു സിനിമ പരാജയത്തിലേക്ക് വന്നാല് അതിന്റെ കൂടെ അവസാനം വരെ നിന്ന് ജനങ്ങളിലേക്ക് എങ്ങനെ എത്തിക്കാമെന്ന് നോക്കുന്ന നടനാണ് ടൊവിനോ തോമസ് എന്നും ആന്റോ ജോസഫ്. അഞ്ച് മിനുട്ട് പോലും എടുക്കാതെയാണ് ഇക്കാര്യത്തില് ടൊവിനോ ധാരണയിലെത്തിയതെന്നും പ്രൊഡ്യൂസേഴ്‌സ് അസോസിയേഷന്.


2019 October 18 Release Movies - Malayalam Filmibeat\n21 min ago മലയാളത്തില് മോഹന്‍ലാലാണ് ഇഷ്ടനടന്! തെങ്കാശിപ്പട്ടണം കണ്ടത് മുതല് ദിലീപും! തുറന്നുപറഞ്ഞ് അര്‍ജുന്\n32 min ago അഞ്ച് വര്‍ഷത്തെ പ്രണയം, ശ്രീലക്ഷ്മിയുടെ വരന് ഇദ്ദേഹമാണ്! വിവാഹത്തെ കുറിച്ച് ശ്രീലക്ഷ്മി ശ്രീകുമാര്\n1 hr ago പെണ്ണാണോടീ നീ! ട്രെയിനില് വെച്ച് അവര് പിടിച്ചുതള്ളി! തുറന്നുപറച്ചിലുമായി നിഷ സാരംഗ്!\n1 hr ago മാമാങ്കത്തിന് വേണ്ടി മാറി കൊടുക്കുകയാണ്! ഷൈലോക്കിന്റെ വരവ് ലേശം കൂടി വൈകുമെന്ന് ജോബി ജോര്‍ജ്\nTechnology ഷവോമി റെഡ്മി 8 ഇന്ന് ഉച്ചയ്ക്ക് 12 മണിക്ക് വിൽപ്പനയ്‌ക്കെത്തും\nNews സൗദി-ഹൂത്തി യുദ്ധം അവസാനിച്ചേക്കും; മുഖ്യ റോളില് ഒമാന്, വീഡിയോ കോണ്‍ഫറന്‍സ് ചര്‍ച്ച\nFinance ആധാറിലെ അഡ്രസ് തിരുത്താൻ ഇനി എന്തെളുപ്പം; സർക്കാർ നടപടികൾ ലഘൂകരിച്ചു\nSports ലോകകപ്പ് യോഗ്യത; അഫ്ഗാനെതിരെ ഇന്ത്യയ്ക്ക് ഇന്ന് നിര്‍ണായകം, തണുപ്പും ടര്‍ഫും തിരിച്ചടിയാകും\nAutomobiles XC40 പെട്രോൾ മോഡലിനെ ഇന്ത്യയിൽ അവതരിപ്പിക്കാനൊരുങ്ങി വോൾവോ\n| Published: Thursday, October 17, 2019, 15:58 [IST]\nഓണത്തിന് തിയറ്ററുകളിലേക്ക് എത്തിയ സിനിമകളെല്ലാം നല്ല പ്രകടനമായിരുന്നു കാഴ്ച വെച്ചത്. സെപ്റ്റംബറിലെ വമ്പന് റിലീസുകള്‍ക്ക് ശേഷം വീണ്ടും ബോക്‌സോഫീസ് നിറക്കാന് സിനിമകളെത്തുകയാണ്. ഒക്ടോബര് പതിനെട്ടിന് മലയാളത്തില് നിന്നും മറ്റ് ഭാഷകളില് നിന്നുമായി നിരവധി സിനിമകളാണ് റിലീസിനൊരുങ്ങുന്നത്.\nടൊവിനോ തോമസ് നായകനായി അഭിനയിക്കുന്ന സിനിമ മുതല് പ്രളയത്തെ ആസ്പദമാക്കി ഒരുക്കുന്ന സിനിമയും ഇത്തവണ തിയറ്ററുകളിലേക്ക് എത്തും. കേരള ബോക്‌സോഫീസില് വീണ്ടും ചലനമുണ്ടാക്കുന്ന സിനിമ ഏതാണെന്ന് കാത്തിരിക്കുകയാണ് സിനിമാപ്രേമികള്. നാളെ എത്തുന്ന ചില സിനിമകള് ഇവയാണ്.\nടൊവിനോ തോമസിന്റേതായി റിലീസിനെത്തുന്ന സിനിമയാണ് എടക്കാട് ബറ്റാലിയന് 06. ഒക്ടോബര് പതിനെട്ട് നാളെ ഈ ചിത്രം തിയറ്ററുകളിലേക്ക് എത്തും. ഒമര് ലുലുവിന്റെ അസോസിയേറ്റായിരുന്ന നവാഗതനായ സ്വപ്നേഷ് കെ നായര് ആണ് സംവിധാനം ചെയ്യുന്നത്. നടനും എഴുത്തുകാരനുമായ പി ബാലചന്ദ്രനാണ് എടക്കാട് ബറ്റാലിയന് 06 ന് വേണ്ടി തിരക്കഥ ഒരുക്കുന്നത്. ടൊവിനോ തോമസ് പട്ടാളക്കാരന്റെ വേഷത്തിലഭിനയിക്കുന്ന ചിത്രത്തില് സംയുക്ത മേനോന് ആണ് നായിക. റൂബി ഫിലിംസിന്റെ ബാനറില് ഡോ ശ്രീകാന്ത് ഭാസി, തോമസ് ജോസഫ് പട്ടത്താനം, ജയന്ത് മാമ്മന് എന്നിവര് ചേര്‍ന്നാണ് നിര്‍മാണം. സിനു സിദ്ധാര്‍ഥ് ആണ് ക്യാമറ കൈകാര്യം ചെയ്യുന്നത്. കൈലാസ് മേനോന് സംഗീതമൊരുക്കും. രതിന് രാധാകൃഷ്ണനാണ് എഡിറ്റിംഗ്.\nകഴിഞ്ഞ വര്‍ഷം കേരളത്തിലുണ്ടായ പ്രളയത്തെ ആസ്പദമാക്കി ഒരുക്കുന്ന രൗദ്രം എന്ന സിനിമയും ഒക്ടോബര് പതിനെട്ടിന് തിയറ്ററുകളിലേക്ക് എത്തുകയാണ്. ജയരാജിന്റെ സംവിധാനത്തില് ഒരുങ്ങുന്ന സിനിമയില് രഞ്ജി പണിക്കരും കെപിഎസി ലീലയുമാണ് കേന്ദ്രകഥാപാത്രങ്ങളെ അവതരിപ്പിക്കുന്നത്. സംവിധാനത്തിനൊപ്പം ജയരാജ് തന്നെയാണ് രചന നിര്‍വഹിച്ചിരിക്കുന്നതും. സബിത ജയരാജ്, ബിനു പപ്പന്, സരയു എന്നിവരാണ് മറ്റ് താരങ്ങള്.\nഎം എ നിഷാദ് സംവിധാനത്തിലെത്തുന്ന ഏറ്റവും പുതിയ ചിത്രമാണ് തെളിവ്. ലാല്, രഞ്ജി പണിക്കര്, ആശ ശരത്ത്, എന്നിവര് പ്രധാന കഥാപാത്രങ്ങളെ അവതരിപ്പിക്കുന്ന ചിത്രം ഒക്ടോബര് പതിനെട്ടിന് തിയറ്ററുകളിലേക്ക് എത്തും. സസ്‌പെന്‍സ് ത്രില്ലറായി ഒരുക്കുന്ന സിനിമയ്ക്ക് ചെറിയാന് കല്‍പ്പകവാടിയാണ് തിരക്കഥ ഒരുക്കിയിരിക്കുന്നത്. വലിയ സസ്‌പെന്‍സുകള് ഒളിപ്പിച്ചിരിക്കുന്ന സിനിമ തെങ്കാശി, അച്ചന് കോവില്, മണ്‍റോ തുരുത്ത്, തേന്‍മല എന്നിവിടങ്ങളില് നിന്നുമാണ് ഷൂട്ട് ചെയ്തിരിക്കുന്നത്.\nഎന്നോട് പറ ഐ ലൗവ് യൂന്ന്\nനിഖില് വാഹിദ് സംവിധാനം ചെയ്യുന്ന ചിത്രമാണ് എന്നോട് പറ ഐ ലൗവ് യൂന്ന്. പുതുമുഖങ്ങള് കേന്ദ്രകഥാപാത്രങ്ങളായി എത്തുന്ന ചിത്രത്തില് ഉപ്പും മുളകിലൂടെയും ശ്രദ്ധേയനായ അല് സാബിത്തിും അഭിനയിക്കുന്നുണ്ട്. അഞ്ചാളന് ഷിഹാബ് നിര്‍മ്മിക്കുന്ന സിനിമ നാളെ റിലീസിനെത്തുകയാണ്.\nനവാഗതനായ പ്രദീപ് കാളീപുരത്ത് സംവിധാനം ചെയ്യുന്ന സെയ്ഫ് ആണ് ഒക്ടോബര് പതിനെട്ടിനെത്തുന്ന മറ്റൊരു സിനിമ. സിജു വിത്സണ്, അനുശ്രീ, അപര്‍ണ ഗോപിനാഥ് എന്നിവരാണ് ചിത്രത്തിലെ പ്രധാന താരങ്ങള്. അജി ജോണ്, ഹരീഷ് പേരടി, കൃഷ്ണ പ്രസാദ്, കണ്ണന്, ഷാജി പല്ലാരിമംഗലം, സര്‍ജു മാത്യൂ, ദിവ്യ പിള്ള, ലക്ഷ്മി പ്രിയ എന്നിവരും ചിത്രത്തിലുണ്ട്. നീല് ഡി കുഞ്ഞ ഛായാഗ്രാഹണം നിര്‍വഹിക്കുന്ന ചിത്രം എപി ഫാനി എന്റര്‍ടെയിന്‍മെന്റസിന്റെ ബാനറില് ഷാജി പല്ലാരിമംഗലവും സര്‍ജു മാത്യുവും ചേര്‍ന്നാണ് നിര്‍മാണം.\nMore EDAKKAD BATTALION 06 News\nലൂസിഫറിലെ ജതിന് രാംദാസ് വീണ്ടുമെത്തും! എമ്പുരാന് വരുന്നത് ബോക്‌സോഫീസ് തകര്‍ക്കാനാണ്\nസംയുക്തയ്ക്ക് നേരെ മഞ്ഞുവാരിയെറിഞ്ഞ് ടൊവിനോ! നടിയുടെ പ്രതികാരം ഇങ്ങനെ! കാണൂ\nRead more about: edakkad battalion 06 രൗദ്രം എടക്കാട് ബറ്റാലിയന് 06\n2019 October 18 Release Movies\nStory first published: Thursday, October 17, 2019, 15:58 [IST]


Diego Maradona: കാൽപ്പന്ത് ഇതിഹാസം ഡീഗോ മറഡോണ അന്തരിച്ചു - argentinian football legend diego maradona passes away aged 60 | Samayam Malayalam\nLeonald Mathew | Samayam Malayalam | Updated: 25 Nov 2020, 10:34:00 PM\nഈ മാസം ആദ്യം മറഡോണയെ ശസ്ത്രക്രിയയ്ക്ക് വിധേയനാക്കിയിരുന്നു.\nഫുട്ബോൾ ഇതിഹാസം ഡീഗോ മറഡോണ അന്തരിച്ചു. ഹൃദയാഘാദത്തെത്തുടർന്ന് ടിഗ്രെയിലെ വസതിയിൽ വെച്ചായിരുന്നു അന്ത്യം. 60 വയസായിരുന്നു. തലച്ചോറിൽ രക്തം കട്ടപിടിച്ചതിനെത്തുടർന്ന് മറഡോണയെ ശസ്ത്രക്രിയയ്ക്ക് വിധേയമാക്കിയിരുന്നു. അർജന്റീനയിൽ നിന്നുള്ള വാർത്താ മാധ്യമങ്ങളാണ് ഫുട്ബോൾ ഇതിഹാസത്തിന്റെ മരണവാർത്ത ആദ്യം റിപ്പോർട്ട് ചെയ്തത്. ഈ മാസം ആദ്യമാണ് അദ്ദേഹത്തിന്റെ തലച്ചോറിൽ ശസ്ത്രക്രിയ നടത്തിയത്.\nകഴിഞ്ഞ ഒരാഴ്ചയായി മറഡോണ ഭക്ഷണം കഴിക്കാൻ തയ്യാറാകുന്നില്ലെന്നും വിഷമത്തിലാണെന്നും അദ്ദേഹത്തോട് അടുത്ത വൃത്തങ്ങൾ വ്യക്തമാക്കിയിരുന്നു. അർജന്റീനയിലെ ബ്യൂണസ് ഐറിസിൽ നിന്നും 40 കിലോമീറ്റർ അകലെയുള്ള ലാ പ്ലാറ്റയിലെ ക്ലിനിക്കിലാണ് മറഡോണയെ പ്രവേശിപ്പിച്ചിരുന്നത്.\nഈ മാസം ആദ്യം 80 മിനിറ്റ് നീളുന്ന ശസ്ത്രക്രിയയിലൂടെയാണ് അദ്ദേഹത്തിന്റെ തലച്ചോറിൽ നിന്നും കട്ടപിടിച്ച രക്തം നീക്കം ചെയ്തത്. വിഷാദരോഗത്തെത്തുടർന്ന് ആശുപത്രിയിൽ പ്രവേശിപ്പിച്ചപ്പോഴാണ് തലച്ചോറിൽ രക്തം കട്ടപിടിച്ചതായി കണ്ടെത്തിയത്.\nനേരത്തെ ലഹരിയുടെ അമിത ഉപയോഗം മറഡോണയെ മരണത്തിന്റെ വക്കോളം എത്തിച്ചിട്ടുണ്ട്. ക്യൂബയിൽ അടക്കം ലഹരി വിമുക്തി ചികിത്സയ്ക്ക് മറഡോണ വിധേയനായിരുന്നു.\nആംഗലേ മെർക്കലിൻ്റെ ഓഫീസ് ഗേറ്റിലേക്ക് കാർ ഇടിച്ചുകയറ്റി; ഒരാൾ അറസ്‌റ്റിൽ, അന്വേഷണം ആരംഭിച്ച് പോലീസ് ആര്‍ട്ടിക്കിള് ഷോ\nഡീഗോ മറഡോണ മരണം ഡീഗോ മറഡോണ Maradona Death diego maradona death Diego Maradona dead Diego Maradona\nWeb Title : argentinian football legend diego maradona passes away aged 60


എസ്‍എഫ്‍ഐ നേതാക്കൾക്ക് ചട്ടം ലംഘിച്ച് പരീക്ഷ എഴുതാൻ സർവ്വകലാശാലയുടെ സഹായം\nFirst Published 12, Apr 2018, 8:04 AM IST\nനെഹ്റു കോളേജിലെ എസ്.എഫ്.ഐ നേതാക്കൾക്ക് ചട്ടം ലംഘിച്ച് പരീക്ഷ എഴുതാൻ കണ്ണൂർ സർവ്വകലാശാലയുടെ സഹായം\nകാസര്‍ഗോഡ്: കാഞ്ഞങ്ങാട് നെഹ്റു കോളേജിലെ എസ്.എഫ്.ഐ നേതാക്കൾക്ക് ചട്ടം ലംഘിച്ച് പരീക്ഷ എഴുതാൻ കണ്ണൂർ സർവ്വകലാശാലയുടെ സഹായം. ആദരാഞ്ജലി പോസ്റ്റർ വിവാദത്തിൽ നടപടിക്ക് വിധേയരായ വിദ്യാർത്ഥികൾക്കാണ് മതിയായ ഹാജർ ഇല്ലാതിരിക്കെ പരീക്ഷ എഴുതാൻ സർവ്വകലാശാല നേരിട്ട് അനുമതി നൽകിയത്.\nഎസ്.എഫ്.ഐ കാസർഗോഡ് ജില്ലാ കമ്മിറ്റി അംഗവും നാലാം സെമസ്റ്റർ ബിഎ ഇക്കണോമിക്സ് വിദ്യാർത്ഥിയുമായ മുഹമ്മദ് അനീഷ്, എം.പി പ്രവീൺ എന്നിവർക്ക് കണ്ണൂർ സർവ്വകലാശാല വഴിവിട്ട് സഹായം ചെയ്ത് കൊടുത്തെന്നാണ് ആരോപണം. പരീക്ഷ എഴുതാൻ എഴുപത്തഞ്ച് ശതമാനം ഹാജർ വേണമെന്നിരിക്കെ ഇരുവർക്കും അമ്പത് ശതമാനം ഹാജർ മാത്രമാണുള്ളത്. ഇവർ പരീക്ഷ എഴുതാൻ യോഗ്യരല്ലെന്ന് സർവ്വകലാശാലയെ കോളേജ് അറിയിക്കുകയും ചെയ്തിരുന്നു. ഇന്നാണ് പരീക്ഷയ്ക്ക് തുടമാകുന്നത്. ഹാൾടിക്കറ്റ് അനുവധിച്ച് കൊണ്ട് ഇന്നലെ രാവിലെ സർവ്വകലാശാല പ്രസിദ്ധീകരിച്ച പട്ടികയിൽ ഇരുവരും ഉണ്ടായിരുന്നില്ല. അറ്റൻഡൻസ് പ്രോഗ്രസ് സർട്ടിഫിക്കറ്റില്ലെന്നതായിരുന്നു കാരണമായി കാണിച്ചിരുന്നത്. രാത്രിയോടെ ഇരുവരേയും ഉൾപ്പെടുത്തി പട്ടിക പുനർപ്രസിദ്ധീകരിച്ചു. ഇതിന് പിന്നിൽ രാഷ്ട്രീയ ഇടപടെലും ചട്ടലംഘനവും നടന്നിട്ടുണ്ടെന്നാണ് ആരോപണം.\n60 മുതൽ 75 ശതമാനം വരെ ഹാജർ ഉള്ളവർക്ക് കണ്ടോണേഷൻ ഫീ അടച്ച് പരീക്ഷ എഴുതാം. ഇരുവർക്കും ഹാജർ 60 ശതമാനത്തിൽ താഴെ ആയതിനാൽ ഇത് സാധ്യമല്ല. പരീക്ഷ എഴുതാൻ അവസം നൽകണമെന്നാവശ്യപ്പെട്ട് ഇവർ നേരിട്ട് സർവ്വകലാശാലയെ സമീപിക്കുകയായിരുന്നു. ഇതിന് പിറകെയാണ് പരീക്ഷാ കൺട്രോളർ ഇരുവർക്കും ഹാൾട്ടിക്കറ്റ് അനുവധിച്ചത്. ഹാജർ പ്രശ്നവുമായി ബന്ധപ്പെട്ട് നേരത്തെ എസ്.എഫ്.ഐ കേളേജിൽ സമരം നടത്തിയിരുന്നു. ഇതിന്റെ തുടർച്ചയായിട്ടാണ് പ്രിൻസിപ്പൽ വിരമിക്കാനിരിക്കെ ആദഞ്ജലി പോസ്റ്ററൊട്ടിച്ചതും പടക്കം പൊട്ടിച്ചാഘോഷിച്ചതും. സംഭവത്തിൽ പ്രതികരിക്കാൻ സർവ്വകലാശാല അധികൃതർ തയ്യാറായില്ല.


Vismaya : വിസ്മയ കേസ്; നിര്‍ണായക വിധി നാളെ – Kairali News | Kairali News Live\nVismaya: വിസ്മയയുടെ ആത്മാവ് എന്റെ ഒപ്പമുണ്ട്; ഫ്രണ്ട് സീറ്റ് ഒഴിച്ചിട്ട് അച്ഛന് കോടതിയിലേക്ക്\nവിസ്മയ കേസില് (Vismaya Case )നാളെ വിധി പറയും. കൊല്ലം അഡീഷണല് സെഷന്‍സ് കോടതിയാണ് വിധി പറയുക. കഴിഞ്ഞ ജൂൺ 21 ന് ആയുര്‍വേദ ബിരുദ വിദ്യാര്‍ത്ഥിനിയായ വിസ്മയയെ ഭര്‍തൃഗൃഹത്തില് തൂങ്ങി മരിച്ചനിലയില് കണ്ടെത്തുകയായിരുന്നു. തൊട്ടടുത്ത ദിവസം തന്നെ കിരൺ കുമാറിനെ പൊലീസ് അറസ്റ്റ് ചെയ്തു.\nവിസ്മയയുടെ അച്ഛനും സഹോദരനും നല്‍കിയ പരാതിയുടെ അടിസ്ഥാനത്തിലായിരുന്നു അറസ്റ്റ്. സ്ത്രീധനമരണം, സ്ത്രീധനപീഡനം, ആത്മഹത്യാ പ്രേരണ, ദേഹോപദ്രവം ഏല്‍പ്പിക്കല്, ഭിഷണിപ്പെടുത്തല് എന്നീ വകുപ്പുകളും സ്ത്രീധന നിരോധന നിയമത്തിലെ വകുപ്പുകളും ചേര്‍ത്താണ് അന്വേഷണ സംഘം കോടതിയില് കുറ്റപത്രം സമര്‍പ്പിച്ചത്.\nജനുവരി പത്തിനാണ് കേസിന്‍റെ വിചാരണ ആരംഭിച്ചത്. കൂടുതല് സ്ത്രീധനം ആവശ്യപ്പെട്ട് വിസ്മയയെ നിരന്തരം ഉപദ്രവിക്കുമായിരുന്നുവെന്ന് കോടതിക്ക് മുന്നില് പ്രോസിക്യൂഷന് തെളിവ് നിരത്തി വാദിച്ചു.\nഇതിനായി വിസ്മയ അമ്മയ്ക്കും കൂട്ടുകാരിക്കും കിരണിന്‍റെ സഹോദരിക്കും അയച്ച വാട്ട്സ് ആപ്പ് സന്ദേശങ്ങളും പ്രോസിക്യൂഷന് കോടതിയില് ഹാജരാക്കി. പ്രോസിക്യൂഷന് വേണ്ടി 42 സാക്ഷികളും 120 രേഖകളും ഫോണുകള് ഉള്‍പ്പടെ 12 തൊണ്ടിമുതലുകളും കോടതിയില് ഹാജരാക്കി.\nഎന്നാല് ഫോൺ സംഭാഷണങ്ങളും സന്ദേശങ്ങളും തെളിവായി എടുക്കാന് കഴിയില്ല എന്നായിരുന്നു പ്രതിഭാഗത്തിന്‍റെ വാദം. വകുപ്പുതല അന്വേഷണത്തിന് ശേഷം ഗതാഗത വകുപ്പ് ഉദ്യോഗസ്ഥനായാരുന്ന കിരൺ കുമാറിനെ ജോലിAയില് നിന്നും പിരിച്ചുവിട്ടിരുന്നു.\nവിസ്മയയുടെ ഭര്‍ത്താവ് കിരൺകുമാറിന് മാതൃകപരമായ ശിക്ഷ ലഭിക്കുമെന്ന് ബന്ധുക്കള് പറയുന്നു. സാക്ഷികള് കൂറ്മാറിയത് കേസ്സിനെ ബാധിക്കില്ല. മകള് മാനസിക വേദന അനുഭവിച്ചു. സ്ത്രീധനത്തിന്‍റെ പേര് പറഞ്ഞ് കിരൺകുമാര് മകളെ മര്‍ദിക്കുമായിരുന്നു.\nവിവാഹത്തിന് ശേഷവും കിരൺകുമാര് സ്ത്രിധനമായി പത്തലക്ഷം രൂപ ആവശ്യപ്പെട്ടു. വിസ്മയക്ക് മര്‍ദനമേറ്റ പാടുകളുടെ ചിത്രങ്ങള് അമ്മക്ക് അയച്ച് കൊടുത്തു. മര്‍ദനം കിരൺ കുമാറിന്‍റെ സഹോദരിക്കും അറിയമാരുന്നവെന്ന് വിസ്മയയുടെ അമ്മ പറയുന്നു.\nഅതേസമയം കൊല്ലം നിലമേലില് ആത്മഹത്യ ചെയ്ത വിസമയയുടെ ( Vismaya ) ഫോണ് സംഭാഷണം പുറത്ത് വന്നിരുന്നു. ഫോണ് സംഭാഷണത്തിലൂടെ വിസ്മയ ശാരീരിക മാനസിക പീഡനം ഏറ്റിരുന്നതിന്റെ തെളിവുകള് വ്യക്തമാണ്.\nഭര്‍ത്താവ് മര്‍ദ്ദിച്ചിരുന്നുവെന്ന് കരഞ്ഞുകൊണ്ട് അച്ഛനോട് വിസ്മയ സംസാരിക്കുന്നതിന്റെ ഫോണ് സന്ദേശമാണ് ഇപ്പോള് പുറത്തു വന്നിരിക്കുന്നത്. ഭര്‍ത്താവ് കിരണ്‍കുമാര് മര്‍ദ്ദിച്ചിരുന്നു… കിരണ്‍കുമാറിന്റെ വീട്ടില് നില്‍ക്കാനാകില്ല….എനിക്ക് സഹിക്കാന് സാധിക്കില്ലെന്നും വിസ്മയ അച്ഛനോട് പറയുന്നുണ്ട്.\nTags: VismayaVismaya MurderVismaya Murder Case


മഴയിൽ പുതിയതായി നിർമ്മിച്ച കലുങ്കിന് സമീപത്തെ മണ്ണ് താഴ്ന്നു. തച്ചമ്പാറയിൽ ഗതാഗതക്കുരുക്ക്.\n10 Feb 19 08:12 PM\nദേശീയപാത പുനർനിർമ്മാണത്തിന്റെ ഭാഗമായി തച്ചമ്പാറയിൽ നിർമ്മിച്ച കലുങ്കിന് സമീപമായിട്ട മണ്ണ് ശക്തമായ മഴയിൽ താഴ്ന്നു. ഇതോടെ കലുങ്ക് റോഡിൽ നിന്നും ഉയർന്ന് നിൽക്കുന്ന അവസ്ഥയായി. ചെറുവാഹനങ്ങളെ കലുങ്കിനപ്പുറം ഒരു ഭാഗത്തിലൂടെ കടത്തിവിട്ടു. കലുങ്ക് മുറിച്ച് വലിയ വാഹനങ്ങൾക്ക് കടന്നുപോകാൻ കഴിയാതായി. വാഹനങ്ങളുടെ അടിഭാഗം കലുങ്കിൽ തട്ടുന്ന സ്ഥിതിയാണുള്ളത്. വൈകീട്ട് 5:30\nഓടെയാണ് സംഭവം. ഗതാഗതക്കുരുക്ക് 8 മണി വരേയും തുടരുകയാണ്. ട്രാഫിക് പോലീസും നാട്ടുകാരും ചേർന്ന് ഗതാഗതം നിയന്ത്രിച്ച് വരികയാണ്. ഊരാലുങ്കൽ സൊസൈറ്റി വിഭാഗം തൊഴിലാളികളെത്തി ക്വാറി വേസ്റ്റ് ഉപയോഗിച്ച് കുഴികൾ നികത്തി. തച്ചമ്പാറയിൽ ധനലക്ഷ്മി ബാങ്കിന് സമീപമാണ് സംഭവം. വാഹനങ്ങളുടെ നീണ്ട നിര മുള്ളത്തുപാറ വരേയും പൊന്നംങ്കോട് വരേയും എത്തി.


കാങ്കോലിലെ ഡോക്ടര് വീട്ടില് നിരീക്ഷണത്തില്; ചെറുപുഴയില് നിരവധി പേര് നിരീക്ഷണത്തില് Kannur metro online news|www.kannurmetroonline.com\nകാങ്കോലിലെ ഡോക്ടര് വീട്ടില് നിരീക്ഷണത്തില്; ചെറുപുഴയില് നിരവധി പേര് നിരീക്ഷണത്തില്\nPublished on 13 March 2020 4:37 pm IST\nകണ്ണൂര്: ജില്ലയില് കൊറോണ രോഗം സ്ഥീരികരിച്ച സാഹചര്യത്തില് രോഗം വ്യാപിക്കുന്നത് തടയാന് ജില്ലാ ഭരണകൂടത്തിന്റെ അടിയന്തിര ഇടപെടല്. നിലവില് പെരിങ്ങോം സ്വദേശിയെ സഞ്ചരിച്ച റൂട്ട് മാപ്പ് ഉച്ചയോടെ പുറത്തിറക്കും. രോഗിയുമായി നേരിട്ട് സമ്പര്‍ക്കം പുലര്‍ത്തിയവരേയും സെക്കന്‍ഡറിയിലുള്ളവരേയും പ്രത്യേകം അടയാളപ്പെടുത്തും.\nകലക്ടറുടെ നേതൃത്വത്തില് ഡി.എം.ഒ ഉള്‍പ്പെടെയുള്ളവരുടെ അടിയന്തര യോഗം കലക്ടേറ്റില് വിളിച്ചു ചേര്‍ത്തിരുന്നു. നേരത്തെ ഡി.എം.ഒ യുടെ നേതൃത്ത്വത്തിലും യോഗം ചേര്‍ന്നിരുന്നു. ജില്ലാ മെഡിക്കല് ഓഫീസറുടെ നേതൃത്വത്തില് എട്ട് സ്‌ക്വാഡുകളെ തയ്യാറാക്കിയിട്ടുണ്ട്. രോഗം സ്ഥിരീകരിച്ച പെരിങ്ങോം സ്വദേശിയുടെ നില തൃപ്തികരമാണെന്നും രോഗം സ്ഥിരീകരിച്ച വ്യക്തിയുടെ റൂട്ട് മാപ്പ് ഉച്ചയോടെ കലക്ടര്‍ക്ക് സമര്‍പ്പിക്കുമെന്ന് ജില്ലാ മെഡിക്കല് ഓഫീസര് അറിയിച്ചു. നലിവില് ഇയാളെ നാട്ടില് ചികിത്സിച്ച ഡോക്ടറെ വീട്ടില് നിരീക്ഷിച്ചു വരികയാണ്. രോഗി വീണപ്പോള് ഡോക്ടര് എഴുന്നേല്‍പ്പിക്കുകയും പരിശോധിക്കുകയും ചെയ്തിരുന്നു. ഡോക്ടറുമായി പിന്നീട് സമ്പര്‍ക്കമുണ്ടായ രോഗികളെയും ഓട്ടോ ഡ്രൈവറേയും വീട്ടില് നിരീക്ഷിക്കുന്നുമുണ്ട്. രോഗിയുടെ അമ്മാവന് ക്ഷേത്രക്കമ്മിറ്റിയുമായി ബന്ധപ്പെട്ട് നിരവധി വീടുകളില് കയറിയിറങ്ങിയിരുന്നു. വീടുകളില് കയറിയിറങ്ങാന് ഇയാള്‍ക്കൊപ്പം കൂടിയവരേയും പരിശോധിക്കേണ്ടതുണ്ട്. രോഗിയുടെ അമ്മയേയും ഭാര്യയേയും കുട്ടിയേയും നേരത്തെ ഐസലേഷന് വാര്‍ഡില് പ്രവേശിപ്പിച്ചിരുന്നു. ദുബൈയില് നിന്നും ഇയാളെ കൊണ്ടുവന്ന ടാക്‌സി ഡ്രൈവറേയും നിരീക്ഷിച്ചു വരികയാണ്. രോഗിയുടെ കൂടുതല് ബന്ധുക്കളെയും മെഡിക്കല് സംഘം നിരീക്ഷാക്കാനാണ് തീരുമാനം.\nഇതുവരെയായി ജില്ലയില് 26 സാമ്പിളുകള് പരിശോധനയ്ക്കായി അയച്ചിട്ടുണ്ട്. നിലവില് 11 പേരാണ് ആശുപത്രിയില് കഴിയുന്നത്. 10 പേര് കണ്ണൂര് മെഡിക്കല് കോളേജിലും ഒരാള് ജില്ലാ ആശുപത്രിയിലും നിരീക്ഷണത്തിലാണ്. വൈകുന്നേരത്തോടു കൂടി ഇതിന്റെ ഫലങ്ങള് പുറത്തു വരും. രോഗം സ്ഥിരീകരിച്ച പശ്ചാതലത്തില് സ്വകാര്യ ആശുപത്രികളിലും ഐസലേഷന് വാര്‍ഡുകള് തയ്യാറാക്കും.\nkannur payyannur peringome corona


world's most expensive whisky: ഇസബല്ല അയ്‍ല; സംഗതി വിസ്‍കിയാണ്, വില 45.95 കോടി രൂപ - here is about worlds most expensive isabella islay whisky | Samayam Malayalam\nhere is about worlds most expensive isabella islay whisky\nRinku Francis | Samayam Malayalam | Updated: 20 Nov 2020, 04:31:00 PM\nവജ്രവും മാണിക്യവും വൈറ്റ് ഗോൾഡും കൊണ്ട് അലങ്കരിച്ചിരിയ്ക്കുന്ന സ്ഫടികക്കുപ്പിയിൽ നുരഞ്ഞ് പൊന്തുന്ന സ്കോച്ച് വിസ്‍കി.. ഇസബല്ല അയ്‍ല ലോകത്തിലെ ഏറ്റവും വിലകൂടിയ വിസ്‍കിയാകാൻ കാരണമുണ്ട്.\nഏറ്റവും വില കൂടിയ വിസ്കി\nകൊച്ചി: ഇസബല്ല അയ്‍ല.. പേര് രസമുണ്ട് അല്ലേ? സംഗതി വിസ്‍കിയാണ്. ലോകത്തിലെ ഏറ്റവും വില കൂടിയ വിസ്‍കിയുടെ വില എത്രയാണെന്നോ? 45.95 കോടി രൂപ. ഒരു വിസ്കിയ്ക്ക് എങ്ങനെ ഇത്രയും വില വരുമെന്നാണോ? കാരണമുണ്ട്! കുപ്പി അലങ്കരിയ്ക്കാൻ ഉപയോഗിച്ചിരിയ്ക്കുന്നത് 8,500 വജ്രങ്ങൾ. 300 മാണിക്യങ്ങൾ. 100 ശതമാനം ക്രിസ്റ്റലിൽ വൈറ്റ് ഗോൾഡ് പൊതിഞ്ഞ് വളരെ വ്യത്യസ്തമായാണ് കുപ്പിയുടെ ഡിസൈൻ.\nലണ്ടനിലെ ആഡംബര ബവ്റെജസ് നിര്‍മാതാക്കളായ കമ്പനിയാണ് ലോകത്തിലെ ഏറ്റവും വില കൂടിയ വിസ്‍കി നിര്‍മിയ്ക്കുന്നത്. ഉപഭോക്താവിൻെറ ആവശ്യങ്ങൾക്കനുസരിച്ചാണ് കുപ്പിയുടെ വ്യത്യസ്തമായ ഡിസൈൻ പോലും. രണ്ട് എഡിഷൻ വിസ്കിയാണ് കമ്പനി പുറത്തിറക്കുന്നത്. ഒറിജിനലും സെപെഷ്യൽ എഡിഷനും.\nAlso Read: ലോകത്തിലെ ഏറ്റവും വിലകൂടിയ വാച്ച്; വില 4,09.49 കോടി രൂപ\nസ്കോട്‍ലൻഡിൻെറ പടിഞ്ഞാറെ തീരത്തുള്ള അയ്‍ല ദ്വീപിലാണ് ഏറ്റവും മികച്ച സ്കോച്ച് വിസ്‍കിയുടെ നിര്‍മാണം എന്നാണ് സൂചന. യവം ഉപയോഗിച്ച് കൃത്യമ നിറങ്ങൾ ഒന്നും ഇല്ലാതെയാണ് വിസ്കി നിര്‍മാണം. അയ്‍ല ദ്വീപിൽ നിന്ന് എത്തുന്നതിനാൽ ആയിരിക്കണം ഇസബല്ല അയ്‍ല എന്ന പേരു വന്നത്.\nവികസിത രാജ്യങ്ങളിലെ ആഡംബര വിസ്‍കി വിപണി ലക്ഷ്യമിട്ടാണ് കമ്പനി സ്കോച്ച് വിസ്കി പുറത്തിറക്കിയത്. ലണ്ടനിലെ പ്രമുഖ ജ്വല്ലറികളിൽ നിന്നാണ് ഇതിനാവശ്യമായ സ്വര്‍ണവും വജ്രവും ഒക്കെ ശേഖരിച്ചിരിയ്ക്കുന്നത്.\nമില്‍മയുടെ ഡിസൈന് അനുകരിച്ച് സ്വകാര്യ കമ്പനികള്; വഞ്ചിതരാകരുതെന്ന് മില്‍മ ആര്‍ട്ടിക്കിള് ഷോ\nസ്കോച്ച് വിസ്‍കി ഏറ്റവും വിലകൂടിയ വിസ്‍കി ഇസബല്ല അയ്‍ല world's most expensive whisky world's most expensive isabella islay whisky scotch wisky most expensive whisky isabella islay whisky Isabella Islay\nWeb Title : here is about worlds most expensive isabella islay whisky


സംസ്ഥാനത്ത് ഇന്ന് 22,064 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 13.53, 128 മരണങ്ങള് – Pala News, Local News, Latest News from Pala: Pala Vartha\nHome»Main News»സംസ്ഥാനത്ത് ഇന്ന് 22,064 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 13.53, 128 മരണങ്ങള്\nസംസ്ഥാനത്ത് ഇന്ന് 22,064 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 13.53, 128 മരണങ്ങള്\nഇന്ന് രോഗം സ്ഥിരീകരിച്ചവരില് 161 പേര് സംസ്ഥാനത്തിന് പുറത്ത് നിന്നും വന്നവരാണ്. 20,891 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 910 പേരുടെ സമ്പര്‍ക്ക ഉറവിടം വ്യക്തമല്ല.\nമലപ്പുറം 3514, തൃശൂര് 2738, കോഴിക്കോട് 2597, എറണാകുളം 2317, പാലക്കാട് 1433, കൊല്ലം 1514, കണ്ണൂര് 1194, തിരുവനന്തപുരം 1113, കോട്ടയം 933, ആലപ്പുഴ 978, കാസര്‍ഗോഡ് 914, വയനാട് 679, പത്തനംതിട്ട 553, ഇടുക്കി 414 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nPrevious Articleനാളെ 84 കേന്ദ്രങ്ങളില് കോവിഷീല്‍ഡ് വാക്സിന്; ഇന്ന് വൈകുന്നേരം ഏഴു മുതല് ബുക്കിംഗ്\nNext Article ഈരാറ്റുപേട്ട-12, പാലാ -10; കോട്ടയം ജില്ലയില് 1000 പേര്‍ക്ക് കോവിഡ്


സംസ്‌കാരത്തിന്റെ മാനകം സമൂഹത്തിന്റെ സ്ത്രീകളോടുള്ള പെരുമാറ്റമാണെന്നത് സംസ്‌കാരത്തെക്കുറിച്ച പഴയ ആശയങ്ങളില് ഒന്ന് മാത്രമാണ്. രാഷ്ട്രീയാതീതമായും കേവലമായും സംസ്‌കാരം എന്ന ഒന്നിന് സ്വയം നിലനില്‍പില്ലാതായിരിക്കുന്നു എന്നതാണ് അതിന്റെ കാരണം. ഏതാനും ആഴ്ചകള് മുമ്പ് കേരളത്തിലെ ഒരു പട്ടണ പ്രാന്തത്തില് ഒരാളെ അയാളുടെ കൈകാലുകള് ബന്ധിച്ച ശേഷം പച്ചക്ക് തല്ലിക്കൊന്ന വാര്‍ത്ത നാം കണ്ടതാണ്. ദല്‍ഹിയിലും ഈ അടുത്ത ദിവസങ്ങളില് അത്തരം ഒരാക്രമണത്തിന് ശ്രമമുണ്ടായി. അന്യദേശക്കാരനായ ഒരു പുരുഷനെ കൈകാലുകള് ബന്ധിച്ച് തല്ലിക്കൊല്ലാന് യാതൊരു മടിയും കാണിക്കാത്ത ഒരു സമൂഹത്തിന്റെ 'സംസ്‌കാര'ത്തിന്റെ മാനകം കേവലമായി സ്ത്രീകളോടുള്ള പെരുമാറ്റത്തില് നിക്ഷേപിക്കുക എന്നത് കാലികമോ വര്‍ത്തമാനകാല സാമൂഹിക, സാമ്പത്തിക യാഥാര്‍ഥ്യങ്ങളെ കണക്കിലെടുത്തുകൊണ്ടുള്ളതോ അല്ല. 'സ്ത്രീകളോടുള്ള പെരുമാറ്റം' ഉത്തരാധുനിക, ആഗോള സന്ദര്‍ഭത്തില് കേവലം ലിംഗപരമോ(Gender) ലൈംഗികമോ (Sex) എന്നത് പെരുമാറ്റത്തെ നിര്‍ണയിക്കുന്ന സാമൂഹിക, സാമ്പത്തിക, രാഷ്ട്രീയ സന്ദര്‍ഭമാണ് തീരുമാനിക്കുന്നത്. സ്ത്രീ, കേവലം സ്ത്രീ എന്ന നിലയിലോ ദലിത് എന്ന നിലയിലോ ആക്രമിക്കപ്പെടുകയോ ലൈംഗിക പീഡനത്തിന് ഇരയാവുകയോ ചെയ്യുന്നു എന്ന ഒരു സന്ദേശം പെരുമ്പാവൂരില് ക്രൂരമായ ലൈംഗിക പീഡനത്തിനും ശാരീരിക ദണ്ഡനങ്ങള്‍ക്കും വിധേയയായി കൊല്ലപ്പെട്ട ജിഷയുടെ കൊലപാതകത്തെ സംബന്ധിച്ച പ്രതിഷേധ വ്യവഹാരങ്ങളില് ഉള്ളടങ്ങിയിട്ടുണ്ട്.\nഏതു വിടനും കൊലപാതകിക്കും ഏതു സമയത്തും അതിക്രമിച്ചു കയറി കൊന്ന് തിന്നാവുന്ന മാംസമല്ല ദലിത് സ്ത്രീകളുടെ ശരീരം എന്ന യാഥാര്‍ഥ്യം ഇവിടെ മറച്ചുവെക്കപ്പെടുന്നു. എന്നു മാത്രമല്ല, മൊത്തം ദലിത് സ്ത്രീ സമൂഹത്തിനുതന്നെ അപമാനകരവും കൂടിയാണ് ഈ സന്ദേശം. വിഭവകര്‍തൃത്വവും സ്വന്തം വീടും സ്വന്തം പറമ്പും സ്വന്തക്കാരുമുള്ള ഏത് ദലിത് സ്ത്രീയും പൊതുവായ സാമൂഹിക സുരക്ഷാ സംവിധാനങ്ങള്‍ക്കകത്തുതന്നെയാണ് ഇപ്പോഴും ഉള്‍ക്കൊണ്ട് നില്‍ക്കുന്നത് എന്ന നഗ്നമായ കേരളീയ യാഥാര്‍ഥ്യത്തിനകത്ത് നിന്നുകൊണ്ടുവേണം ജിഷ ആരുടെ ഇരയാണ് എന്ന ചോദ്യത്തിലേക്ക് കാലെടുത്തു വെക്കാന് (പ്രബോധനം ലക്കം 2952).\nജിഷ ഒരു അവസ്ഥയുടെയും വ്യവസ്ഥയുടെയും ഒരു 'സംസ്‌കാര'ത്തിന്റെയും ഇരയായിരുന്നു. ജിഷയുടെ ഉടമസ്ഥതയില് ഒരു വീടോ പറമ്പോ റേഷന് കാര്‍ഡ് പോലുമോ ഉണ്ടായിരുന്നില്ല. കനാല് പുറമ്പോക്കിലുള്ള ഒറ്റമുറി വീട്ടിലെ ശൂന്യകര്‍തൃത്വത്തിന്റെയും അനാഥത്വത്തിന്റെയും ഇരയായിരുന്നു ജിഷ. ക്രൂരമായ ബലാത്സംഗ ശ്രമവും മാരകമായ ദണ്ഡനങ്ങളുമേറ്റു വാങ്ങി പട്ടാപ്പകല് മണിക്കൂറിലേറെ നീണ്ട അവളുടെ അലറിക്കരച്ചില് അയല്‍പക്കങ്ങളിലും പരിസരങ്ങളിലുമുള്ള 'വീട്ടമ്മ'മാരുടെ കാതുകളിലെത്തിയില്ല എന്നത് ഒരവസ്ഥയുടെ വൈരുധ്യത്തെയാണ് എടുത്തുകാണിക്കുന്നത്. ജിഷയുടെ ജീവന്റെ അവസാന ഞെരുക്കവും അവളുടെ അവസാനത്തെ ശ്വാസവും നിലച്ച് അക്രമി സുരക്ഷിതനായി മടങ്ങി എന്നുറപ്പാക്കുകയും സംഭവം വാര്‍ത്തയാവുകയും ചെയ്തതോടെ പരിസരത്ത് തടിച്ചുകൂടിയ വീട്ടമ്മമാര് മേല്‍പറഞ്ഞ അവസ്ഥയുടെ മറ്റൊരു വൈരുധ്യമാണ്. കടന്നുകയറി ആക്രമിക്കപ്പെട്ടും ബലാത്സംഗം ചെയ്യപ്പെട്ടും കൊല്ലപ്പെടുന്ന ജിഷയുടേത് പോലുള്ള പുറമ്പോക്ക് മരണത്തിന്റെ വാര്‍ത്തകള്‍ക്കു വേണ്ടി വീട്ടമ്മമാര് ഉള്‍പ്പെടെ 'സാംസ്‌കാരിക' കേരളം കരുതിവെച്ചിരിക്കുന്ന കണ്ണീരിലും മൂക്കളയിലും കലര്‍ന്ന സങ്കടങ്ങള് അതേ അവസ്ഥയുടെ വേറൊരു വൈരുധ്യമാണ്. ഈ വൈരുധ്യത്തിന്റെ പ്രതീകങ്ങളും പ്രതിമകളുമാണ് മുന് പെരുമ്പാവൂര് എം.എല്.എയും മുന് മുഖ്യമന്ത്രി ഉമ്മന് ചാണ്ടിയും. സംസര്‍ഗങ്ങളും സമ്പര്‍ക്കങ്ങളും മറ്റു പുറമ്പോക്കുകളില് ഒറ്റപ്പെട്ട് കരം തീരുവയും കര്‍തൃത്വവും റേഷന് കാര്‍ഡുമില്ലാതെ ജീവിതത്തിലും മരണത്തിലും ഒറ്റപ്പെട്ടുപോകുന്ന ജിഷമാര് നമ്മുടെ അസാംസ്‌കാരികതയുടെ, അസാന്മാര്‍ഗികതയുടെ, അനാഗരികതയുടെ പ്രതീകങ്ങളാണ്.\nഐഹിക ജീവിതം ആത്യന്തികമായി ഭൗതികവും വിഭവപരവുമാണ് എന്ന് സ്വയം അംഗീകരിച്ചുകൊണ്ടും കര്‍തൃത്വം അടിസ്ഥാനപരമായി വിഭവപരമാണ് എന്ന് തിരിച്ചറിഞ്ഞുകൊണ്ടും വിഭവ സ്വാശ്രയത്വത്തിന്റെ രാഷ്ട്രീയത്തെയും വിഭവനൈതികതയുടെ ആവശ്യത്തെയും ഉയര്‍ത്തിപ്പിടിച്ചുകൊണ്ടുമല്ലാതെ പുറമ്പോക്കുകളിലെ കൂരകളിലും ഒറ്റമുറി വീടുകളിലും ജീവിച്ചു മരിക്കുന്ന ജിഷമാരുടെ പ്രശ്‌നങ്ങളില് യാതൊരാള്‍ക്കും ഇനി അര്‍ഥവത്തായി ഇടപെടാനാകില്ല. ജിഷയെ വസ്തുവായി കാണുന്ന കാഴ്ചക്കേടിനപ്പുറം ജിഷയെ പോലുള്ള പെണ്‍കുട്ടികളുടെ വിഭവപരമായ ശൂന്യകര്‍തൃത്വത്തിന് കാരണമായ വിഭവ വ്യവസ്ഥയെ നൈതികമായും രാഷ്ട്രീയമായും പ്രശ്നവത്കരിക്കുക എന്നതാണ് പ്രധാനം. ജിഷയുടെ കൊല\nപാതകവുമായി ബന്ധപ്പെട്ട് നാം നടത്തുന്ന സാമൂഹിക വിശകലന വ്യവഹാരങ്ങളില് ജിഷയേക്കാളേറെ ജിഷ എന്ന 'ദലിത് പെണ്‍കുട്ടി'യാണ് നിറഞ്ഞുനില്‍ക്കുന്നത്. ദലിത് പെണ്‍കുട്ടികളിലൊരാളായി ജിഷയെ കാണുന്നതും ജിഷയില് ദലിത് പെണ്‍കുട്ടിയെ കേവലമായി കാണുന്നതും തമ്മില് അജഗജാന്തരമുണ്ട്. ദലിത് പെണ്‍കുട്ടികള് ഇത് തിരിച്ചറിയുന്നില്ല, അത് തിരിച്ചറിയുംവിധം അവരുടെ സംവേദന ശീലവും ഭാവുകത്വ ശിക്ഷണവും രാഷ്ട്രീയ സാക്ഷരതയും സൂക്ഷ്മമല്ല എന്നത് ഈ കാഴ്ചാശീലത്തിന് ന്യായമല്ല.\nജിഷമാര് ഉള്‍ക്കൊള്ളുന്ന സാമൂഹിക വിഭാഗത്തെ ദുര്‍ബലര് (മുസ്തദ്അഫൂന്) എന്ന ഗണത്തിലാണ് ഖുര്‍ആന് ഉള്‍ക്കൊള്ളിക്കുന്നത്. അവിടെ മത, ജാതി, വര്‍ണ, ലിംഗ 'സ്വത്വ'ങ്ങളുടെ പ്രശ്‌നമേ വരുന്നില്ല. ഭൂമിയിലെ ദുര്‍ബലരും അടിച്ചമര്‍ത്തപ്പെട്ടവരുമായ ജനവിഭാഗങ്ങള്‍ക്ക് ഖുര്‍ആനിലൂടെ അല്ലാഹു വാഗ്ദാനം ചെയ്യുന്നത് ഭൂമിയുടെ അവകാശവും അതിലെ അധികാരവും അതിലെ നേതൃത്വവുമാണ്. പ്രസ്തുത വിഭാഗങ്ങളുടെ കീഴാളത്തത്തെ ഖുര്‍ആന് വിഭവപരമായി കാണുന്നു എന്നത് കാലികമായി ചിന്തോദ്ദീപകവും രാഷ്ട്രീയമായി വിമോചനപരവുമാണ്.\nശാരീരികാരോഗ്യം പോലെ പ്രധാനപ്പെട്ടതാണ് മനുഷ്യനു മാനസികാരോഗ്യവും. ശാരീരികാരോഗ്യത്തെ നിയന്ത്രിക്കുന്നതില് മാനസികാരോഗ്യം വലിയ പങ്കുവഹിക്കുന്നു. എന്നാല്, ശരീരത്തിനു നല്‍കുന്ന പ്രാധാന്യവും ശ്രദ്ധയും പലപ്പോഴും നമ്മള് മനസ്സിനു നല്‍കാറില്ല. കഴിഞ്ഞ വര്‍ഷത്തെ ആത്മഹത്യാ നിരക്ക് വിരല്‍ചൂണ്ടുന്നത് നമ്മുടെ മാനസികാരോഗ്യത്തിലുളള അശ്രദ്ധയിലേക്കാണ്. ഇന്ത്യയില് മണിക്കൂറില് 15 പേര് ആത്മഹത്യ ചെയ്യുന്നു എന്നതാണ് 2015-ല് നാഷ്‌നല് ക്രൈം റെക്കോര്‍ഡ്‌സ് നടത്തിയ സര്‍വേ ഫലം. 2014-നു ശേഷമുള്ള കണക്കു പ്രകാരം ഇതുവരെ ഒന്നര ലക്ഷത്തിലധികം പേരാണ് ജീവനൊടുക്കിയത്. ആത്മഹത്യാ നിരക്ക് ഏറ്റവും കൂടുതല് മഹാരാഷ്ട്രയിലാണ്. 2014-ലെ റിപ്പോര്‍ട്ട് പ്രകാരം 16,307 പേരാണ് ഇവിടെ ആത്മഹത്യ ചെയ്തത്. മറ്റു സംസ്ഥാനങ്ങളുടെ അവസ്ഥയും മോശമല്ല. തമിഴ്‌നാട്ടില് 16,122-ഉം ബംഗാളില് 14,310-ഉം പേരാണ് ആത്മഹത്യയില് അഭയം തേടിയിട്ടുളളത്. നാഷ്‌നല് ക്രൈം റെക്കോര്‍ഡ്‌സിന്റെ കണക്കു പ്രകാരം 23.9 ശതമാനമാണ് കേരളത്തിലെ ആത്മഹത്യാനിരക്ക്. സാക്ഷരത കൂടുതലുള്ള മേഖലകളിലാണ് കൂടുതല് ആത്മഹത്യ രേഖപ്പെടുത്തിയിട്ടുള്ളത്. ചെന്നൈ, മുംബൈ, ബംഗളൂരു എന്നീ മെട്രോ സിറ്റികളില് 5.4 ശതമാനം വര്‍ധനവാണുള്ളത്.\nപ്രമുഖ മനശ്ശാസ്ത്ര വിദഗ്ധനും ദി അണ് ഡിഫിറ്റഡ് മൈന്റ് എന്ന പുസ്തകത്തിന്റെ കര്‍ത്താവുമായ അലക്‌സ് ലിക്കര്‍മാന് പ്രധാനമായും ആറ് കാരണങ്ങള് കൊണ്ടാണ് ആത്മഹത്യ എന്ന് സമര്‍ഥിക്കുന്നു:\n(1) കടുത്ത വിഷാദം. വിഷാദാവസ്ഥ മനസ്സിനെയും ചിന്തകളെയും സങ്കോചിപ്പിച്ച് തന്റെ അസാന്നിധ്യത്തില് എല്ലാവരും നല്ല നിലയിലാവും എന്ന ചിന്താഗതിയില് എത്തിക്കുന്നു. അടുത്ത ബന്ധുകളുടെയും സുഹൃത്തുക്കളുടെയും സ്‌നേഹപൂര്‍വമായ ഇടപെടല് കൊണ്ട് വിഷാദാവസ്ഥ മാറ്റിയെടുക്കാന് സാധിക്കും.\n(2) മാനസിക രോഗം. വിഷാദാവസ്ഥയേക്കാള് കുറച്ച് കൂടി സങ്കീര്‍ണമാണ് മാനസിക രോഗം. സ്‌കീസോ ഫ്രെനിയ പൂര്‍ണമായും മാറ്റിയെടുക്കാന് കഴിയുന്ന രോഗാവസ്ഥയാണ്. എന്നാല് ഈ രോഗം ബാധിച്ചവരെ സാധാരണ വാര്‍ഡില് പൂട്ടിയിട്ട് ചികിത്സിക്കാറാണ് പതിവ്. ഇത് കൂടുതല് അപകടത്തിലേക്ക് നയിക്കും.\n(3) ലഹരി. മദ്യത്തിന്റെയും മയക്കുമരുന്നിന്റെയും ഉപയോഗം മൂലം ബോധം നഷ്ടപ്പെട്ട് ആവേശപ്പുറത്ത് ആത്മഹത്യ ചെയ്യുന്നവരാണ് ഇക്കൂട്ടര്.\n(4) മാനസിക സംഘര്‍ഷം. ബന്ധങ്ങളില് സംഭവിക്കുന്ന വിള്ളലുകളില് പതറി ആത്മഹത്യയില് എത്തുന്നു ചിലര്. കൗമാരക്കാരിലാണ് പ്രധാനമായും ഇത് കണ്ടുവരുന്നത്. പ്രണയനൈരാശ്യം, മാതാപിതാക്കളുമായുളള വഴക്ക് എന്നിവ മൂലം മനസ്സ് തകരുകയും അതുവഴി മരണത്തിലെത്തുകയും ചെയ്യുന്നു.\n(5) തത്ത്വജ്ഞാനപരമായ ആഗ്രഹം. മരണത്തോടുള്ള അടങ്ങാത്ത ആഗ്രഹം കാരണം ആത്മഹത്യ ചെയ്യുന്നവരുണ്ട്.വളരെ കൗതുകകരമാണ് ഇവരുടെ അവസ്ഥ.\n(6) കുറ്റബോധം. ചെയ്തുപോയ തെറ്റിന്റെ പേരില് വിഷമിക്കുകയും കുറ്റബോധം തോന്നുകയും ചെയ്യുന്നവര് അവസാനം ആത്മഹത്യയില് എത്തിച്ചേരുന്നു.\nആത്മഹത്യക്ക് കൃത്യമായ പ്രതിവിധി കണ്ടെത്തി അവ നടപ്പില് വരുത്തുക എന്നതാണ് പരിഹാരം. ആത്മഹത്യ തടയാന് മനഃശാസ്ത്രജ്ഞര് മുന്നോട്ടു വെക്കുന്ന ചില നിര്‍ദേശങ്ങള്:\n(1) മദ്യത്തില്‍നിന്നും മയക്കുമരുന്നില്‍നിന്നും പൂര്‍ണമായി വിട്ടുനില്‍ക്കുക. (2) കുടുംബങ്ങളില്‍നിന്നും സുഹൃത്തുക്കളില്‍നിന്നും പിന്തുണ വര്‍ധിപ്പിക്കുക. സ്‌നേഹപൂര്‍ണമായ അന്തരീക്ഷം സൃഷ്ടിക്കുക. (3) ആത്മീയ ചിന്തയും ദൈവഭക്തിയും അധികരിപ്പിക്കുക. (4) ശരീരത്തിനു ആസ്വാദനം നല്‍കുന്ന നീന്തല്, നടത്തം, ജോഗിംഗ് എന്നീ വ്യായാമങ്ങളില് മുഴുകുക. അവ കടുത്ത വിഷാദങ്ങളില്‍നിന്ന് മനസ്സിന് ആശ്വാസമേകും.\nആതിഖ് ഹനീഫ് പുന്നോല്-തലശ്ശേരി\nവ്യവസ്ഥിതി മാറിയെങ്കിലേ രക്ഷയുള്ളൂ\nസ്ത്രീസുരക്ഷയെ സംബന്ധിച്ച ലേഖനം (ലക്കം 50) വായിച്ചു. നിയമങ്ങള് യഥാവിധി നടപ്പാക്കപ്പെടാതെ വരുമ്പോള്, സമൂഹം മൂല്യച്യുതിയിലാണ്ടുപോകുമ്പോള് ശക്തര് ദുര്‍ബലരെ കീഴടക്കുക സ്വാഭാവികം. അബലരായ സ്ത്രീകളും കുട്ടികളും പീഡിപ്പിക്കപ്പെടുന്നതും അതുകൊണ്ടുതന്നെ. ഇതിന്റെ കാരണങ്ങളെക്കുറിച്ചുള്ള ചര്‍ച്ചകളില് പക്ഷേ, ഒരു കാര്യം ആരും ഗൗരവത്തിലെടുത്തു കാണുന്നില്ല. വ്യവസ്ഥിതിയുടെ തന്നെ തകരാറാണത്. പ്രശ്‌നപരിഹാരത്തിന് കുറുക്കുവഴികളന്വേഷിച്ചതുകൊണ്ട് കാര്യമില്ല. കെട്ടുറപ്പുള്ള ഒരു നിയമസംഹിതയും ആ നിയമം പ്രാബല്യത്തില് വരുത്താന് ഇഛാശക്തിയുള്ള ഒരു ഭരണകൂടവും നിലവിലുള്ളപ്പോള് മാത്രമാണ് വ്യവസ്ഥിതി ശരിയാംവണ്ണം നിലകൊള്ളുക. നിയമങ്ങള് ഏട്ടില് എത്രതന്നെ നല്ലതാണെങ്കിലും അത് നടപ്പില് വരുത്തേണ്ടവര് ദുഷിച്ചാല് സമൂഹം അരാജകത്വത്തിലമരും.\nവ്യവസ്ഥിതിയുടെ മാറ്റത്തിലൂടെയേ ഇതിനൊരു ശാശ്വത പരിഹാരമുണ്ടാവൂ. ആ മാറ്റം സാധ്യമാവുക സമൂഹത്തിന്റെ മാറ്റത്തിലൂടെയാണ്. മനുഷ്യ മനസ്സുകളുടെ മാറ്റത്തിലൂടെയാണ് സാമൂഹിക പരിവര്‍ത്തനങ്ങള് സാധ്യമാവുക.\nപ്രവാചകന്മാരും ഋഷിവര്യന്മാരും പരിഷ്‌കര്‍ത്താക്കളും കാണിച്ചുതന്ന സത്യത്തിലും ധര്‍മത്തിലും നീതിയിലും അധിഷ്ഠിതമായ, എല്ലാ മനുഷ്യരെയും ഒരുപോലെ കാണാന് കഴിയുന്ന, അപരന്റെ ജീവനും സ്വത്തിനും അഭിമാനത്തിനും പ്രാധാന്യം കല്‍പിക്കുന്ന, പ്രകൃതിക്ക് കോട്ടം തട്ടാത്ത വികസന കാഴ്ചപ്പാടുകളുള്ള ഒരു വ്യവസ്ഥിതിയിലേക്കുള്ള പ്രയാണം ഇവിടെ അനിവാര്യമായി വരുന്നു.\nഇത്തരം ആശയങ്ങളും മുദ്രാവാക്യങ്ങളുമുയര്‍ത്താന് കഴിയുന്ന പ്രസ്ഥാനങ്ങളും രാഷ്ട്രീയ പാര്‍ട്ടികളും രംഗത്തുണ്ടെങ്കില് അവരെ വളര്‍ത്തിക്കൊണ്ടുവരുന്നതിലൂടെ മാത്രമേ നമ്മുടെ നാടിനും സമൂഹത്തിനും രക്ഷയുള്ളൂ.\nഅബൂഹബീബ് വരോട് ഒറ്റപ്പാലം


തെരഞ്ഞെടുപ്പ് ചൂട് ഉച്ചസ്ഥായിയില്\nകൊച്ചി: പരസ്യ പ്രചരണം അവസാനിക്കാന് മണിക്കൂറുകള് മാത്രം ശേഷിക്കെ സംസ്ഥാനത്ത് തെരഞ്ഞെടുപ്പ് ചൂട് ഉച്ചസ്ഥായിയിലായി. നാളെ വൈകിട്ട് പ്രചാരണം തീരും. വിവാദങ്ങളായിരുന്നു ആദ്യഘട്ടത്തിലെ തെരഞ്ഞെടുപ്പ് വിഷയമെങ്കില്, ദേശീയ നേതാക്കളുടെ വരവോടെ വികസനവുമായി ബന്ധപ്പെട്ട ചര്‍ച്ചകളും മുന്‍നിരയിലേക്കെത്തി.\nഅടിസ്ഥാന സൗകര്യ വികസനം, പ്രാദേശിക വികസന പ്രശ്നങ്ങള് എന്നിവയും അവസാനഘട്ടത്തില് ചിത്രത്തിലേക്ക് വരുന്നുണ്ട്. കേരളീയ മനസ് എങ്ങോട്ടാണ് ചായുന്നത് എന്നതിനെപ്പറ്റി വ്യക്തമായ സൂചനകളൊന്നും ഇനിയും ലഭ്യമല്ല. യു.ഡി.എഫിന് അനുകൂലമാണെന്ന് സര്‍വ്വേ ഫലങ്ങളെങ്കിലും തെരഞ്ഞെടുപ്പ് പ്രചാരണം ചൂടുപിടിക്കുന്നതിനും സ്ഥാനാര്‍ത്ഥികള് അണിനിരക്കുന്നതിനും മുന്‍പ് നടത്തിയ സര്‍വേകളുടെ ഫലത്തെ ആശ്രയിക്കുന്നത് ഉചിതമല്ല.\nശക്തമായ സാന്നിധ്യമായി ബി.ജെ.പിയും പ്രചരണത്തില് മുന് നിരയിലാണ്. ഏറെ ഗൌരവത്തോടെയാണ് ബി.ജെ.പി ഈ തെരഞ്ഞെടുപ്പിനെ കാണുന്നത്. അക്കൌണ്ട് തുറക്കുന്നതിനപ്പുറം കേരള നിയമസഭയില് ശക്തമായ സാന്നിധ്യം അറിയിക്കുകയാണ് ലക്ഷ്യം. കേന്ദ്ര, സംസ്ഥാന സര്‍ക്കാരുകളുടെ പ്രവര്‍ത്തനങ്ങളില് നിരാശരായ കേരളത്തിലെ ജനങ്ങള് ഒരു പോം‌വഴി തേടുന്നു. അതുകൊണ്ട് തന്നെയാണ് ബി.ജെ.പി തെരഞ്ഞെടുപ്പില് കൂടുതല് പ്രതീക്ഷ വയ്ക്കുന്നത്.\nഇക്കഴിഞ്ഞ ലോക്‌സഭാ തിരഞ്ഞെടുപ്പിലും പഞ്ചായത്ത് തിരഞ്ഞെടുപ്പിലും മിന്നുന്ന വിജയം നേടി എന്നതാണ് യു.ഡി.എഫ് പ്രതീക്ഷയുടെ അടിത്തറ. എന്നാല് ഐസ്ക്രീം, ഇടമലയാര്, സ്‌മാര്‍ട്ട്‌സിറ്റി, പാംഓയില് തുടങ്ങിയവയിലൂടെ വി.എസ് നടത്തിയ മുന്നേറ്റം, ഈ അടിത്തറയെ തകര്‍ക്കാന് പര്യാപ്‌തമായിട്ടുണ്ടോ എന്നതാണ് ഈ തെരഞ്ഞെടുപ്പിലെ ചോദ്യം. അഴിമതിക്കും സ്‌ത്രീപീഡനത്തിനുമെതിരെ വിട്ടുവീഴ്ചയില്ലാതെ പോരാടും എന്ന സന്ദേശമാണ് തെരഞ്ഞെടുപ്പുരംഗത്ത് വി.എസ് നല്‍കിയത്.\nമലമ്പുഴയിലെ എതിര്‍സ്ഥാനാര്‍ത്ഥി ലതികാസുഭാഷിനെക്കുറിച്ച് വി.എസ് നടത്തിയ പരാമര്‍ശം ചൂണ്ടിക്കാട്ടി വി.എസ് ഇങ്ങനെയാണോ സ്ത്രീകളെ സംരക്ഷിക്കുന്നതെന്ന് യു.ഡി.എഫ് ചോദിക്കുന്നു. സ്വന്തം പാര്‍ട്ടി സീറ്റ് നല്‍കാന് മടിച്ച വി.എസ് അച്യുതാനന്ദന് തെരഞ്ഞെടുപ്പില് എന്ത് തരംഗമാണ് സൃഷ്ടിക്കാന് സാധിക്കുക എന്ന് ബി.ജെ.പിയും ചോദിക്കുന്നു.


Volkswagen Taigun: എസ്‌യുവി ശ്രേണിയില് മത്സരം കടുപ്പിക്കാന് ടൈഗൂണ്; ടീസര് വീഡിയോയുമായി ഫോക്‌സ്‌വാഗണ് - Malayalam DriveSpark\nഎസ്‌യുവി ശ്രേണിയില് മത്സരം കടുപ്പിക്കാന് ടൈഗൂണ്; ടീസര് വീഡിയോയുമായി ഫോക്‌സ്‌വാഗണ്\nഫോക്‌സ്‌വാഗണ് ഗ്രൂപ്പില് നിന്നും ഏറെ പ്രതിക്ഷയോടെ ഇന്ത്യന് വിപണി കാത്തിരിക്കുന്ന മോഡലാണ് ടൈഗൂണ് എസ്‌യുവി. വാഹനം സംബന്ധിച്ചുള്ള ഏതാനും വിവരങ്ങള് ഇതിനോടകം തന്നെ കമ്പനി പങ്കുവെച്ചിട്ടുണ്ട്.\nഅധികം വൈകാതെ തന്നെ വാഹനം വിപണിയില് എത്തുമെന്നും കമ്പനി അറിയിച്ചു. ഇപ്പോഴിതാ അവതരണത്തിന് മുന്നോടിയായി വാഹനത്തിന്റെ ടീസര് വീഡിയോ പങ്കുവെച്ചിരിക്കുകയാണ് ഫോക്‌സ്‌വാഗണ്.\nപ്രൊഡക്ഷന്-റെഡി അവതാരത്തില് എസ്‌യുവിയെ ടീസര് വീഡിയോ കാണിക്കുന്നു. വാഹനത്തിന്റെ രൂപകല്‍പ്പനയെക്കുറിച്ചും ഇത് ധാരാളം വിവരങ്ങള് വെളിപ്പെടുത്തുകയും ചെയ്യുന്നു. ഇന്ത്യ 2.0 പ്ലാന് അനുസരിച്ച് ഫോക്‌സ്‌വാഗണ് ടൈഗൂണ് ജര്‍മ്മന് ഓട്ടോമൊബൈല് ബ്രാന്‍ഡിന്റെ പ്രധാന മോഡലാകും.\nഈ മിഡ്-സൈസ് എസ്‌യുവി MQB A0 IN പ്ലാറ്റ്‌ഫോമിനെ അടിസ്ഥാനമാക്കിയുള്ളതായിരിക്കും. ജൂണ് 28 ന് ഇന്ത്യയില് വില്‍പ്പനയ്ക്ക് എത്തിയ സ്‌കോഡ കുഷാഖിന് അടിവരയിടുന്നതും ഇതേ ആര്‍ക്കിടെക്ചര് തന്നെയാണ്.\nMQB A0 IN പ്ലാറ്റ്‌ഫോം പ്രത്യേകിച്ചും ഇന്ത്യന് വിപണിയില് വികസിപ്പിച്ചെടുത്തതാണെന്ന് നിര്‍മാതാക്കള് അവകാശപ്പെടുന്നു. പ്രാദേശികമായി നിര്‍മിക്കുന്നതുവഴി വാഹനത്തിന്റെ വില ഒരു പരിധി വരെ പിടിച്ചു നിര്‍ത്തുകയാണ് കമ്പനി ലക്ഷ്യമിടുന്നത്.\nടീസര് വീഡിയോയില് കാണുന്നത് പോലെ, വരാനിരിക്കുന്ന ഫോക്‌സ്‌വാഗണ് ടൈഗൂണിന് ഇരട്ട-സ്ലാറ്റ് ക്രോം അലങ്കരിച്ച റേഡിയേറ്റര് ഗ്രില്, ഡ്യുവല് ലെന്‍സ് പ്രൊജക്ടര് ഹെഡ്‌ലാമ്പുകള്, തിരശ്ചീന എല്‍ഇഡി ഡേ ടൈം റണ്ണിംഗ് ലൈറ്റുകള്, കോണ്‍ട്രാസ്റ്റ് പെയിന്റ് സ്‌കിഡ് പ്ലേറ്റ് എന്നിവ ലഭിക്കുന്നു.\nപ്ലാറ്റ്ഫോം ഉള്‍പ്പെടെ സ്‌കോഡ കുഷാഖുമായി ഫോക്‌സ്‌വാഗണ് ടൈഗൂണ് ധാരാളം കാര്യങ്ങള് പങ്കിടുന്നതിനാല്, 17 ഇഞ്ച് ഡയമണ്ട് കട്ട് ഡ്യുവല്-ടോണ് അലോയ് വീലുകള് ലഭിക്കുമെന്ന് പ്രതീക്ഷിക്കുന്നു.\nകൂടാതെ, വിശാലമായ എല്‍ഇഡി ടെയില് ലൈറ്റുകള്, ഷാര്‍ക്ക് ഫിന് ആന്റിന, റിയര് ബമ്പറില് ക്രോം സ്ട്രിപ്പ് തുടങ്ങിയവയും ഇതിന് ലഭിക്കും.\nടീസര് വീഡിയോ പ്രധാനമായും ടൈഗൂണിന്റെ പുറംഭാഗം കാണിക്കുന്നു, പക്ഷേ ക്യാബിന്റെ കുറച്ച് ഭാഗങ്ങളും ദൃശ്യമാണ്. ഇതിന് സെന്റര് കണ്‍സോളില് ഒരു എഞ്ചിന് സ്റ്റാര്‍ട്ട്-സ്റ്റോപ്പ് ബട്ടണ് ലഭിക്കും. ആപ്പിള് കാര്‍പ്ലേയും ആന്‍ഡ്രോയിഡ് ഓട്ടോയുമുള്ള 10.00 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സിസ്റ്റവും ഉണ്ടാകും.\nസണ്‍റൂഫ്, വയര്‍ലെസ് ചാര്‍ജിംഗ് സാങ്കേതികവിദ്യ, പൂര്‍ണ്ണമായും ഡിജിറ്റല് ഇന്‍സ്ട്രുമെന്റ് ക്ലസ്റ്റര്, വെന്റിലേറ്റഡ് ഫ്രണ്ട് സീറ്റുകള്, ഓട്ടോമാറ്റിക് ക്ലൈമറ്റ് കണ്‍ട്രോള് തുടങ്ങിയവ ക്യാബിനുള്ളിലെ മറ്റ് സവിശേഷതകളാണ്.\nസുരക്ഷയ്ക്കായി ആറ് എയര്‍ബാഗുകള് വരെ ലഭിക്കും. എബിഎസ് വിത്ത് ഇബിഡി, ESC എന്നിവയും മറ്റ് സുരക്ഷ സവിശേഷതകളില് ഉള്‍പ്പെടുന്നു. മൊത്തത്തില്, സവിശേഷതകളുടെ കാര്യത്തില് കുഷാഖുമായി വളരെയധികം സാമ്യതകളുണ്ട്.\nടൈഗൂണ് സ്‌കോഡ കുഷാഖുമായി എഞ്ചിനുകള് ഓപഷനുകളും പങ്കിടും. 1.0 ലിറ്റര് TSI പെട്രോള് എഞ്ചിനും 1.5 ലിറ്റര് TSI യൂണിറ്റും ഉണ്ടാകും. പെട്രോള് മാത്രമുള്ള മോഡലായി ഇത് ലഭ്യമാകുമെന്നാണ് സൂചന.\nസ്‌കോഡ കുഷാഖിന്റെ അതേ പവറും ടോര്‍ക്ക് ഔട്ട്പുട്ടും എഞ്ചിനുകള്‍ക്ക് ഫോക്‌സ്‌വാഗണും നല്‍കിയേക്കും. ടൈഗൂണിനായുള്ള ഗിയര്‍ബോക്‌സ് ഓപ്ഷനുകളില്6സ്പീഡ് മാനുവല് ഗിയര്‍ബോക്‌സും7സ്പീഡ് DSG ഓട്ടോമാറ്റിക് യൂണിറ്റും ഉള്‍പ്പെടും.\nVolkswagen Reveled New Teaser Of Taigun SUV, Launch Soon In India. Read in Malayalam.


വീണ്ടും ചുവക്കും ; ആത്മവിശ്വാസത്തോടെ എൽഡിഎഫ് | Kerala | Deshabhimani | Wednesday Apr 7, 2021\nപ്രത്യേക ലേഖകൻUpdated: Wednesday Apr 7, 2021\nഎല്ലാ മണ്ഡലങ്ങളിലെയും പോളിങ് ശതമാനം സംബന്ധിച്ച് അന്തിമ ചിത്രം വ്യക്തമായതോടെ ജനവിധിയെക്കുറിച്ചുള്ള കൂട്ടലും കിഴിക്കലും സജീവമായി. മികച്ച പോളിങ് മുൻനിർത്തിയുള്ള എൽഡിഎഫ് വിശകലനത്തിൽ ഭരണത്തുടർച്ചയ്‌ക്കുള്ള സാധ്യത ഏറിയെന്നാണ് നിഗമനം. 100ന് മുകളിൽ സീറ്റുകളോടെ എൽഡിഎഫ് ഭരണം നിലനിർത്തുമെന്ന് കൺവീനർ എ വിജയരാഘവൻ വ്യക്തമാക്കി. യുഡിഎഫിന് ഭൂരിപക്ഷം ലഭിക്കുമെന്ന് പ്രതിപക്ഷ നേതാവ് രമേശ് ചെന്നിത്തല അവകാശപ്പെട്ടെങ്കിലും സീറ്റ് എണ്ണത്തിൽ ഉറപ്പില്ല. സെഞ്ച്വറി അടിക്കുമെന്ന കെപിസിസി പ്രസിഡന്റ് മുല്ലപ്പള്ളി രാമചന്ദ്രന്റെ നിലപാട് മറ്റ് നേതാക്കളാരും മുഖവിലയ്‌ക്ക് എടുത്തില്ല. എൽഡിഎഫിനും യുഡിഎഫിനും ഭൂരിപക്ഷം കിട്ടില്ലെന്നും 35 മണ്ഡലത്തിൽ തങ്ങൾ നിർണായക ശക്തിയാകുമെന്നും ബിജെപി സംസ്ഥാന പ്രസിഡന്റ് കെ സുരേന്ദ്രൻ പറഞ്ഞു.\nവോട്ടെടുപ്പ് കഴിഞ്ഞതിന് തൊട്ടുപിന്നാലെ കോൺഗ്രസിലും യുഡിഎഫിലും ചേരിപ്പോര് തുടങ്ങി. പാലക്കാട് മുൻ ഡിസിസി പ്രസിഡന്റ് എ വി ഗോപിനാഥ് വഞ്ചിച്ചെന്ന ആരോപണവുമായി വി കെ ശ്രീകണ്‌ഠൻ എംപി രംഗത്തുവന്നു. മഞ്ചേശ്വരത്ത് സിപിഐ എം–-ബിജെപി നീക്ക്‌പോക്ക് ഉണ്ടായെന്ന മുല്ലപ്പള്ളിയുടെ ആരോപണം യുഡിഎഫ് സ്ഥാനാർഥി എ കെ എം അഷ്‌റഫ് ഉടനടി തള്ളി. കെപിസിസി പ്രസിഡന്റിന് എവിടെ നിന്നാണ് വിവരം കിട്ടിയതെന്ന് കാസർകോട് എംപി രാജ്‌മോഹൻ ഉണ്ണിത്താൻ പരിഹസിച്ചു. തെരഞ്ഞെടുപ്പ് ഫലം പുറത്തുവരുമ്പോൾ തമ്മിലടി അതിതീവ്രമാകുമെന്ന് ഉറപ്പാണ്. ബൂത്തടിസ്ഥാനത്തിലുള്ള പോളിങ് ശതമാനം കൂടി കിട്ടിയതോടെ പല മണ്ഡലങ്ങളിലും കോൺഗ്രസ് സ്ഥാനാർഥികൾ തന്നെ നേതൃത്വത്തിനെതിരെ മുറുമുറുപ്പ് തുടങ്ങിയിട്ടുണ്ട്. വോട്ടർമാരെ ബൂത്തുകളിൽ എത്തിക്കുന്നതിൽ വീഴ്‌ചയുണ്ടായെന്നാണ് ആക്ഷേപം. ഇതും വരും ദിവസങ്ങളിൽ കോൺഗ്രസിനെ തീപിടിപ്പിക്കും.\nതപാൽ വോട്ടുകൾ കണക്കാക്കിയിട്ടില്ല\nനിയമസഭാ തെരഞ്ഞെടുപ്പിൽ 74.04 ശതമാനം പേർ ബൂത്തിൽ എത്തി വോട്ട് രേഖപ്പെടുത്തിയതായി തെരഞ്ഞെടുപ്പുകമീഷൻ. തപാൽ വോട്ടിന്റെ എണ്ണം കണക്കാക്കാതെയാണ് ഇത്. അതുകൂടി ചേരുമ്പോൾ പോളിങ് ശതമാനം രണ്ടു ശതമാനത്തോളം ഉയരാം. കഴിഞ്ഞ നിയമസഭാ തെരഞ്ഞെടുപ്പിൽ 77.35 ശതമാനമായിരുന്നു പോളിങ്. വടക്കൻ ജില്ലകളിലാണ് പോളിങ് കൂടുതൽ രേഖപ്പെടുത്തിയത്. ആലപ്പുഴ ജില്ലയിലെ അരൂരിലും ചേർത്തലയുമൊഴികെ 80 ശതമാനത്തിലേറെ പോളിങ് രേഖപ്പെടുത്തിയ മണ്ഡലമെല്ലാം വടക്കൻ മേഖലയിലാണ്.\nതെരഞ്ഞെടുപ്പ് ഡ്യൂട്ടിയിലുള്ള ഉദ്യോഗസ്ഥർക്കു പുറമെ കോവിഡ് സാഹചര്യം പരിഗണിച്ച് ഇത്തവണ ആബ്‌സന്റീ വോട്ടർമാർക്കും തപാൽ വോട്ട് അനുവദിച്ചിരുന്നു. 80 വയസ്സിനു മുകളിലുള്ളവർ, ഭിന്നശേഷിക്കാർ, കോവിഡ് ബാധിതർ എന്നിങ്ങനെ മൂന്നു വിഭാഗത്തിനാണ് പോളിങ് ടീം ബാലറ്റ് വീട്ടിൽ എത്തിച്ച് വോട്ടുചെയ്‌ത് വാങ്ങിയത്. ഇത്തരത്തിൽ 4,00,444 പേർക്ക് തപാൽ ബാലറ്റ് അനുവദിച്ചിരുന്നു. ഇതും സർവീസ് വോട്ടും കൂടിയെത്തുമ്പോൾ അവസാന കണക്ക് വർധിക്കും. കേന്ദ്ര തെരഞ്ഞെടുപ്പുകമീഷന്റെ അംഗീകാരം ലഭ്യമാകേണ്ടതിനാൽ മുഖ്യ തെരഞ്ഞെടുപ്പ് ഓഫീസർ അന്തിമ കണക്ക് ഔദ്യോഗികമായി പുറത്തുവിട്ടിട്ടില്ല.\nവോട്ടെടുപ്പിനിടെ ബംഗാളിൽ വ്യാപകസംഘർഷം; വെടിവെപ്പില് നാലു പേര് മരിച്ചു\n74.06 ശതമാനം പോളിങ്; മുന്നില് കുന്ദമംഗലം, പിന്നില് തിരുവനന്തപുരം; അന്തിമ കണക്ക് ഇങ്ങനെ\nഅസമിൽ രണ്ട് സീറ്റുകളിൽ സിപിഐ എം വിജയപ്രതീക്ഷയിൽ\nനാടുറപ്പിച്ചു ഇടത് തേരോട്ടം ; ആരോഗ്യവും അന്നവും തന്ന സർക്കാരിനോട് അവർ കടമ നിറവേറ്റി


Bigg Boss Malayalam Season 3: A Viral Post About Contestants Mental Strength - Malayalam Filmibeat\nപുറത്തു പോകാതെ 100 ദിവസം നിൽക്കുക എന്നതാണ് ഗെയിം; മത്സരാര്‍ഥികൾ എല്ലാവരും മാനസിക പിരിമുറുക്കത്തിലാണ്, കുറിപ്പ്\nഇന്ത്യയിലെ ഏറ്റവും ചെലവേറിയതും റേറ്റിങ്ങില് മുന്നില് നില്‍ക്കുന്നതുമായ റിയാലിറ്റി ഷോ ആണ് ബിഗ് ബോസ്. മലയാളത്തിലടക്കം എല്ലാ ഭാഷകളിലും നൂറ് ദിവസങ്ങളിലായി നടത്തുന്ന പരിപാടിക്ക് വമ്പന് ജനപിന്തുണ ലഭിക്കാറുണ്ട്. പുറംലോകവുമായി യാതൊരു ബന്ധമില്ലാതെ നടത്തുന്ന ഷോ കര്‍ശന നിയന്ത്രണത്തിലായിരിക്കും. ടോയ്‌ലെറ്റില് ഒഴികെ ബാക്കി വീടിനുള്ളില് മുഴുവന് ക്യാമറകളുടെ നീരിക്ഷണത്തിലാവും.\nകാവ്യ താപ്പറിൻ്റെ ഹോട്ട് രംഗങ്ങൾ, ആരെയും മയക്കുന്ന ചിത്രങ്ങൾ കാണാം\nഒരു ഗെയിം ഷോ എന്നതിലുപരി മത്സരാര്‍ഥികളുടെ മാനസിക ശക്തി കൂടി അളക്കുന്ന പരിപാടിയാണിത്. മലയാളത്തിലെ മൂന്നാം സീസണ് അവസാനഘട്ടത്തിലെത്തി നില്‍ക്കുമ്പോള് ഇതുമായി ബന്ധപ്പെട്ട് നിരവധി കാര്യങ്ങളാണ് പ്രേക്ഷകര്‍ക്കും ചര്‍ച്ച ചെയ്യാനുള്ളത്. വോട്ട് ചെയ്യുമ്പോള് മത്സരാര്‍ഥികളുടെ പ്രകടനം വിലയിരുത്തണം എന്ന് തന്നെയാണ് ഒരു ആരാധകന് പറയുന്നത്.\nഇത് ഒരു മാനസിക ശക്തി ഉള്ളവര്‍ക്ക് ഉള്ള ഒരു ഗെയിം ആണ്. അങ്ങനെ ഉള്ളവര് 100 ദിവസവും അവിടെ പിടിച്ചു നില്‍ക്കാന് കഴിവ് ഉള്ളവര് ആയിരിക്കണം, അല്ലതെ ഇടക്ക് വച്ചു ഞാന് ഇനിയും ഇല്ല ഇടക്ക് വച്ചു ക്വിറ്റ് ചെയ്യുന്നു എന്ന് പറഞ്ഞാല് ആ ആള്‍ക്ക് ആ ഗെയിമില് പരാജയപെട്ടു എന്ന് തന്നെ ആണ്. അല്ലാതെ വിജയിച്ചു എന്ന് അല്ല, അങ്ങനെ ക്വിറ്റ് ചെയ്ത ഒരാളെ വീണ്ടും. പുറത്തുള്ള ഫാന്‍സ് ബേസ് കാണിച്ചും, പുറത്തു ഇരുത്തി കളികള് കാണിച്ചും വീണ്ടും കേറ്റിയത് തന്നെ ഏഷ്യാനെറ്റ് കാണിച്ച തെറ്റ് തന്നെ ആണ്.\nഇയാള് തിരിച്ചു വന്നപ്പോള് എങ്ങനെ ആണ് കാണിച്ചത് എന്നതും നമ്മള് നോക്കണം. വീണ്ടും പുള്ളി മനസിക ആയി തളര്‍ന്നാണ് പിന്നെ ഗെയിമില് നമ്മള് കണ്ടത് വളരെ പുറകോട്ടു പോകുന്നത് ആണ്, വീണ്ടും മൂകത, ആരോടും കൂടുതല് സംസാരിക്കാത്ത മണിക്കുട്ടന് ആണ് കണ്ടത്. അങ്ങനെ ഒരിക്കല് ക്വിറ്റ് ചെയ്ത ഒരാളെ വീണ്ടും എടുത്തത് തന്നെ തെറ്റായ പ്രവണത തന്നെ ആണ്. ആ ആളിനെ വീണ്ടും വോട്ട് കൊടുത്തു ജയിപ്പിക്കുക എന്നത് ബാക്കി ഉള്ള മത്സരാര്‍ഥികളോട് കാണിക്കുന്ന അനീതി തന്നെ ആണ്.\nഅവരൊക്കേ 100 ദിവസവും ഇ മനസിക പിരിമുറക്കത്തില് തന്നെ ആണ് നിന്നത്, അവരുടെ മുന്നില് മണിക്കുട്ടന് ഔട്ട് ആയൊരു മത്സരാര്‍ഥി തന്നെയാണ്. ബിഗ് ബോസ് എന്നാ ഗെയിം 100 ദിവസവും കൊടുത്ത ടാസ്‌കില് ബെസ്റ്റ് പെര്‍ഫോമന്‍സ് പുറത്തു എടുത്തവര്, 100 ദിവസം പുറത്തു പോകാതെ നില്‍ക്കുക എന്നത് ആണ് ഗെയിം. അല്ലാതെ ഇടക്ക് ക്വിറ്റ് ചെയ്യുക പിന്നയും കേറി വരുക. അത് അല്ല ഈ ഗെയിം. അതു മനസിലാക്കി തന്നെ. അങ്ങനെ 100 ദിവസവും നില്‍കുന്നവര്‍ക്ക് വോട്ട് ചെയ്യുക. അതും അവരുടെ പെര്‍ഫോമന്‍സ് വച്ചു തന്നെ വോട്ട് കൊടുക്കുക.\nBigg Boss Malayalam Season 3: A Viral Post About Contestants Mental Strength


പുതുമകളോടെ 2019 മാരുതി ബലെനോ ഫെയ്‌സ്‌ലിഫ്റ്റ്, വില 5.45 ലക്ഷം രൂപ മുതല് - Malayalam DriveSpark\nപുതുമകളോടെ 2019 മാരുതി ബലെനോ ഫെയ്‌സ്‌ലിഫ്റ്റ്, വില 5.45 ലക്ഷം രൂപ മുതല്\nPublished: Monday, January 28, 2019, 16:08 [IST]\nപുതുമകളോടെ പുത്തന് മാരുതി ബലെനോ ഫെയ്‌സ്‌ലിഫ്റ്റ് വിപണിയില്. കഴിഞ്ഞ നാലുവര്‍ഷത്തിനിടെ ബലെനോയ്ക്ക് ലഭിക്കുന്ന ആദ്യ അപ്‌ഡേറ്റാണിത്. 5.45 ലക്ഷം രൂപ മുതല് കാറിന് വില ആരംഭിക്കും. ഏറ്റവും ഉയര്‍ന്ന ബലെനോ ആല്‍ഫ ഡീസല് മോഡലിന് 8.77 ലക്ഷം രൂപയാണ് വിപണിയില് വില. മാരുതി ഡീലര്‍ഷിപ്പുകളില് ഹാച്ച്ബാക്കിനായുള്ള ബുക്കിംഗ് തുടരുകയാണ്. ബുക്കിംഗ് തുക 11,000 രൂപ.\n11 മോഡലുകളിലായി 2019 ബലെനോ ഫെയ്‌സ്‌ലിഫ്റ്റ് ഷോറൂമുകളില് അണിനിരക്കും. വിപ്ലവകരമായ പരിണാമമൊന്നും പുതിയ ബലെനോയ്ക്ക് സംഭവിച്ചിട്ടില്ല. മുന്നിലെ ബമ്പര് കമ്പനി പരിഷ്‌കരിച്ചു. വീതികൂടിയ സെന്‍ട്രല് എയര്‍ഡാം കാറിന് പുതുമ സമര്‍പ്പിക്കുന്നുണ്ട്.\nകോണോടുകോണ് C ആകൃതിയിലാണ് ബമ്പറിന്റെ ഇരുപുറവും. ഫോഗ്‌ലാമ്പ് ഘടനയിലും ഇക്കുറി മാറ്റങ്ങള് കാണാം. ഗ്രില്ലിലെ ത്രിമാന ശൈലിയും ബലെനോ ഫെയ്‌സ്‌ലിഫ്റ്റില് പുതുമയായി ചൂണ്ടിക്കാട്ടാം. ഇരട്ടനിറമുള്ള 16 ഇഞ്ച് അലോയ് വീലുകള് ഉയര്‍ന്ന ബലെനോ മോഡലുകളുടെ മാത്രം സവിശേഷതയാണ്.\nഉള്ളിലും ചെറിയ പരിഷ്‌കാരങ്ങള് കമ്പനി സ്വീകരിച്ചിട്ടുണ്ട്. പുതിയ സീറ്റ് ഫാബ്രിക്ക് മാറ്റങ്ങളില്‍പ്പെടും. കറുപ്പ്, കടുംനീല നിറങ്ങള് ക്യാബിനെ കൂടുതല് സ്‌പോര്‍ടിയാക്കി മാറ്റുന്നു. ടച്ച്‌സ്‌ക്രീന് ഓഡിയോ സംവിധാനത്തിലും ഭേദഗതികള് കാണാം.\nസ്മാര്‍ട്ട്‌പ്ലേ സ്റ്റുഡിയോ എന്ന കമ്പനിയുടെ പുതിയ യൂസര് ഇന്റര്‍ഫെയ്‌സാണ് ഇന്‍ഫോടെയ്ന്‍മെന്റ് സംവിധാനത്തിലുള്ളത്. കഴിഞ്ഞദിവസം വില്‍പ്പനയ്ക്കു വന്ന വാഗണ്‍ആറിലും സ്മാര്‍ട്ട്‌പ്ലേ സ്റ്റുഡിയോതന്നെ ഒരുങ്ങുന്നു. അതേസമയം വാഗണ്‍ആറില് നിന്നും വ്യത്യസ്തമായി ആന്‍ട്രോയ്ഡ് ഓട്ടോ, ആപ്പിള് കാര്‍പ്ലേ കണക്ടിവിറ്റി ഫീച്ചറുകള് ബലെനോയിലുണ്ട്.\nപുതിയ ഹാച്ച്ബാക്കിന്റെ എഞ്ചിനിലേക്ക് പരിഷ്‌കാരങ്ങള് കടന്നുചെന്നിട്ടില്ല. 1.2 ലിറ്റര് പെട്രോള്, 1.3 ലിറ്റര് ഡീസല് എഞ്ചിന് ഓപ്ഷനുകള് ബലെനോ ഫെയ്‌സ്‌ലിഫ്റ്റിലും തുടരുന്നു. നാലു സിലിണ്ടര് പെട്രോള് എഞ്ചിന് 82 bhp കരുത്തും 115 Nm torque ഉം സൃഷ്ടിക്കും.\n74 bhp കരുത്തും 190 Nm torque -മാണ് ഡീസല് എഞ്ചിന് പരമാവധി കുറിക്കാനാവുക. പെട്രോള് പതിപ്പില് സിവിടി ഗിയര്‍ബോക്‌സുമുണ്ട് തിരഞ്ഞെടുക്കാന്. എന്നാല് ഡീസല് പതിപ്പില് അഞ്ചു സ്പീഡ് മാനുവല് ഗിയര്‍ബോക്‌സ് മാത്രമെയുള്ളൂ.\nപുതിയ രണ്ടുനിറപ്പതിപ്പുകളും പുത്തന് ബലനോയുടെ വിശേഷമാണ്. ഫീനിക്‌സ് റെഡ്, മാഗ്മ ഗ്രെയ് നിറങ്ങള്‍ക്കൂടി ബലെനോയില് ഇനി തിരഞ്ഞെടുക്കാം. പേള് ആര്‍ക്ടിക്ക് വൈറ്റ്, പ്രീമിയം സില്‍വര്, നെക്‌സ ബ്ലൂ, ഓട്ടം ഓറഞ്ച് എന്നീ നിറപ്പതിപ്പുകളും നിരയില് അണിനിരക്കും.\nപുതിയ സുരക്ഷാ നിര്‍ദ്ദേശങ്ങള് പ്രകാരം സീറ്റ് ബെല്‍റ്റ് റിമൈന്‍ഡര് സംവിധാനം, വേഗ മുന്നറിയിപ്പ് സംവിധാനം, പിന് പാര്‍ക്കിംഗ് സെന്‍സറുകള്, ഇരട്ട എയര്‍ബാഗുകള്, എബിഎസ്, ഇബിഡി, ISOFIX ചൈല്‍ഡ് സീറ്റ് മൗണ്ടുകള് എന്നിവയെല്ലാം സുരക്ഷയ്ക്കായി കാറിലുണ്ട്. വിപണിയില് ഹ്യുണ്ടായി i20 എലൈറ്റ്, ഫോക്‌സ്‌വാഗണ് പോളോ എന്നിവരുമായാണ് ബലെനോയുടെ മത്സരം.\n2019 മാരുതി ബലെനോ ഫെയ്‌സ്‌ലിഫ്റ്റ് വില:\nNew Maruti Baleno Facelift 2019 Launched In India. Read in Malayalam.\nStory first published: Monday, January 28, 2019, 16:08 [IST]


Monday, August 10, 2020 22:37:33 PM\nസ്വന്തം ലേഖകൻ: കോവിഡ് പശ്ചാത്തലത്തിൽ സൗദിയിലെ പരിമിതമായ തീർഥാടകരെ മാത്രം പെങ്കടുപ്പിച്ച് ഹജ്ജ് നടത്താനുള്ള സൗദി ഹജ്ജ് മന്ത്രാലയം തീരുമാനത്തിെൻറ അടിസ്ഥാനത്തിൽ പെരുമാറ്റചട്ടം പ്രഖ്യാപിച്ചു. തീർഥാടന കാലത്ത് പാലിക്കേണ്ട പ്രോട്ടോകോളുകൾ ദേശീയ രോഗപ്രതിരോധ കൺട്രോൾ സെന്ററാണ് പ്രഖ്യാപിച്ചത്. \nഹജ്ജ് സുരക്ഷിതവും സമൂഹ അകലം പാലിച്ചും ആയിരിക്കാൻ വേണ്ട കാര്യങ്ങളാണ് പ്രോേട്ടാകാളുകളിൽ ഉൾപ്പെടുത്തിയിരിക്കുന്നത്. തീർഥാടകരുടെ താമസസ്ഥലങ്ങൾ, ഭക്ഷണം കഴിക്കുന്ന ഇടങ്ങൾ, ബസ്, ബാർബർ േഷാപ്പ്, അറഫ, മിന, മുസ്ദലിഫ, ജംറ, മസ്ജിദുൽ ഹറാം എന്നിവിടങ്ങളിലും നീരിക്ഷണ, ബോധവത്കരണ രംഗത്തും ശ്രദ്ധിക്കേണ്ടതും പാലിക്കേണ്ടതുമായ നിർദേശങ്ങളാണ് പെരുമാറ്റ ചട്ടത്തിലുള്ളത്.\nദുൽഖഅദ് 28 മുതൽ ദുൽഹജ്ജ് 10 വരെ അനുമതി പത്രമില്ലാത്തവരെ മിന, മുസ്ദലിഫ, അറഫ എന്നിവിടങ്ങളിലേക്ക് പ്രവേശിക്കുന്നത് കർശനമായി തടയും. പനി, ചുമ, മൂക്കൊലിപ്പ്, തൊണ്ട വേദന എന്നിവയോ മണം, രൂചി എന്നിവ പെെട്ടന്ന് നഷ്ടപ്പെടലോ പോലുള്ള ലക്ഷണങ്ങളുള്ളവർക്ക് ഹജ്ജിന് അനുവാദം നൽകില്ല.\nഹജ്ജ് വേളയിൽ രോഗബാധയുണ്ടെന്ന് സംശയിക്കുന്നവരെ കണ്ടെത്തിയാൽ ഡോക്ടർമാരുടെ വിലയിരുത്തലിനുശേഷം ഹജ്ജ് പൂർത്തിയാക്കാൻ അവസരം നൽകണം. എന്നാൽ രോഗബാധയുണ്ടെന്ന് സംശയിക്കുന്നവർക്ക് പ്രത്യേക കെട്ടിടങ്ങളും താമസ സൗകര്യങ്ങളും ഒരുക്കിയിരിക്കണം. രോഗാവസ്ഥ അനുസരിച്ചായിരിക്കും തുടർ ഹജ്ജ് നടപടികൾ.\nഹജ്ജ് സേവനത്തിലേർപ്പെടുന്നവരും തൊഴിലാളികളും തീർഥാടകരും എല്ലായ്പ്പോഴും മാസ്ക് ധരിക്കണം. നിശ്ചിത സ്ഥലത്ത് മാത്രമേ മാസ്ക് അഴിച്ചുവെക്കാൻ പാടുള്ളൂ. തീർഥാടകർ സംഗമിക്കുന്ന സ്ഥലങ്ങളിലും ലഗ്ഗേജുകൾ കൈമാറുേമ്പാഴും സമൂഹ അകലം പാലിക്കാൻ ആവശ്യപ്പെട്ടുള്ള സ്റ്റിക്കറുകൾ പതിച്ചിരിക്കണം.\nവ്യക്തിഗത ഉപകരണങ്ങൾ തീർഥാടകർക്കിടയിൽ പങ്കിടുന്നത് തടയണം. ലിഫ്റ്റുകളിൽ നിശ്ചിത ആളുകളിൽ കൂടുതൽ കയറ്റരുത്. സാമൂഹിക അകലം പാലിക്കകയും വേണം. ഒരിക്കൽ മാത്രം ഉപയോഗിക്കാവുന്ന ബോട്ടിലുകളിൽ കുടിവെള്ളവും സംസം വെള്ളവും എടുക്കാൻ അനുവാദമുണ്ട്.\nയാത്രക്കാർ സഞ്ചരിക്കുന്ന വാഹനങ്ങളിൽ സീറ്റ് നമ്പർ പ്രത്യേകം അടയാളപ്പെടുത്തി നൽകും.\nമക്കയിലെയും പള്ളികളിലേയും തീർഥാടന കേന്ദ്രങ്ങളിലെയും റഫ്രിജറേറ്ററുകൾ നീക്കംചെയ്യും. ഓരോ തീർഥാടകർക്കും പ്രത്യേകം മുൻകൂട്ടി പായ്ക്ക് ചെയ്ത ഭക്ഷണം മാത്രമേ നൽകൂ. അത്പോലെ അറഫയിലും മുസ്ദലിഫയിലും പ്രത്യേകം നിർണയിച്ച് നൽകിയ ഇടങ്ങളിൽ കഴിയുന്നതുമായ ബന്ധപ്പെട്ട ചട്ടങ്ങൾ കർശനമായി നടപ്പാക്കും.മിന താഴ്വരയിൽ 50 ചതുരശ്ര മീറ്റർ ചുറ്റളവിനുള്ളിൽ 10 ൽ കൂടുതൽ തീർഥാടകരെ അനുവദിക്കില്ല.\nജംറകളിൽ ഒരേ സമയം 50 ൽ കൂടുതൽ തീർഥാടകരെ അനുവദിക്കില്ല.\nഅണുവിമുക്തമാക്കിയ കല്ലുകളുടെ ബാഗ് നൽകും. എല്ലാ രംഗങ്ങളിലും സാമൂഹിക അകലം മറ്റു ആരോഗ്യ പ്രോട്ടോക്കോളുകൾ എന്നിവ സുരക്ഷാ ഉദ്യോഗസ്ഥർ കർശനമായി നിരീക്ഷിക്കും. ഓരോ ബാച്ച് തീർഥാടകരും ത്വവാഫ് (കഅബക്ക് ചുറ്റുമുള്ള പ്രദക്ഷിണം) ചെയ്യുന്നതിന് മുമ്പും ശേഷവും മത്വാഫും (ത്വവാഫ് ചെയ്യുന്ന സ്ഥലം) മസ്അയും (സഫാ മർവ കുന്നിനിടയിലെ സഅയ് ചെയ്യുന്ന ഇടം) പൂർണമായി അണുവിമുക്തമാക്കും. തുടങ്ങി ആരോഗ്യത്തിനും സുരക്ഷയ്ക്കും പ്രാധാന്യം നൽകിയുള്ള ഹജ് കർമത്തിനാണ് അധികൃതർ സൗകര്യമൊരുക്കുന്നത്.


ചിമ്പുവും ഹാൻസികയും വീണ്ടും പ്രണയത്തിൽ? - Rashtradeepika : Rashtradeepika\nതെന്നിന്ത്യൻ സിനിമാപ്രേക്ഷകർക്ക് സുപരിചിതരായ താരജോഡികളാണ് ചിന്പുവും ഹൻസികയും. ഏതാനും നാൾ പ്രണയജോഡികളായിരുന്ന ഈ താരങ്ങൾ പിന്നീടു വേർപിരിഞ്ഞു.ഇരുവരും ഒരുമിച്ചെത്തിയ സിനിമകൾക്കെല്ലാം മികച്ച സ്വീകരണമാണ് ലഭിച്ചിരുന്നത്.\nസിനിമയിലെ കെമിസ്ട്രി ജീവിതത്തിലും ആവർത്തിക്കുവാനുള്ള തയാറെടുപ്പിലാണ് ഇരുവരുമെന്ന തരത്തിലുള്ള റിപ്പോർട്ടുകളായിരുന്നു പ്രചരിച്ചത്. ഗോസിപ്പ് കോളങ്ങളിൽ നിറഞ്ഞുനിന്നിരുന്നു ഇരുവരും. ഒടുവിൽ പ്രണയത്തിലാണെന്ന കാര്യത്തെക്കുറിച്ച് ഇരുവരും സ്ഥിരീകരിക്കുകയും ചെയ്തിരുന്നു. എന്നായിരിക്കും വിവാഹമെന്ന കാര്യത്തെക്കുറിച്ചായിരുന്നു പിന്നീട് എല്ലാവരും ചോദിച്ചത്. എന്നാൽ പെട്ടെന്നൊരു ദിവസം ഇവർ വേർപിരിയുകയായിരുന്നു.\nനീണ്ട ഇടവേളയ്ക്ക് ശേഷം ചിന്പുവും ഹൻസികയും വീണ്ടും ഒരുമിച്ചെത്തുകയാണ്. മാജിക്കൽ കപ്പിളായ ചിന്പുവിനേയും ഹൻസികയേയും വീണ്ടും ഒരുമിപ്പിച്ചത് സംവിധായകനായ യു.ആർ. ജലീലാണ്. സിനിമയുടെ ലൊക്കേഷൻ ചിത്രങ്ങൾ സോഷ്യൽ മീഡിയയിലൂടെ വൈറലായി മാറിയിരിക്കുകയാണ്.\nമാജിക്കൽ കപ്പിൾ ഒന്നിക്കുന്ന മഹാ എന്ന ചിത്രത്തിന്‍റെ ഫസ്റ്റ് ലുക്ക് പോസ്റ്ററിനായി കുറച്ചുകൂടി കാത്തിരിക്കണമെന്നാണ് സംവിധായകൻ പറയുന്നത്. ട്വിറ്ററിലൂടെയായിരുന്നു അദ്ദേഹം ഇതേക്കുറിച്ച് വ്യക്തമാക്കിയത്. സംവിധായകന്‍റെ ട്വീറ്റ് പുറത്തുവന്നതിന് പിന്നാലെയായി ഇരുവരും പഴയ പ്രണയം പൊടിതട്ടിയെടുത്തോയെന്നും ആരാധകർ ചോദിക്കുന്നുണ്ട്.\nജീവിതത്തിൽ ഒരുമിക്കണമെന്ന് കരുതിയിരുന്നതായും എന്നാൽ അതിന് കഴിയാതെ വരികയായിരുന്നുവെന്നും ചിന്പു നേരത്തെ പറഞ്ഞിരുന്നു. നാളുകൾക്ക് ശേഷം സിനിമയ്ക്കായി ഒരുമിച്ച ഇരുവരും വീണ്ടും പ്രണയത്തിലായോ എന്നാണ് ആരാധകരുടെ ചോദ്യം. ഹൻസികയുടെ 50-ാമത്തെ സിനിമയാണ് മഹാ. സിനിമയുടെ കൂടുതൽ വിശേഷങ്ങൾ പുറത്തുവരുന്പോൾ ഇവരുടെ പഴയ പ്രണയവും വാർത്തകളിൽ നിറയുകയാണ്.


വിനോദയാത്ര കഴിഞ്ഞെത്തിയ കോളജ് വിദ്യാര്‍ത്ഥിനി മായോകാര്‍ഡിറ്റ്‌സ് ബാധിച്ച് മരിച്ചു; മറ്റു കുട്ടികള് നിരീക്ഷണത്തില് - Pravasishabdam\nHome News Kerala വിനോദയാത്ര കഴിഞ്ഞെത്തിയ കോളജ് വിദ്യാര്‍ത്ഥിനി മായോകാര്‍ഡിറ്റ്‌സ് ബാധിച്ച് മരിച്ചു; മറ്റു കുട്ടികള് നിരീക്ഷണത്തില്\nകണ്ണൂര് : മയോര്‍കാര്‍ഡിറ്റ്‌സ് ബാധിച്ച് കണ്ണൂരില് കോളജ് വിദ്യാര്‍ത്ഥിനി മരിച്ചു. എസ്.എന് കോളജ് വിദ്യാര്‍ത്ഥിനിയും കൂത്തുപറമ്പ് സ്വദേശിനിയുമായ ആര്യശ്രീയാണ് മരിച്ചത്.\nഹൃദയപേശികളില് ഉണ്ടാകുന്ന അണുബാധയാണ് മയോകാര്‍ഡിറ്റി. കോളജില് നിന്നും ആര്യശ്രീ ഉള്‍പ്പെടെയുള്ള 54 വിദ്യാര്‍ത്ഥികളുടെ സംഘംകഴിഞ്ഞ ദിവസം ബെംഗുളൂരുവിലേയ്ക്ക് വിനോദയാത്രയ്ക്ക് പോയിരുന്നു.\nയാത്ര കഴിഞ്ഞ് തിരികെ എത്തിയപ്പോള് മുതലാണ് കുട്ടിക്ക് അസ്വസ്ഥതകള് അനുഭവപ്പെട്ടു തുടങ്ങിയത്. തുടര്‍ന്ന് ആശുപത്രിയില് എത്തിച്ചുവെങ്കിലും രക്ഷിക്കാന് കഴിഞ്ഞില്ല.\nഇതോടെ മരണപ്പെട്ട വിദ്യാര്‍ത്ഥിനിയ്‌ക്കൊപ്പം പോയ വിദ്യാർത്ഥികളെ കണ്ണൂര് ജില്ലാ ആശുപത്രിയില് പരിശോധിച്ചു വരികയാണ്. മറ്റാര്‍ക്കെങ്കിലും രോഗം പിടിപെട്ടിട്ടുണ്ടോയെന്നാണ് പരിശോധിക്കുന്നത്.\nവിനോദയാത്രാ സംഘത്തിലെ വിദ്യാര്‍ത്ഥികളുടെ ശ്രമം ആലപ്പുഴയിലെ വൈറോളജി ഇന്‍സ്റ്റിറ്റ്യൂട്ടിലേയ്ക്ക് അയയ്ക്കാനാണ് ആശുപത്രി അധികൃതരുടെ തീരുമാനം.\nപനി വരുന്നത് എന്തുകൊണ്ടാണ് എന്ന് ചോദിച്ചാല് നമുക്കെല്ലാം എന്തെങ്കിലും മറുപടി ഉണ്ടാകും. ജലദോഷമെന്നോ എലിപ്പനിയെന്നോ ടൈഫോയിഡെന്നോ അല്ലെങ്കില് വൈറല് ഫീവറെന്നോ അങ്ങനെ എന്തെങ്കിലുമൊക്കെ നമ്മള് പറയും. പനി വരാന് ധാരാളം കാരണങ്ങള് ഉണ്ടെന്നും അണുബാധയാണ് അതിലേറ്റവും സാധാരണം എന്നും നമുക്കറിയാം. പക്ഷെ ഒരു അണുബാധ ഉണ്ടാകുമ്പോള് എങ്ങനെയാണ് ഈ പനി വരുന്നത്.\nമനസിലാക്കേണ്ടത് പനി ഒരു രോഗമല്ലാ, അതൊരു രോഗലക്ഷണം മാത്രമാണ് എന്നതാണ്. ഒരുപാട് രോഗങ്ങളുടെ പല ലക്ഷണങ്ങളില് ഒന്ന് മാത്രം.\nഒരു രോഗാണുവോ മറ്റോ ശരീരത്തില് പ്രവേശിച്ചാലുടന് രക്തത്തിലെ ശ്വേതരക്താണുക്കളുടെ നേതൃത്വത്തില് നമ്മുടെ പ്രതിരോധസംവിധാനം അവയെ ആക്രമിക്കും. തുടര്‍ന്ന് ശരീരം യുദ്ധഭൂമിയും അവര് പോരാളികളുമായി മാറും. യുദ്ധത്തിനുള്ള ആയുധങ്ങള് പക്ഷെ അമ്പും വില്ലുമൊന്നുമല്ല, രാസസംയുക്തങ്ങള് ആയിരിക്കും.\nപനിക്ക് കാരണമാകുന്നത് പലപ്പോഴും വൈറസില് നിന്നോ ബാക്റ്റീരിയയില് നിന്നോ നമ്മുടെ ശരീരകോശങ്ങളില് നിന്നോ രക്തത്തില് കലരുന്ന ഇത്തരം രാസവസ്തുക്കളാണ്.\nപലരും ചെറിയ പനിയൊക്കെയാണെങ്കില് തനിയെ മാറുമെന്നുകരുതി നോക്കിയിരിക്കും. കുറച്ചുകഴിയുമ്പോ നല്ല കുളിരും വിറയലുമൊക്കെ വരുമ്പോഴാണ്, ഇനി രക്ഷയില്ലാ, ആശുപത്രിയില് പോകാമെന്ന് കരുതുന്നത്. ശരിയാണ്, പനിയ്ക്കുമ്പോള് ശരീരം ചൂടാകുകയാണ് ചെയ്യുന്നത്.\nവൈറല് പനിയാണ് ബാക്റ്റീരിയല് പനിയേക്കള് സാധാരണം. പലപ്പോഴും ഒരു ബാക്റ്റീരിയല് അണുബാധ ഉണ്ടാകുന്നതിന് മുന്നേ ഒരു വൈറല് പനി വരികയും, അതുകാരണം ശരീരത്തിന്‍റെ പ്രതിരോധശേഷി അല്‍പ്പമൊന്നു കുറയുമ്പോള് അവിടേയ്ക്ക് ബാക്റ്റീരിയ കടന്നുകയറി രോഗമുണ്ടാക്കുകയും ചെയ്യാറുണ്ട്.\nജലദോഷത്തില് തുടങ്ങി കടുത്ത തൊണ്ട വേദനയിലേക്കും പനിയിലേക്കും രോഗം കൂടിയ അനുഭവം പലര്‍ക്കും ഉണ്ടാകും. രോഗലക്ഷണങ്ങളിലെ ചില സൂചനകളില് നിന്നും ഒരു പരിധിവരെ ഇവയെ വേര്‍തിരിച്ചറിയാന് സാധിക്കും.\nഅന്തരീക്ഷത്തിലെ പൊടിപടലങ്ങളില് ധാരാളം അണുക്കള് ഉണ്ടാകും. അതൊക്കെ മഴവെള്ളത്തിലൂടെ ശരീരത്തില് എത്തിപ്പെടാന് സാധ്യതയുള്ളതിനാല് ആകണം അങ്ങനെ പറയുന്നത്. മറ്റൊന്ന്, മഴക്കാലത്ത് ശരീരോഷ്മാവ് താഴുന്നത് കാരണം വൈറല് രോഗങ്ങള് കൂടുതലായി പിടിപെടാന് സാധ്യതയുണ്ട്.\nപ്രതിവിധി പക്ഷെ മഴ നനയാതിരിക്കുകയല്ലാ, പഴങ്ങളും ഇലക്കറികളും പച്ചക്കറികളുമൊക്കെ കഴിച്ചു രോഗപ്രതിരോധശേഷി വര്‍ദ്ധിപ്പിക്കുകയാണ്.അതുകൊണ്ട് ഇപ്പോഴുള്ള പനിയ്ക്ക് സ്വയ ചികിത്സ കഴിവതും ഒഴിവാക്കുക.\nPrevious articleഅയോധ്യയില് രാമക്ഷേത്ര നിര്‍മ്മിക്കാന് അംബാനിയുടെ 500 കോടി\nNext articleവരുന്നൂ വാടക സ്‌കൂട്ടറുകളുടെ കാലം; കിലോമീറ്ററിന് അഞ്ചുരൂപ; മിനിട്ടിന് 50 പൈസ


Home News Power Sector News പൊരുതുന്ന കേരള സര്‍ക്കാരിന് പിന്നില് യോജിച്ചണിനിരക്കുക\nSaturday, 11 October 2008 21:13\tKSEBOA\nകേന്ദ്ര സര്‍ക്കാര് ഓഫീസുകളിലേക്കുള്ള ഒക്ടോബര് 17 ന്റെ മാര്‍ച്ച് വിജയിപ്പിക്കുക\nകേരളത്തിന്റെ പൊതു താല്പര്യമുളള വിവിധപ്രശ്നങ്ങളോട് നിഷേധാത്മക സമീപനം സ്വീകരിക്കുന്ന കേന്ദ്രസര്‍ക്കാര് നിലപാടിനെതിരെ സംസ്ഥാന സര്‍ക്കാരിന്റെ നേതൃത്വത്തില് ജനപ്രതിനിധികള് ഒക്ടോബര് 17 - ന് പാര്‍ലമെന്റിലേക്ക് മാര്‍ച്ചും സത്യാഗ്രഹവും സംഘടിപ്പിക്കുകയാണ്. വൈദ്യുതി മേഖലയുമായി ബന്ധപ്പെട്ട് ജീവല്‍പ്രധാനമായ രണ്ടാവശ്യങ്ങളാണ് ഇതിലുന്നയിക്കുന്നത്. വൈദ്യുതി ബോര്‍ഡിന്റെ കാലാവധി നീട്ടി നല്‍കാതെ വിഭജനം അടിച്ചേല്‍പ്പിക്കാനുള്ള കേന്ദ്ര നീക്കം അവസാനിപ്പിക്കണമെന്നും കേരളത്തിനര്‍ഹമായ വൈദ്യുതി വിഹിതം ലഭ്യമാക്കണമെന്നുമുള്ള ആവശ്യങ്ങളാണ് ഈ നിലയ്ക്ക് അതിശക്തമായി ഉയര്‍ത്തിയിട്ടുള്ളത്. കേരളം സമര്‍പ്പിച്ച കാര്‍ഷിക പാക്കേജ് അനുവദിക്കുക, റേഷന് അരി വിഹിതം പുനഃസ്ഥാപിക്കുക, കേര കര്‍ഷകര്‍ക്ക് ആശ്വാസകരമാംവിധം നികുതിഘടന പരിഷ്ക്കരിക്കുക, കേരളത്തില് ഐ.ഐ.ടി. അനുവദിക്കുക തുടങ്ങിയുള്ള ആവശ്യങ്ങളും ഉന്നയിക്കുന്നുണ്ട്.\nകെ.എസ്.ഇ.ബി. വിഭജനവും കേരളത്തിന്റെ നിലപാടും\nകേന്ദ്ര വൈദ്യുതി നിയമമനുസരിച്ച് വൈദ്യുതി ബോര്‍ഡുകളുടെ പുനഃസംഘടന നടപ്പാക്കാന് സംസ്ഥാന സര്‍ക്കാരുകള് ബാദ്ധ്യസ്ഥമാണ്. 2004 ജൂണ് പത്തിനകം പുനഃസംഘടന പൂര്‍ത്തീകരിക്കണമെന്ന് നിയമം വ്യവസ്ഥ ചെയ്യുന്നുണ്ട്. എന്നാല് കേന്ദ്ര സര്‍ക്കാര് അനുമതിയോടെ സംസ്ഥാനങ്ങള്‍ക്ക് പുനസംഘടന നിശ്ചിത കാലയളവിലേക്ക് നീട്ടിക്കൊണ്ട് പോകാന് കഴിയും. ഈ നിലയ്ക്ക് കാലാവധി നീട്ടി വാങ്ങിയ 8 സംസ്ഥാനങ്ങള്‍ക്കും തുടര്‍ന്ന് കാലാവധി നീട്ടി നല്‍കാന് കേന്ദ്ര സര്‍ക്കാര് ഇപ്പോള് തയ്യാറാകുന്നില്ല. കാലാവധി നീട്ടി നല്‍കുന്നതിനുള്ള ഉപാധിയായി വൈദ്യുതി ബോര്‍ഡിനെ വിഭജിക്കണമെന്ന് അവര് ആവശ്യപ്പെടുകയാണ്. കേരളവും ഹിമാചല്‍പ്രദേശവും ഛത്തിസ്ഗഡും ഒഴികെയുള്ള സംസ്ഥാനങ്ങളൊന്നും വൈദ്യുതി ബോര്‍ഡിനെ വിഭജിക്കണമെന്ന കേന്ദ്ര ആവശ്യത്തിനെതിരെ ശക്തിയായി പ്രതികരിച്ചിട്ടില്ല. പൊതുവില് വിഭജനത്തിന് സമ്മതംമൂളി അല്പം കൂടി കാലാവധി നീട്ടിലഭിക്കുമോ എന്നു മാത്രമാണവര് നോക്കുന്നത്. തമിഴ്നാട് വിഭജനം തത്വത്തില് അംഗീകരിച്ചുകഴിഞ്ഞിട്ടുണ്ട്. ബീഹാറില് വിഭജിക്കാന് നിശ്ചയിച്ച് ഉത്തരവ് ഇറക്കിയിട്ടുണ്ട്. പഞ്ചാബാകട്ടെ വിഭജനത്തിന് മുമ്പ് ജീവനക്കാരെ വിശ്വസാത്തിലെടുക്കുമെന്ന ഉറപ്പ് മാത്രമാണ് നല്‍കിയിട്ടുള്ളത്. മേഘാലയയിലും, ജാര്‍ഖണ്ഡിലേയും സ്ഥിതിയും വ്യത്യസ്ഥമല്ല. ഈ പശ്ചാത്തലത്തിലാണ് വൈദ്യുതി ബോര്‍ഡിന്റെ വിഭജനം ഒഴിവാക്കാനും പൊതു മേഖലയില് സംരക്ഷിക്കാനുമുള്ള കേരളത്തിന്റെ ഉറച്ച നിലപാടും നടപടിയും ദേശീയ തലത്തില് ശ്രദ്ധേയമായിരിക്കുന്നത്.\nവിനാശകരമായ കേന്ദ്ര നിയമം\nവൈദ്യുതി ബോര്‍ഡ് എന്ന പേരില് പ്രസരണ യൂട്ടിലിറ്റിയായും വിതരണ ലൈസന്‍സിയായും കെ.എസ്.ഇ.ബി. തുടരുമ്പോള് തന്നെ അതിന് 1948ലെ ഇലക്ട്രിസിറ്റി സപ്ളൈ ആക്ട് പ്രകാരമുണ്ടായിരുന്ന അധികാരങ്ങളും പദവിയും 2003ല് തന്നെ നഷ്ടപ്പെട്ടു കഴിഞ്ഞു. വൈദ്യുതി നിരക്കുകള് ഉള്‍പ്പടെ ഉപഭോക്താക്കളില് നിന്നും ഈടാക്കേണ്ട വിവിധ നിരക്കുകള് നിശ്ചയിക്കാനുള്ള അധികാരം ഈ നിലയ്ക്ക് നഷ്ടപ്പെട്ടവയില് മുഖ്യമാണ്. സ്വകാര്യമേഖലയ്ക്ക് വൈദ്യുതി ഉത്പാദനം നടത്തണമെങ്കില് ബോര്‍ഡിന്റെ അനുവാദം മുമ്പ് ആവശ്യമായിരുന്നുവെങ്കില് ഇപ്പോള് ആര്‍ക്കും യഥേഷ്ടം ഉല്പാദന നിലയം സ്ഥാപിക്കാം. ബോര്‍ഡിന്റെ പ്രവര്‍ത്തന മേഖലയില് പ്രസരണ വിതരണ ലൈസന്‍സ് മറ്റാര്‍ക്കും മുമ്പ് ലഭിക്കുമായിരുന്നില്ല. എന്നാല് ആര്‍ക്കും ഈ അനുവാദം യഥേഷ്ടം ലഭിക്കാന് കേന്ദ്ര നിയമം സൌകര്യമൊരുക്കിയിരിക്കുന്നു. ബോര്‍ഡിന്റെ പ്രസരണ വിതരണ ലൈനുകളിലൂടെ സ്വകാര്യ വൈദ്യുതി ഉല്പാദകര്‍ക്കും ഉപഭോക്താക്കള്‍ക്കും വൈദ്യുതി കടത്തിക്കൊണ്ടു പോകാന് മുമ്പ് കര്‍ശന നിയന്ത്രണങ്ങളുണ്ടായിരുന്നെങ്കില് കേന്ദ്ര നിയമം എല്ലാ നിയന്ത്രണങ്ങളും എടുത്തു കളഞ്ഞിരിക്കുന്നു. മാത്രവുമല്ല, ആര്‍ക്കും യഥേഷ്ടം വൈദ്യുതി കടത്തികൊണ്ടു പോകാന് (ഓപ്പണ് അക്സസ്) അനുവാദം നല്‍കണമെന്നത് നിയമപരമായ ബാധ്യതയായി മാറ്റിയിരിക്കുന്നു. ബോര്‍ഡ് പുനഃസംഘടനയുടെ സമയത്തോ അതിനുശേഷമോ ഉല്‍പ്പാദന, പ്രസരണ, വിതരണ മേഖലകളുടെ വിഭജനം നടത്താനുള്ള അവസരവും നിയമം സൃഷ്ടിച്ചിട്ടുണ്ട്. കേന്ദ്ര നിയമത്തിലെ ഈ നിലയ്ക്കുള്ള വ്യവസ്ഥകള് വൈദ്യുതി രംഗത്തേയ്ക്ക് സ്വകാര്യ മേഖലയുടെ കടന്നു വരവ് സുഗമമാക്കാന് ഉദ്ദേശിച്ചുള്ളതു തന്നെയാണ്. അഥവാ വൈദ്യുതി ബോര്‍ഡ് എന്ന പേരിലുള്ള തുടര്‍ച്ച കേവലം പേരില് മാത്രമുള്ള തുടര്‍ച്ചയാണ്. അതിന് സ്വകാര്യ മേഖലയുടെ കടന്നു കയറ്റത്തെ പ്രതിരോധിക്കാന് കഴിയില്ല. ഇതിനെ പൂര്‍ണ്ണമായി ചെറുക്കണമെങ്കില് നിയമം തന്നെ മാറ്റേണ്ടതുണ്ട്. ഇതിനായി ദേശീയ തലത്തില് ജീവനകാരൊന്നടങ്കവും ജനങ്ങളാകെയും അണിനിരന്നുള്ള പ്രക്ഷോഭം അനിവാര്യമാണ്. ഇതിനാവശ്യമായ പ്രചാരണ പ്രക്ഷോഭങ്ങള് തുടര്‍ന്നും നമുക്കേറ്റെടുക്കേണ്ടതുണ്ട്.\nഈ വസ്തുതകളാകെ കാണാതെ കമ്പനിയാകുന്നതു മാത്രമാണ് പ്രശ്നം എന്ന നിലയ്ക്കുള്ള പ്രചാരണം നിഴലിനോട് യുദ്ധം ചെയ്യും പോലെയാണ്. യഥാര്‍ത്ഥ ശത്രുവിനെ ജീവനക്കാര് തിരിച്ചറിയാതിരിക്കാന് ചിലര് നടത്തുന്ന പാഴ്വേല മാത്രമാണത്. പോരാട്ടം വേണ്ടത് സമസ്ത മേഖലകളിലും സ്വകാര്യവല്‍ക്കരണം അടിച്ചേല്‍പ്പിക്കുന്ന കേന്ദ്രനയങ്ങള്‍ക്കെതിരെയാണ്.\nരാജ്യത്തു നിലവിലുള്ള നിയമങ്ങളും ഭരണഘടനയും നല്‍കുന്ന അധികാരങ്ങളാകെ ഉപയോഗപ്പെടുത്തി വിനാശകരമായ കേന്ദ്ര നയങ്ങളെ ചെറുക്കാനാണ് കേരള സര്‍ക്കാര് ശ്രമിച്ചു വരുന്നത്. കേരളത്തില് വൈദ്യുതി രംഗത്ത് സ്വകാര്യമേഖലയ്ക്ക് ലൈസന്‍സ് നല്‍കാന് പാടില്ലെന്ന് റഗുലേറ്ററി കമ്മീഷന് നല്‍കിയ നയ നിര്‍ദ്ദേശം ഇതില് മുഖ്യമാണ്. ബോര്‍ഡിന്റെ പ്രസരണ വിതരണ ശ്രംഖലയില് സ്വകാര്യ മേഖലയ്ക്ക് ഓപ്പണ് അക്സസ് അനുവദിക്കുന്നതില് നിയന്ത്രണം ഏര്‍പ്പെടുത്തിയതും ക്രോസ് സബ്സിഡി നില നിര്‍ത്തുന്നതും ഇതിന്റെ ഭാഗമാണ്. പൊതു മേഖലയുടെ ഓഹരി വിറ്റഴിക്കല് നയത്തിനെതിരെ ശക്തമായ സമീപനമാണ് കേരള സര്‍ക്കാര് സ്വീകരിക്കുന്നത്. ബോര്‍ഡിന്റെ പുനസംഘടനയ്ക്ക് ശേഷവും മുഴുവന് ഓഹരികളും ഗവണ്‍മെന്റില് തുടരുന്നതിനാവശ്യമായ നിയമപരവും ഭരണപരവുമായ എല്ലാ നടപടികളും സ്വീകരിക്കുമെന്നും വ്യക്തമാക്കി കഴിഞ്ഞു. ബോര്‍ഡിനെ വിഭജിക്കാതെ സംരക്ഷിക്കുമെന്ന ഉറച്ച നിലപാടും കേന്ദ്രനയങ്ങള്‍ക്കെതിരായ ചെറുത്തു നില്‍പിന്റെ തുടര്‍ച്ചയാണ്. പ്രസരണ മേഖല ബോര്‍ഡില് നിന്നും വേര്‍പെടുത്തണമെന്ന കേന്ദ്രസമ്മര്‍ദ്ദം വൈദ്യുതി രംഗം സ്വകാര്യമേഖലയ്ക്ക് അതിവേഗംതുറന്നു കൊടുക്കുന്നതിന് വേണ്ടി മാത്രമാണ്. വൈദ്യുതി ബോര്‍ഡ് ഉല്പാദന നിലയങ്ങള് കൈവശമുള്ള വിതരണ ലൈസന്‍സിയും പ്രസരണ യൂട്ടിലിറ്റിയുമായി പുനസംഘടനയ്ക്ക് ശേഷവും തുടരുന്നത് സുഗമമായ സ്വകാര്യവല്‍ക്കരണത്തിന് തടസ്സം സൃഷ്ടിക്കുമെന്നത് കേന്ദ്ര സര്‍ക്കാരിനെ അലോസരപ്പെടുത്തുന്നുണ്ടെന്ന് തീര്‍ച്ച\nകേന്ദ്ര സര്‍ക്കാരിന്റെ ഭീഷണി\nകേരള സര്‍ക്കാരിന്റെ ധീരമായ ചെറുത്തുനില്‍പ് കേന്ദ്ര അധികാരത്തിന്റെ ചാട്ടവാറുപയോഗിച്ച് തകര്‍ക്കുമെന്നാണ് ഇപ്പോഴത്തെ ഭീഷണി. പ്രസരണ, വിതരണ മേഖലയില് സ്വകാര്യ ലൈസന്‍സ് നിരോധിച്ചും, ഓപ്പണ് അക്സസ് നിയന്ത്രിച്ചും, ക്രോസ് സബ്സിഡി നിലനിര്‍ത്തിയും കേരള സര്‍ക്കാര് കേന്ദ്ര നിയമത്തിലെ സാധ്യത ഉപയോഗപ്പെടുത്തി പുറപ്പെടുവിച്ച നിര്‍ദ്ദേശങ്ങള് അസാധുവാക്കാന് നിയമം തന്നെ ഭേദഗതി ചെയ്യുമെന്നാണ് കേന്ദ്ര ഊര്‍ജ്ജ മന്ത്രി ശ്രീ സുശീല് കുമാര് ഷിന്‍ഡെ പ്രഖ്യാപിച്ചിരിക്കുന്നത്. ബോര്‍ഡിനെ വിഭജിക്കണമെന്ന ആവശ്യത്തിന് വഴങ്ങിയില്ലെങ്കില് ഞഏഏഢഥ, അജഉഞജ എന്നിവ വഴിയുള്ള കേന്ദ്ര ധനസഹായവും കേന്ദ്ര വൈദ്യുതി വിഹിതവും നിഷേധിക്കുമെന്നുമാണ് ഭീഷണി.\nകേന്ദ്രത്തിന്റെ ഭീഷണി കേരളത്തിനോട് വേണ്ടെന്ന് കേരള ജനത ഒന്നാകെ ഉറച്ച സ്വരത്തില് ഒക്ടോബര് 17 ന് പ്രഖ്യാപിക്കുകയാണ്. വൈദ്യുതി ജീവനക്കാര് ഉയര്‍ത്തിയ മുദ്രാവാക്യം ജനങ്ങള്‍ക്ക് വേണ്ടി കേരള സര്‍ക്കാര് തന്നെ ഏറ്റെടുക്കുകയാണ്. ഈ പോരാട്ടത്തില് വൈദ്യുതി തൊഴിലാളികളും ഓഫീസര്‍മാരും ഒന്നൊഴിയാതെ പങ്കെടുക്കണം.\nThis Month 97797\nTime: 07 : 25 : 18


editorial babu bharadwaj article on election\nമ്യൂസിക് റെഫ്രിജറേറ്ററുമായി ഗോദ്‌റെജ്\nThursday 19th May 2011 9:24am\nഇതുവരെ കേരളത്തിലെ ഒരു തിരഞ്ഞെടുപ്പും രാഷ്ട്രീയ ബലപരീക്ഷണമായിരുന്നില്ല. ആ പതിവ് ഈ തിരഞ്ഞെടുപ്പും തെറ്റിച്ചില്ല. ഒരു പക്ഷെ, ജനാധിപത്യമെന്ന രാഷ്ട്രീയസംവിധാനം അരാഷ്ട്രീയത കൂടി ഉള്‍ക്കൊള്ളുന്നതാവണം. ആ പ്രക്രിയയെ പൂര്‍ണമായി രാഷ്ട്രീയവല്‍കരിക്കണമെന്ന് ഒരു രാഷ്ട്രീയ പാര്‍ട്ടി നേതൃത്വവും ആഗ്രഹിക്കുന്നുമുണ്ടാവില്ല.എല്ലാ രാഷ്ട്രീയ സദാചാര ധ്വംസനങ്ങള്‍ക്കും അതങ്ങിനെത്തന്നെ നില്‍ക്കലായിരിക്കും സൗകര്യം.\nഈ തിരഞ്ഞെടുപ്പിനെ ഒരു രാഷ്ട്രീയപോരാട്ടമാക്കാന് വി എസ് അച്യുതാനന്ദന് നടത്തിയ ശ്രമങ്ങള്‍ക്ക് തടയിടാന് ശ്രമംവരെ നടന്നുവെന്ന് ഞങ്ങള് ന്യായമായും സംശയിക്കുന്നു. ജില്ലകള് വ്യത്യസ്ത രീതിയില് ഈ തിരഞ്ഞെടുപ്പിനോടു പ്രതികരിച്ചത് ആ ജില്ലകളിലെ സാമുദായിക രാഷ്ട്രീയ സമവാക്യങ്ങളിലെ വ്യത്യസ്തത കൊണ്ടാണെന്ന് ഞങ്ങള് കരുതുന്നില്ല.\nഅതിഗൂഢമായ ചില രാഷ്ട്രീയബാഹ്യമായ ഇടപെടലുകള് ഈ തിരഞ്ഞെടുപ്പില് നടന്നിട്ടുണ്ട്. രാഷ്ട്രീയനിരീക്ഷകരും മാധ്യമപ്രവര്‍ത്തകരും വളരെ ലാഘവത്തോടെ പറയുന്ന ‘അടിയൊഴുക്കുകള്’ ആ അടിയൊഴുക്കുകള് എന്താണെന്ന് അറിയാന് ഇരുമുന്നണികളുടെയും മുഖ്യകക്ഷികള്‍ക്ക് താല്‍പര്യം കാണില്ല.\nകാരണം അത്തരം അടിയൊഴുക്കുകള് ഉണ്ടാക്കുന്ന ഉഷ്ണജലശീതജലമേഖലകള് ഉണ്ടാക്കുന്നതും ഗതിമാറ്റുന്നതും ഈ രണ്ടു രാഷ്ട്രീയപ്രമുഖപാര്‍ട്ടികളുടെയും ചില നേതാക്കള് തന്നെയായിരിക്കണം, ചില ഗ്രൂപ്പുകളും താല്‍പര്യങ്ങളുമായിരിക്കണം. നിയോജകങ്ങള് ഒന്നൊന്നായി എടുത്ത് പരിശോധിച്ചാല്, ജില്ലകളെ മൊത്തത്തില് വിശകലനം ചെയ്താല് ഈ അടിയൊഴുക്കുകളുടെ ആഴവും പരപ്പും വ്യക്തമാകും.\nവോട്ടുകളുടെ എണ്ണത്തെ തിരിച്ചും മറിച്ചും കൂട്ടിയും കിഴിച്ചും വോട്ടുകള് ചോര്‍ന്നില്ലെന്നും അടിയൊഴുക്കുകള് ഉണ്ടായില്ലെന്നും ഈ പാര്‍ട്ടികളിലെ അങ്കഗണിത വിദഗ്ദ്ധര്‍ക്ക് പറയാന് കഴിയും. അതിനെ സഹായിക്കുന്ന പ്രധാനഘടകം കഴിഞ്ഞ ലോകസഭാ തെരഞ്ഞെടുപ്പും തദ്ദേശഭരണതെരഞ്ഞെടുപ്പും കഴിഞ്ഞതിനുശേഷം ഈ തിരഞ്ഞെടുപ്പില് എത്തുമ്പോള് പുതുതായി വോട്ടുചെയ്യാനെത്തുന്നത് 18,28,302 പേരാണ് ജനാധിപത്യത്തിലെ തുടക്കക്കാര്.\nനിലവിലുള്ള ഒരുകോടി തൊണ്ണൂറ് ലക്ഷത്തിന്റെ കൂടെയാണ് ഈ പതിനെട്ട് ലക്ഷം ചേരുന്നത്. അതായത് പത്ത് ശതമാനത്തിലേറെയോ അതിനടുത്തോ പുതിയ വോട്ടര്‍മാര് പുതുതായി തിരഞ്ഞെടുപ്പിന് ‘തുല്യം ചാര്‍ത്തുന്നു’. ഈ വോട്ടര്‍മാരില് ബഹുഭൂരിപക്ഷവും ഇത്തവണ വോട്ടു ചെയ്തിട്ടുണ്ടാവണം. തുടക്കത്തിന്റെ ഒരു കൗതുകവും താന് പൗരനായി അംഗീകരിക്കപ്പെട്ടതിന്റെ അഭിമാനവും താന്‍കൂടി തിരഞ്ഞെടുക്കുന്നതായിരിക്കണം ഭരണം എന്ന ആരംഭശൂരത്തവും അവരെ പോളിംഗ്ബൂത്തിലേക്ക് നയിക്കുന്നു.\nഎണ്ണത്തില് ചോര്‍ച്ചയില്ലെന്ന് തെളിയിക്കാനും തിരിച്ച് ചോര്‍ച്ചയുണ്ടെന്ന് തെളിയിക്കാനും മിക്ക നിയോജകമണ്ഡലങ്ങളിലും ഈ പത്തുശതമാനം മതിയാവും, പ്രത്യേകിച്ചും രണ്ട് മുന്നണികളും തമ്മിലുള്ള വിടവ് ഒരു ശതമാനത്തില് താഴെനില്‍ക്കുന്ന ഒരു സംസ്ഥാനത്ത് വളരെ ലളിതായ ഒരു ഗണിതക്രിയയാണ്. എന്നാല് ഈ പുതിയ വോട്ടര്‍മാരുടെ കൂറ് എങ്ങോട്ടാണെന്ന് കൃത്യമായി വിലയിരുത്താന് ഒരു രാഷ്ട്രീയപാര്‍ട്ടിയും തയ്യാറല്ല. കാരണം അത് വെളിവായിക്കഴിഞ്ഞാല് ഇന്നത്തെ രീതിയിലുള്ള രാഷ്ട്രീയസംഘടനകളുടെ ഭാവി ചോദ്യം ചെയ്യപ്പെട്ടേക്കാം.\nതല്‍ക്കാലത്തേക്ക് ഈ ‘പുതുപക്ഷം’ അരാഷ്ട്രീയരായി നില്‍ക്കണമെന്നാണ് ഇരുമുന്നണികളും ആഗ്രഹിക്കുന്നത്. ഓരോ തിരഞ്ഞെടുപ്പുകാലത്തും ഉയര്‍ന്നുവരുന്ന വൈകാരിക പ്രശ്‌നങ്ങളുടെ ചൂണ്ടകളില് അവരെ കൊളുത്തിവലിച്ചെടുക്കാന് പറ്റും. രാഷ്ട്രീയം വെറും തിരഞ്ഞെടുപ്പുരാഷ്ട്രീയം മാത്രമായി മാറുമ്പോള് അതാണ് ലാഭകരം.\nഈ പുതുവോട്ടര്‍മാര് മന്ത്രിമാരാവാനും അധികാരത്തിലേറാനും മത്സരിയ്ക്കുകയുമില്ല. മരണംവരെ മാറി മാറി നേതാക്കള്‍ക്ക് മന്ത്രിമാരാവാനും പറ്റും. പിന്നെ നിയമസഭയിലും മന്ത്രിസഭയിലും എത്തുന്ന ചെറുപ്പക്കാര് ആരാണ്? അവരെല്ലാം ഏതെങ്കിലും ‘ഗോഡ്ഫാദര്‍മാര്’ അവരുടെ അളവില് നിര്‍മ്മിച്ചെടുക്കുന്നവര് ആരാണ്. പഴയ നേതാക്കളുടെ പുതിയ മാറ്റൊലികള്.\nചില ജില്ലകളില് സാമുദായിക സമവാക്യങ്ങള് തിരഞ്ഞെടുപ്പിന്റെ രാഷ്ട്രീയത്തെ അട്ടിമറിച്ചിട്ടുണ്ട്. മലപ്പുറവും എറണാകുളവും കോട്ടയവും ആ ഗണത്തില്‍പെടുത്താം. എന്നാല് ഈ ജില്ലകളില്‍പോലും ഇടതുമുന്നണിയ്ക്കുണ്ടായ കൂട്ടത്തോല്‍വി അത്തരം സാമുദായിക സമവാക്യങ്ങളില്‍നിന്നാണെന്ന് കരുതാന് ന്യായമില്ല. മലപ്പുറം ജില്ലയില് യു.ഡി.എഫും ലീഗും നേടിയ വന്‍വിജയത്തില് മാര്‍ക്‌സിസ്റ്റു പാര്‍ട്ടിയുടെ ഒരു ‘കൈ’ സഹായവും ഉണ്ട്.\nപാര്‍ട്ടി അവിടെ നിഷ്‌ക്രിയരായി കാഴ്ചകണ്ടു നില്‍ക്കുകയായിരുന്നു. അവിടെ അച്യുതാനന്ദന് ഉയര്‍ത്തിക്കൊണ്ടുവന്ന അഴിമതിപെണ്‍വാണിഭപ്രശ്‌നങ്ങള് തിരഞ്ഞെടുപ്പുവിഷയമാക്കാന് ഒരിടത്തുപോലും എല്.ഡി.എഫ് തയ്യാറായില്ല. കുഞ്ഞാലിക്കുട്ടിയെ ഭയന്നിട്ടാണെന്നാണ് ജില്ലാനേതൃത്വം പറയുന്നത്. ഭയമാണോ ആരാധനയും പ്രണയവുമാണോ മുന്നിട്ടുനിന്നതെന്ന് പരിശോധിക്കപ്പെടേണ്ടതാണ്.\nജില്ലാ പാര്‍ട്ടി സെക്രട്ടറി ഗോപി കോട്ടമുറിക്കല് എറണാകുളം ജില്ലയില് പാര്‍ട്ടിയുടെ വോട്ടില് ചോര്‍ച്ചയില്ലെന്ന് പറയുമ്പോഴും എറണാകുളത്തെ സ്ഥാനാര്‍ത്ഥി സെബാസ്റ്റിയന്‍പോള് പറയുന്നതിനോടു യോജിക്കാനാണ് കണക്കുകള് ഞങ്ങളെ പ്രേരിപ്പിക്കുന്നത്. എന്തായാലും 15,000 പാര്‍ട്ടിവോട്ടുകള് എവിടെപ്പോയെന്നതിന് ഉത്തരം പാര്‍ട്ടി പറയേണ്ടിവരും. ഹൈബി ഈഡന്റെ ഫേസ്ബുക്കാണ് കുഴപ്പക്കാരന് എന്ന് ഗോപി കോട്ടമുറിക്കല് പറയുമ്പോള് ഫേസ്ബുക്ക് ഹൈബി ഈഡന് കുത്തകപ്പാട്ടത്തിനെടുത്തതാണോ എന്ന മറുചോദ്യം ഉന്നയിക്കേണ്ടിവരും.\nഅതുപോലെ പാര്‍ട്ടി വിജയപ്രതീക്ഷവെച്ചിരുന്ന തൃപ്പൂണിത്തുറയില് എന്തു സംഭവിച്ചു? ജില്ലാ സെക്രട്ടറി മത്സരിക്കാന് തിരഞ്ഞെടുത്ത മണ്ഡലമാണല്ലോ തൃപ്പൂണിത്തുറ.കഴിഞ്ഞ ലോകസഭാതിരഞ്ഞെടുപ്പില് മേല്‍ക്കൈ നേടിയ മണ്ഡലമാണ് തൃപ്പൂണിത്തുറ. ആലുവയില് എന്തുകൊണ്ട് പാര്‍ട്ടി വോട്ടുകള് എല്ലാം എല്.ഡി.എഫിന് കിട്ടിയില്ല. മട്ടാഞ്ചേരിയില് ജോസഫൈന് പരാജയപ്പെട്ടതില് അത്ഭുതമില്ല. കാരണം സെക്രട്ടറിയേറ്റില് വി എസ്സിനെ അധികം തുണച്ച ജോസഫൈനെ പരാജയപ്പെടുത്തണമെന്ന് നേരത്തെത്തന്നെ തീരുമാനിക്കപ്പെട്ടതാണ്.\nകണ്ണൂര്‍ജില്ലയിലും പാലക്കാട് ജില്ലയിലും ഇടതുപക്ഷം പരാജയപ്പെട്ടത് ഔദ്യോഗിക നേതൃത്വത്തിന്റെ അജന്‍ഡയുടെ വിജയപ്രദമായ പ്രയോഗമാണ്. അച്യുതാനന്ദന് ഭരിക്കാതിരിക്കാന് സംഘടിതമായി പാര്‍ട്ടിയന്ത്രം ചലിച്ചതിന്റെ പരിണിതഫലമാണ് ഇത്. രഹസ്യമായി പാര്‍ട്ടിയ്ക്ക് ഈ തന്ത്രം നടപ്പിലാക്കാന് പറ്റിയ സംഘടനാസംവിധാനങ്ങള് നിലവിലുള്ള ജില്ലകളാണ് ഇവ രണ്ടും.\nകേന്ദ്രനേതൃത്വം പ്രത്യേകിച്ചും പ്രകാശ് കാരാട്ട് പത്രസമ്മേളനത്തില് ഈ രണ്ടുജില്ലകളില് പാര്‍ട്ടിവോട്ടില് ചോര്‍ച്ച ഉണ്ടായില്ലെന്ന് പറയുന്നതിന്റെ അര്‍ത്ഥംതന്നെ ‘കള്ളന് പത്തായത്തിലില്ല’ എന്നതാണ്. അങ്ങനെ പാര്‍ട്ടി സൃഷ്ടിച്ച അടിയൊഴുക്കുകളിലാണ് ഇത്തവണ ഭരണം ഇടതുപക്ഷത്തിന് നഷ്ടമാവുന്നത്. ഈ തെറ്റ് അംഗീകരിച്ചാലേ പാര്‍ട്ടിയ്ക്ക് ഇനി വേറൊരു വിജയം കയ്യെത്തിപ്പിടിക്കാനാവൂ.\nഅതിനവര് തയ്യാറാവുകയുമില്ല. കാരണം അടിയൊഴുക്കുകളും ഉള്‍വലിവുകളും സൃഷ്ടിക്കുന്നവര് ഈ രാഷ്ട്രീയനേതാക്കള് തന്നെയാണ്.


കോട്ടയം മാമ്മന് മാപ്പിള ഹാളില് ഡി.സി ബുക്‌സ് മെഗാ ബുക്ക് ഫെയര് തുടരുന്നു\nഅക്ഷരനഗരിയില് വായനയുടെ പുതുവസന്തം സൃഷ്ടിച്ച് ഡി സി ബുക്‌സ് മെഗാ ബുക്ക് ഫെയര് വിജയകരമായി തുടരുന്നു. സെപ്റ്റംബര് 29 മുതല് ആരംഭിച്ച പുസ്തകമേളയ്ക്ക് മികച്ച പ്രതികരണമാണ് ലഭിക്കുന്നത്. മേളയില് വായനക്കാര്‍ക്ക് തങ്ങളുടെ പ്രിയപ്പെട്ട പുസ്തകങ്ങള് അമ്പത് ശതമാനം വരെ വിലക്കിഴിവില് സ്വന്തമാക്കാം. വൈവിധ്യമാര്‍ന്ന അനേകം പുസ്തകങ്ങളുമായി ഒക്ടോബര് 11 വരെയാണ് മെഗാ ബുക്ക് ഫെയര് സംഘടിപ്പിച്ചിരിക്കുന്നത്.\nകഥ, കവിത, നോവല്, യാത്രാവിവരണം, ആത്മകഥ, ബാലസാഹിത്യം, ആരോഗ്യം, പാചകം, ആദ്ധ്യാത്മികം, വിജ്ഞാനം, സെല്‍ഫ് ഹെല്‍പ്പ് തുടങ്ങിയ മേഖലയിലെ ഇംഗ്ലീഷ്, മലയാളം പുസ്തകങ്ങളുടെ അതിവിപുലമായ ശേഖരവും മെഡിക്കല് സയന്‍സ്, എഞ്ചിനീയറിങ്, മാനേജ്‌മെന്റ്, കംപ്യൂട്ടര് തുടങ്ങിയ മേഖലകളിലെ പ്രമുഖ പ്രസാധകരുടെ പുസ്തകങ്ങളും ഇഷ്ടാനുസരണം സ്വന്തമാക്കാനുള്ള അവസരമാണ് ഡി സി ബുക്‌സ് മേളയില് ഒരുക്കിയിരിക്കുന്നത്. കുട്ടികള്‍ക്കായുള്ള പ്രത്യേക പുസ്തകങ്ങളും മേളയില് ലഭ്യമാണ്.\nപുസ്തകങ്ങള് കാണുന്നതിനും തിരഞ്ഞെടുക്കുന്നതിനും കൂടുതല് സൗകര്യങ്ങള് വായനക്കാര്‍ക്കായി ബുക് ഫെയറില് ഒരുക്കിയിട്ടുണ്ട്. ഒക്ടോബര് ഏഴാം തീയതി ഞായറാഴ്ചയും പ്രിയ വായനക്കാര്‍ക്ക് മേള സന്ദര്‍ശിക്കാവുന്നതാണ്. ഏവര്‍ക്കും ഹൃദ്യമായ സ്വാഗതം.\nകെ. കേളപ്പന്റെ ചരമവാര്‍ഷികദിനം


കെഎഎല് ഇ-ഓട്ടോ നിര്‍മാണ ഉദ്ഘാടനം ബുധനാഴ്ച – കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nകെഎഎല് ഇ-ഓട്ടോ നിര്‍മാണ ഉദ്ഘാടനം ബുധനാഴ്ച\nതിരുവനന്തപുരം: പൊതുമേഖലാ സ്ഥാപനമായ കേരള ഓട്ടോമൊബീല്‍സ് ലിമിറ്റഡിന്റെ ഇലക്ട്രിക് ഓട്ടോറിക്ഷകളുടെ വ്യാവസായികാടിസ്ഥാനത്തിലുള്ള നിര്‍മാണവും ആധുനീകരിച്ച മെഷീന് ഷോപ്പും ബുധനാഴ്ച (ജൂലൈ 10) വൈകിട്ട് അഞ്ചിന് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. നെയ്യാറ്റിന്‍കര ആറാലുംമൂട്ടിലുള്ള കേരള ഓട്ടോമൊബീല്‍സ് അങ്കണത്തിലാണ് പരിപാടി.\nവ്യവസായ- കായിക- യുവജനക്ഷേമ മന്ത്രി ഇ.പി.ജയരാജന് ചടങ്ങില് അധ്യക്ഷത വഹിക്കും. സഹകരണ- ദേവസ്വം- ടൂറിസം മന്ത്രി കടകംപള്ളി സുരേന്ദ്രന് സൈഡ് വീല് സ്കൂട്ടറുകളുടെ വിതരണം നിര്‍വ്വഹിക്കും. കെഎഎല് എം.ഡി എ.ഷാജഹാന് റിപ്പോര്‍ട്ട് അവതരിപ്പിക്കും. ഡോ. ശശി തരൂര് എം.പി, എംഎല്‍എമാരായ കെ. ആന്‍സലന്, സി.കെ.ഹരീന്ദ്രന്, എന്നിവര് സംസാരിക്കും. കെഎഎല് ചെയര്‍മാന് കരമന ഹരി സ്വാഗതവും ഡയറക്ടര് സി.സത്യചന്ദ്രന് നന്ദിയും പറയും. നെയ്യാറ്റിന്‍കര മുനിസിപ്പല് ചെയര്‍പേഴ്സണ് ഡബ്ല്യു.ആര്. ഹീബ, കൗണ്‍സിലര് എസ്.എസ്. ജയകുമാര്, വ്യവസായ വകുപ്പ് പ്രിന്‍സിപ്പല് സെക്രട്ടറി ഡോ. ഇ. ഇളങ്കോവന്, ഗതാഗത വകുപ്പ് പ്രിന്‍സിപ്പല് സെക്രട്ടറി കെ.ആര്.ജ്യോതിലാല്, ഐടി സെക്രട്ടറി എം.ശിവശങ്കര്, പ്ലാനിംഗ് ബോര്‍ഡ് അംഗം ഡോ.കെ.രവിരാമന്, കെഎഎല് ഡയറക്ടര് പ്രദീപ് ദിവാകരന്, റിയാബ് ചെയര്‍മാന് എന്.ശശിധരന് നായര്, തിരുവിതാംകൂര് ദേവസ്വം ബോര്‍ഡ് അംഗം കെ.പി.ശങ്കരദാസ്, കെഎഎല് എംപ്ലോയീസ് അസോസിയേഷന് വര്‍ക്കിംഗ് പ്രസിഡന്റ് എന്.എസ്.ദിലീപ്, കെഎഎല് എംപ്ലോയീസ് യൂണിയന് ജനറല് സെക്രട്ടറി എം.ശ്രീകണ്ഠന് നായര്, കെഎഎല് എംപ്ലോയീസ് ഓര്‍ഗനൈസേഷന് പ്രസിഡന്റ് ജി.മാഹീന് അബൂബേക്കര്, സ്പാറ്റോ ജനറല് സെക്രട്ടറി ഡോ.ഗോപകുമാര്, കെഎഎല് വര്‍ക്കേഴ്സ് ഫ്രണ്ട് പ്രസിഡന്റ് അഡ്വ.എസ്.കെ.അശോക് കുമാര് എന്നിവര് പങ്കെടുക്കും. ഉദ്ഘാടന പരിപാടിക്കു മുന്നോടിയായി വൈകിട്ട് നാലു മുതല് ചലച്ചിത്ര പിന്നണി ഗായിക രാജലക്ഷ്മിയും സംഘവും അവതരിപ്പിക്കുന്ന ഗാനമേളയും നടക്കും.\nഅന്തരീക്ഷ മലിനീകരണം തടയുക എന്ന ലക്ഷ്യത്തോടെ രണ്ടോ മൂന്നോ വര്‍ഷത്തിനുള്ളില് ഇന്ത്യയില് ഇലക്ട്രിക് വാഹനങ്ങള് വ്യാപകമാക്കുകയാണ് ലക്ഷ്യമിടുന്നത്. ഇലക്ട്രിക് വാഹനങ്ങള്‍ക്ക് കേന്ദ്ര സര്‍ക്കാര് ഒട്ടേറെ ഇളവുകള് ബജറ്റില് പ്രഖ്യാപിച്ചിട്ടുണ്ട്. കേരളവും ഇതിനൊത്ത് സഞ്ചരിക്കുന്നതിന്റെ ഭാഗമായാണ് ഇലക്ട്രിക് ഓട്ടോറിക്ഷകളും ബസുകളും ഇവിടെത്തന്നെ നിര്‍മിക്കാന് തീരുമാനിച്ചത്. ഇലക്ട്രിക് ഓട്ടോകളുടെ നിര്‍മാണത്തിന് ഓട്ടോമോട്ടീവ് റിസര്‍ച്ച് അസോസിയേഷന് ഓഫ് ഇന്‍ഡ്യയുടെ (എആര്‍എഐ) സര്‍ട്ടിഫിക്കേഷന് കെഎഎല്ലിന് ലഭിച്ചുകഴിഞ്ഞു. ആദ്യഘട്ടമായി പ്രതിവര്‍ഷം 8000 ഇലക്ട്രിക് ഓട്ടോറിക്ഷകള് നിര്‍മിച്ച് വിപണിയിലെത്തിക്കുകയാണ് ലക്ഷ്യം. പിന്നീട് ആവശ്യത്തിനനുസരിച്ച് ഉത്പാദനം വര്‍ധിപ്പിക്കും. വൈകാതെ വിപണിയില് നിന്നുള്ള ഓര്‍ഡറുകള് സ്വീകരിച്ചുതുടങ്ങും. കിലോമീറ്ററിന് 50 പൈസ മാത്രമായിരിക്കും ഇലക്ട്രിക് ഓട്ടോയുടെ പ്രവര്‍ത്തനച്ചെലവ്. അറ്റകുറ്റപ്പണികളും താരതമ്യേന കുറവായിരിക്കും. വിദേശ കമ്പനിയായ ഹെസ്സിന്റെ സാങ്കേതിക സഹായത്തോടെയും കെഎസ്ആര്‍ടിസിയുടെ സഹകരണത്തോടെയും ഒന്‍പതു മാസത്തിനകം ഇലക്ട്രിക് ബസുകളുടെ നിര്‍മാണ രംഗത്തേക്കും കേരള ഓട്ടോമൊബീല്‍സ് കടക്കും.\n07/10/2019 / In Featured Articles, Press Release / By CM Kerala / Comments Off on കെഎഎല് ഇ-ഓട്ടോ നിര്‍മാണ ഉദ്ഘാടനം ബുധനാഴ്ച


പെഗാസസ് ഫോണ് ചോര്‍ത്തല്; അന്വേഷണം പ്രഖ്യാപിച്ച് ഫ്രാന്‍സ് - Samakalika Malayalam\nപെഗാസസ് ഫോണ് ചോര്‍ത്തല്; അന്വേഷണം പ്രഖ്യാപിച്ച് ഫ്രാന്‍സ്\nBy സമകാലിക മലയാളം ഡെസ്‌ക് | Published: 20th July 2021 04:30 PM |\nഫ്രാന്‍സിലെ ദിനപ്പത്രമായ ലെ മോണ്ടെ അടക്കം 13 മാധ്യമസ്ഥാപനങ്ങള് ചേര്‍ന്നാണ് ഇത്തരത്തില് ഒരു അന്വേഷണം നടത്തുകയും ഫോണ് ചോര്‍ത്തലിന്റെ വിവരങ്ങള് പുറത്തുവിടുകയും ചെയ്തത്. ഇതിന്റെ അടിസ്ഥാനത്തിലാണ് ഫ്രാന്‍സ് അന്വേഷണം പ്രഖ്യാപിച്ചിരിക്കുന്നതെന്ന് അന്താരാഷ്ട്ര വാര്‍ത്താ ഏജന്‍സിയായ എഎഫ്പി റിപ്പോര്‍ട്ട് ചെയ്തു.\nഇസ്രയേല് ചാര സോഫ്റ്റുവെയറായ പെഗാസസ് ഉപയോഗിച്ച് രാഷ്ട്രീയ നേതാക്കളും മാധ്യമപ്രവര്‍ത്തകരും ഉള്‍പ്പെടെ മുന്നൂറോളം പേരുടെ ഫോണ് ചോര്‍ത്തിയെന്ന റിപ്പോര്‍ട്ടില് ഇന്ത്യയിലും വിവാദം പുകയുകയാണ്. കോണ്‍ഗ്രസ് നേതാവ് രാഹുല് ഗാന്ധിയുടേത് ഉള്‍പ്പെടെ ഫോണ് ചോര്‍ത്തിയെന്നാണ് റിപ്പോര്‍ട്ട്.\nവിഷയത്തില് കേന്ദ്രസര്‍ക്കാരിന് എതിരെ കോണ്‍ഗ്രസ് രംഗത്തുവന്നു. ആഭ്യന്തരമന്ത്രി അമിത് ഷാ രാജിവയ്ക്കണമെന്ന് കോണ്‍ഗ്രസ് ആവശ്യപ്പെട്ടു. കേന്ദ്ര ഐടി മന്ത്രി അശ്വിനി വൈഷ്ണവും ഫോണ് ചോര്‍ന്നവരുടെ പട്ടികയിലുണ്ട്. അന്വേഷണം വേണമെന്ന് പ്രതിപക്ഷ പാര്‍ട്ടികള് ആവശ്യപ്പെടുമ്പോഴും, കേന്ദ്രം രാഷ്ട്രീയ ആരോപണമെന്ന നിലപാടില് ഉറച്ചുനില്‍ക്കുകയാണ്.\nfrance ഫ്രാന്‍സ് പെഗാസസ് ഫോണ് ചോര്‍ത്തല് Pegasus pegasus phone taping അന്വേഷണം പ്രഖ്യാപിച്ചു